title: বাংলাদেশে কৃষি

text:
বাংলাদেশ বিশ্বের চতুর্থ বৃহৎ চাল উৎপাদক দেশ। গম বাংলাদেশের চিরায়ত কোন ফসল নয় এবং ১৯৮০ এর শেষের দিক থেকে গ্রামীণ এলাকায় অল্প পরিসরে এর উৎপাদন শুরু হয়।
ষাট এবং সত্তরের দশকে এর চাহিদা বাড়তে থাকে কেননা সেসময় বৈদিশিক সাহায্যের অন্যতম উপকরণ ছিল গম। আশির দশকের প্রথমার্ধে দেশীয় গমের বাৎসরিক উৎপাদন ১ মিলিয়ন টন ছাড়িয়ে যায় কিন্তু এর পরিমাণ ছিল মোট উৎপাদিত খাদ্যের ৭ থেকে ৯ শতাংশ মাত্র। ১৯৮৫ অর্থবছরে রেকর্ড ১.৫ মিলিয়ন মেট্রিক টন গম উৎপাদনের লক্ষ্যমাত্রা অর্জিত হয়। প্রায় অর্ধ শতাংশ গমের উৎপাদন ছিল সেচ সুবিধাযুক্ত জমিতে। ১৯৮০ থেকে ১৯৮৬ সাল পর্যন্ত গম চাষের জমির পরিমান অপরিবর্তিত থাকে যা কি না মোট চাষযোগ্য জমির ৬ শতাংশের কিছু কম।


title: বাংলাদেশে দারিদ্র্য

text: দ্বিতীয়ত, ভূমিহীনতা বৃদ্ধি বাংলাদেশের দারিদ্র্যের কারণ। ২০০০ সালে দরিদ্রতম দরিদ্র জনগোষ্ঠীর মধ্যে - দরিদ্রতম জনসংখ্যার ২০ শতাংশের পাঁচ জনের মধ্যে চারজন অর্ধেক একর জমি থেকেও কম অংশের মালিক। অনেকেরই নিজস্ব কোনও মোট ভূ সম্পত্তি ছিল না, কিন্তু গ্রামাঞ্চলে ক্ষুদ্র ও প্রান্তিক চাষের সংখ্যা নিয়েও ভূমিহীনতা বৃদ্ধি পেয়েছে। ২০০০ সালের পারিবারিক আয় এবং ব্যয় জরিপে (HIES) দেশের গ্রামীণ জনসংখ্যার প্রায় অর্ধেক (৪৮ শতাংশ) কার্যকরভাবে ভূমিহীন হয়ে দেখা দিয়েছে, সর্বাধিক ০.০৫ একর জমির মালিক। মোটামুটিভাবে তিন-পঞ্চমাংশ পরিবার এই শ্রেণীতে অর্ন্তভুক্ত।


title: আউশ ধান

text: বাংলাদেশের ফরিদপুর, রাজবাড়ী, গোপালগঞ্জ, মাদারীপুর ও শরীয়তপুরের ব্যাপক এলাকা একসময় আউশ আবাদের জন্য খ্যাত ছিল। আশির দশক থেকে ব্যাপক এলাকায় ইরি-বোরো আবাদের ফলে আউশ ধানের আবাদ তেমন হয় না, এমনকি আউশ ধানের অনেক জাত ইতোমধ্যে বিলুপ্ত হয়ে গিয়েছে। ১৯৭০-৭১ সালে ৩১.৯৩ লক্ষ হেক্টরে আউশের চাষ হতো আর বোরো ১০ লক্ষ হেক্টরের কাছাকাছি জমিতে, যা ২০১২-১৩ সালে আউশ ১০.৫৩ লক্ষ ও বোরো ৫০ লক্ষ হেক্টর জমিতে চাষ করা হয়। ১৯৭০-৭১ সালে যেখানে মোট আউশ আবাদের শতকরা ৯৮.৯৯ ভাগ জমিতে স্থানীয় জাতের আউশ আবাদ হয়েছে, সেখানে ২০১২-১৩-তে মোট আউশের শতকরা ২৫.০৭ ভাগ। গত চার দশকে স্থানীয় জাতের আবাদ কমেছে শতকরা ৭৩.৯২ ভাগ।


title: চা

text: চা গাছের জন্য অধিক পরিমাণে বৃষ্টিপাত ও তাপের প্রয়োজন হয় বলে বাংলাদেশের বৃষ্টিবহুল পাহাড়িয়া অঞ্চলে ব্যাপকভাবে চায়ের চাষ করা হয়। চা শিল্প বাংলাদেশের অন্যতম বৃহৎ শিল্প। জাতীয় অর্থনীতিতে এটি অত্যন্ত গুরুত্বপূর্ণ ভূমিকা পালন করে আসছে। বাংলাদেশের চা উৎপাদনের পরিমাণ বছরে প্রায় সাড়ে ৬০০ মিলিয়ন কেজি এবং এখান থেকে চা রফতানি করা হয় ২৫টি দেশে। চা উৎপাদনের দিক থেকে এগিয়ে আছে চীন, ভারত, কেনিয়া, শ্রীলঙ্কা। এ তালিকায় বাংলাদেশের অবস্থান অষ্টমে। বাংলাদেশে চা পানকারীর সংখ্যা প্রতিবছর ৬ শতাংশ হারে বাড়ছে। চা পানে বাংলাদেশের অবস্থান বিশ্বে ১৬তম ৷ সে তুলনায় চায়ের উৎপাদন বৃদ্ধি না-পাওয়ায় ১৯৮৪ সাল থেকে ক্রমান্বয়ে রপ্তানীর পরিমাণ হ্রাস পেয়েছে।


title: বাংলাদেশে কৃষি

text: বাংলাদেশের জনগনের একটা বিশাল অংশ তাদের জীবনধারণের জন্য কৃষির উপর নির্ভর করে। যদিও ধান ও পাট এখানকার প্রধান ফসল তা সত্ত্বেও গমের বৃহত্তর গুরুত্ব রয়েছে। উত্তর-পূর্ব অঞ্চলে চায়ের চাষ হয়ে থাকে। উর্বর জমি ও পানির প্রাচুর্যতার কারণে বাংলাদেশের অনেক অঞ্চলে বছরে তিন বার ধান উথপাদন ও চাষাবাদ হয়ে থাকে। প্রতিকূল আবহাওয়া সত্ত্বেও অনেকগুলো কারণে বাংলাদেশের শ্রমনির্ভর কৃষিতে খাদ্য উৎপাদনে উন্নতির মাত্রা অর্জিত হয়েছে। কারণগুলোর মধ্যে রয়েছে বন্যা নিয়ন্ত্রন ও সেচ, সারের সর্বোত্তম ব্যবহার ও সরবরাহ এবং গ্রামীণ মানুষকে ঋণের আওতায় আনা। ২০০০ সালে চালের উৎপাদন পরিমান ছিল ৩৫.৮ মিলিয়ন মেট্রিক টন, যা বাংলাদেশের প্রধান ফসল। ২০০৩ সালে ধানে ব্যবহৃত বিভিন্ন ধরণের কীটনাশক যেমন গ্রানুলার কার্বোফুরান, সিনথেটিক পাইরোথ্রোইডস এবং ম্যালাথাইওন ইত্যাদির দেশীয় ব্যবহার ১৩০০০ টন ছাড়িয়ে যায়। কীটনাশক শুধু পরিবেশের জন্য হুমকিস্বরুপ নয় বরং দরিদ্র চাষীর জন্য বাড়তি খরচের বোঝা হিসেবে দেখা দেয়। ধানে কীটনাশকের ব্যবহার কমাতে বাংলাদেশ ধান গবেষণা ইনস্টিটিউট বিভিন্ন এনজিও এবং আন্তর্জাতিক সংস্থার সাথে কাজ করে যাচ্ছে।


title: বাসমতী

text:
বিশ্বে বাসমতী চাল উৎপাদনের ৭০ শতাংশের বেশি ভারতে উৎপাদিত হয়। এর একটি ছোট অংশ জৈবিক কৃষি পদ্ধতিতে উৎপাদিত হচ্ছে। খেতি বিরাসত মিশন-এর মতো সংগঠনগুলি ভারতের পাঞ্জাব প্রদেশে বাসমতী চালের উৎপাদনের পরিমাণ বৃদ্ধির চেষ্টা করছে।
ভারতে বাসমতী চাষের কৃষি জমি পাঞ্জাব, হরিয়ানা, হিমাচল প্রদেশ, উত্তরাখণ্ড, পশ্চিমবঙ্গ এবং বিহারসহ বেশ কিছু রাজ্যগুলিতে রয়েছে। জুলাই ২০১১ সাল থেকে জুন ২০১২ সালের ফসল বছরের জন্য ভারতের মোট বাসমতী চালের উৎপাদন হয়েছিল ৫ মিলিয়ন টন। হরিয়ানা হল ভারতে প্রধান বাসমতী চাল উৎপাদন রাজ্য, যা ভারতে উৎপাদিত মোট বাসমতী চালের ৬০ শতাংশেরও বেশি উৎপাদন করে।


title: বাংলাদেশের অর্থনীতি

text: বাংলাদেশ বর্ধিত জনসংখ্যার অভিশাপ সত্ত্বেও খাদ্যে স্বয়ংসম্পূর্ণতা অর্জন করেছে। এর মূল কারণ হচ্ছে আভ্যন্তরীণ উৎপাদন অনেক বৃদ্ধি পেয়েছে। বর্তমানে ধান উৎপাদনের দিক থেকে বাংলাদেশের অবস্থান বিশ্বে তৃতীয়। বাংলাদেশের চাষাবাদের জমি সাধারণত ধান ও পাট চাষের জন্য ব্যবহৃত হলেও সাম্প্রতিক সময়ে গমের চাষ বৃদ্ধি পেয়েছে। বাংলাদেশে ধান উৎপাদনের দিক দিয়ে মোটামুটি স্বয়ংসম্পূর্ণ। তা সত্ত্বেও মোট জনসংখ্যার ১০% থেকে ১৫% অপুষ্টির ঝুঁকির মধ্যে রয়েছে। বাংলাদেশের কৃষি মূলত অনিশ্চিত মৌসুমী চক্র এবং নিয়মিত বন্যা ও খরার উপর অতিমাত্রায় নির্ভরশীল। দেশের যোগাযোগ, পরিবহন ও বিদ্যুৎ খাত সঠিকভাবে গড়ে না ওঠায় দেশটির উন্নতি ব্যহত হচ্ছে। বাংলাদেশে প্রাকৃতিক গ্যাসের বিশাল খনি রয়েছে এবং কয়লা, খনিজ তেল প্রভৃতির ছোটোখাটো খনি রয়েছে। বাংলাদেশের শিল্প-অবকাঠামো দুর্বল হলেও এখানে দক্ষ শ্রমিকের সংখ্যা অঢেল এবং মজুরিও সস্তা।


title: বাংলাদেশের বনাঞ্চল

text: ক্রান্তীয় আর্দ্র চিরহরিৎ বন এবং ক্রান্তীয় প্রায়-চিরহরিৎ বন একসাথে মিলে ৬,৭০,০০০ হেক্টর জমি দখল করে আছে যা দেশের মোট ভূমির ৪.৫৪ শতাংশ এবং মোট জাতীয় বনভূমির ৪৪ শতাংশ। এছাড়াও, দু’ধরনের বনেই রয়েছে বিচিত্র প্রাণীপ্রজাতির আবাস। স্তন্যপায়িদের মধ্যে হাতি, বানর, বন্য শূকর, হরিণ , সম্বর হরিণ, এবং ইন্ডিয়ান চিতা উল্লেখযোগ্য। সরিসৃপ হিসেবে এসব বনে বিচরণ রয়েছে শঙ্খচূড়, মনিটর লিজার্ড, এবং বেঙ্গল মনিটর লিজার্ডের।


title: মুঘল সম্রাট

text:
প্রথম মুঘল সম্রাট বাবর তার পিতার দিক থেকে সরাসরি তৈমুর লং এর বংশধর ছিলেন। এবং মাতার দিক থেকে তিনি চেঙ্গিস খানের বংশধর ছিলেন। বাবর মাত্র ১৪ বছর বয়সে তার পিতার রাজ্য থেকে সেহবাণী খান কর্তৃক বিতাড়িত হবার পর ভারতে আগমন করেন। ১৫২৬ সালে প্রথম পানিপথের যুদ্ধে জয় লাভ করার পর বাবর ভারতে তার রাজ্য প্রতিষ্ঠা করে। বাবরের পুত্র হুমায়ূনের সময় সাম্রাজ্যের অবস্থা বেশ নাজুক হয়ে পড়ে। বিদ্রোহীরা তাকে ভারতবর্ষ থেকে বিতাড়িত করে। তিনি পারস্যে পলায়ন করেন। ইরানের হুমায়ুনের নির্বাসিত সময় পশ্চিম এশীয় সংস্কৃতির সাথে মুঘল দরবারে একটি যোগসূত্র স্থাপিত হয়। ১৫৫৫ সালে হুমায়ুন যুদ্ধ জয়ের মাধ্যমে ভারতে তার সাম্রাজ্যঃ পুনরুদ্ধার করেন। কিন্তু এর কিছুদিন পরই তিনি একটি মারাত্মক দুর্ঘটনায় মারা যান। সম্রাট হুমায়ুনের শিশুপুত্র আকবর, বৈরাম খান নামে একজন উজিরের তত্বাবধানের সিংহাসনে আরোহন করেন। সম্রাট বাবর এর আমলে ভারতে মুঘল সাম্রাজ্য সু সংঘটিত হয়। তিনি ভারতের একটি অনুগত সামরিক অভিজাত শ্রেণী তৈরী করতে পেরেছিলেন এবং একটি আধুনিক সরকার ব্যবস্থা প্রণয়ন করেছিলেন। বাবর এর আমলে ভারতে সাংস্কৃতিক বিকাশক ত্বরান্বিত হয়েছিল। একইসাথে আকবর ইউরোপীয় ব্যবসা প্রতিষ্ঠানগুলোর সাথে ব্যবসা বৃদ্ধি করেছিলেন। আব্রাহাম ইরানি নামে একজন ভারতীয় ঐতিহাসিক উল্লেখ করেন সেসময় বিদেশিরা মুঘল সাম্রাজ্যের জাঁকজমকপূর্ণ ঐশ্বর্য দেখে মুগ্ধ হত। সে সময় জাতীয় সম্পদের এক চতুর্থাংশের মালিক ছিল মাত্র ৬৫৫ টি পরিবার। যখন ভারতের ১২০ মিলিয়ন জনসংখ্যা একটি বড় অংশ দারিদ্র্যে নিমজ্জিত ছিল। ১৫৭৮ সালে আকবর বাঘ শিকার করতে গিয়ে কিছুটা অসুস্থ হয়ে পড়েন। ধারণা করা হয় তিনি মৃগী রোগে আক্রান্ত ছিলেন। সেই সময় ইসলাম ধর্মে তার মোহমুক্তি ঘটে। তিনি হিন্দু এবং ইসলাম ধর্মের মিশ্র একটি ধর্মের প্রতি আকৃষ্ট হয়ে পড়েন। আকবর ধর্মীয় স্বাধীনতার বিষয়টি নিশ্চিত করেন এবং দ্বীন-ই-ইলাহী নাম একটি নতুন ধর্ম প্রতিষ্ঠা করেন।
আকবরের পুত্র জাহাঙ্গীর মোগল সাম্রাজ্যকে উন্নতির শিখরে নিয়ে যায়। তিনি আফিমে আসক্ত ছিলেন। মাঝেমধ্যে তিনি রাষ্ট্রীয় কাজে উদাসীনতার পরিচয় দিতেন। এক পর্যায়ে প্রাসাদ ষড়যন্ত্রের শিকার হন। জাহাঙ্গীরের পুত্র সম্রাট শাহজাহানের আমলে মুঘলরা অত্যন্ত জাঁকজমকপূর্ণ ও বিলাসী জীবনে অভ্যস্ত হয়ে পড়ে। তাজমহল সেসময়কার সবচেয়ে বড় উদাহরণ। সে সময় সরকারের ব্যয়, আয় এর চাইতে অনেক বেশি ছিল।


title: মুঘল সাম্রাজ্য

text: পানিপথের প্রথম যুদ্ধে ইবরাহিম লোদির বিরুদ্ধে বাবরের জয়ের মাধ্যমে মুঘল সাম্রাজ্যের সূচনা হয়। মুঘল সম্রাটরা ছিলেন মধ্য এশিয়ার তুর্কো-মঙ্গোল বংশোদ্ভূত। তারা চাগতাই খান ও তৈমুরের মাধ্যমে চেঙ্গিস খানের বংশধর। ১৫৫৬ সালে আকবরের ক্ষমতারোহণের মাধ্যমে মুঘল সাম্রাজ্যের ধ্রূপদী যুগ শুরু হয়। আকবর ও তার ছেলে জাহাঙ্গীরের শাসনামলে ভারতে অর্থনৈতিক প্রগতি বহুদূর অগ্রসর হয়। আকবর অনেক হিন্দু রাজপুত রাজ্যের সাথে মিত্রতা করেন। কিছু রাজপুত রাজ্য উত্তর পশ্চিম ভারতে মুঘলদের বিরুদ্ধে প্রতিরোধ জারি রাখে কিন্তু আকবর তাদের বশীভূত করতে সক্ষম হন। মুঘল সম্রাটরা মুসলিম ছিলেন তবে জীবনের শেষের দিকে শুধুমাত্র সম্রাট আকবর ও তার পুত্র সম্রাট জাহাঙ্গীর নতুন ধর্ম দীন-ই-ইলাহির অনুসরণ করতেন।


title: দিল্লি

text: বাবর ছিলেন চেঙ্গিস খান ও তৈমুর লঙের বংশধর। তাঁর আদি নিবাস ছিল অধুনা উজবেকিস্তানের ফারগানা উপত্যকা। ১৫২৬ সালে তিনি ভারত আক্রমণ করেন এবং পানিপতের প্রথম যুদ্ধে সর্বশেষ লোদি সুলতানকে পরাজিত করে মুঘল সাম্রাজ্য প্রতিষ্ঠা করেন। এই সাম্রাজ্য দিল্লি ও আগ্রা থেকে ভারত শাসন করত। মুঘল রাজবংশ তিনশো বছরেরও বেশি সময় দিল্লি শাসন করেছিল। মাঝে ষোলো বছর (১৫৪০-১৫৫৬ খ্রিস্টাব্দ) শের শাহ সুরি ও হিমু দিল্লি শাসন করেছিলেন। ১৫৫৩ সালে হিন্দু রাজা হিমু মুঘল সম্রাট হুমায়ুনের বাহিনীকে আগ্রা ও দিল্লিতে পরাজিত করে দিল্লির সিংহাসনে আরোহণ করেন। যদিও ১৫৫৬ সালে আকবর পানিপতের দ্বিতীয় যুদ্ধে হিমুর বাহিনীকে পরাজিত করে মুঘল শাসন পুনঃপ্রতিষ্ঠা করেন। শাহজাহান দিল্লির সপ্তম শহরটি নির্মাণ করেন। এই শহরটির নামকরণ করা হয়েছিল শাহজাহানাবাদ ১৬৩৮ সাল পর্যন্ত এটিই ছিল মুঘল সাম্রাজ্যের রাজধানী। এই শহরটি এখন ‘পুরনো শহর’ বা ‘পুরনো দিল্লি’ নামে পরিচিত।


title: আকবর

text: জালাল উদ্দিন মোহাম্মদ আকবর ভারতবর্ষের সর্বশ্রেষ্ঠ শাসক।পৃথিবীর ইতিহাসে মহান শাসকদের অন্যতম মহামতি আকবর নামেও পরিচিত। তিনি মুঘল সাম্রাজ্যের তৃতীয় সম্রাট। পিতা সম্রাট হুমায়ুনের মৃত্যুর পর ১৫৫৬ সালে মাত্র ১৩ বছর বয়সে আকবর ভারতের শাসনভার গ্রহণ করেণ। বৈরাম খানের তত্ত্বাবধানে তিনি সমগ্র দক্ষিণ এশিয়ার সাম্রাজ্য বিস্তার করতে থাকেন। ১৫৬০ সালে বৈরাম খাঁকে সরিয়ে আকবর নিজে সকল ক্ষমতা দখল করেন। কিন্তু আকবর ভারতবর্ষ ও আফগানিস্তানে তার সাম্রাজ্য বিস্তার চালিয়ে যান। ১৬০৫ সালে তার মৃত্যুর আগ পর্যন্ত প্রায় সমস্ত উত্তর ভারত তার সাম্রাজ্যের অধীনে চলে আসে। আকবরের মৃত্যুর পর তার পুত্র সম্রাট জাহাঙ্গীর ভারতবর্ষের শাসনভার গ্রহণ করেন।


title: শাহজাহানাবাদ

text: মুঘল সম্রাট শাহজাহান মুঘল সাম্রাজ্যের শাসক ছিলেন যিনি ১৬২৮ খ্রিস্টাব্দ থেকে ১৬৫৮ খ্রিস্টাব্দ পর্যন্ত ভারত উপমহাদেশ শাসন করেছেন তিনি শাহজাহানাবাদ (বর্তমান দিল্লি) সপ্তম শহরটি নির্মাণ করেন। এই শহরটির নামকরণ করা হয়েছিল শাহজাহানাবাদ ১৬৩৮ সাল পর্যন্ত এটিই ছিল মুঘল সাম্রাজ্যের রাজধানী। এই শহরটি এখন ‘পুরনো শহর’ বা ‘পুরনো দিল্লি’ নামে পরিচিত।লাল কেল্লা একটি ইউনেস্কো বিশ্ব ঐতিহ্যবাহী স্থান। এখানেই স্বাধীনতা দিবস উপলক্ষ্যে ভারতের প্রধানমন্ত্রী ভাষণ দেন। ১৭০৭ সালে আওরঙ্গজেবের মৃত্যুর পর মুঘল সাম্রাজ্যের অবনতি সূচিত হয়।১৭৩৯ সালে কারনালের যুদ্ধে নাদির শাহের বাহিনীর কাছে মুঘলরা পরাজিত হয়। এসময় শাহজাহানাবাদ লুন্ঠিত হয়। পরের শতাব্দীতে মুঘল শক্তি ক্রমান্বয়ে সীমিত হয়ে পড়ে এবং শেষ মুঘল সম্রাট দ্বিতীয় বাহাদুর শাহের কর্তৃত্ব শুধু শাহজাহানাবাদ শহরে সীমাবদ্ধ হয়ে পড়ে।


title: ভারতের ইতিহাস

text: ভারতে ইস্ট ইন্ডিয়া কোম্পানির নিষ্ঠুর শাসনের বিরুদ্ধে প্রথম যে আন্দোলনটি সংগঠিত হয় সেটি ছিল ভারতের প্রথম স্বাধীনতা যুদ্ধ নামে পরিচিত ১৮৫৭ সালে সিপাহি বিদ্রোহ। নানা সাহেব, তাঁতিয়া টোপি, লক্ষ্মীবাই, ২য় ষ বাহাদুর শাহ জাফর বিদ্রোহে নেতৃৃত্ব দেন৷ এক বছর নৈরাজ্যের পর ইস্ট ইন্ডিয়া কোম্পানির বাহিনীর বদলে ব্রিটিশ সৈন্য নিয়োগ করে ব্রিটিশরা বিদ্রোহীদের দমন করতে সক্ষম হন। সর্বশেষ মুঘল সম্রাট বাহাদুর শাহ জাফরকে ব্রহ্মদেশে নির্বাসিত করা হয়; এবং তাঁর সন্তানদের শিরোচ্ছেদ করে মুঘল বংশকে নির্মূল করা হয়। এরপর ব্রিটিশ রাজশক্তি সকল রাষ্ট্রীয় ক্ষমতা ইস্ট ইন্ডিয়া কোম্পানির হাত থেকে স্বহস্তে তুলে নেয়। ব্রিটিশ সরকার কোম্পানি অধিকৃত ভারতের সকল অঞ্চল নিজের উপনিবেশ হিসেবে শাসন করতে থাকে। অবশিষ্ট অঞ্চলগুলি শাসিত হতে থাকে দেশীয় রাজ্যগুলির শাসনকর্তাদের মাধ্যমে। ১৯৪৭ সালের অগস্ট মাসে যখন ভারত ব্রিটেনের হাত থেকে স্বাধীনতা অর্জন করে তখন ভারতের দেশীয় রাজ্যের সংখ্যা ছিল ৫৬৫।


title: মুর্শিদকুলি খাঁ

text: মুর্শিদ কুলি খান ছিলেন বাংলার প্রথম নবাব। এছাড়াও বিভিন্ন নথি-পত্র নির্দেশ করে তিনিই মুঘল সম্রাট আওরঙ্গজেবের মৃত্যুপরবর্তী প্রথম স্বাধীন নবাব। তার উপর মুঘল সাম্রাজ্যের নামমাত্র আধিপত্য ছিল, সকল ব্যবহারিক উদ্দেশ্যেই তিনি বাংলার নবাব ছিলেন।


title: বাবর

text: মির্জা জহিরউদ্দিন মুহাম্মদ বাবর সাধারণত বাবর, বাবুর নামেই বেশি পরিচিত (ফেব্রুয়ারি ১৪, ১৪৮৩ - ডিসেম্বর ২৬, ১৫৩০) মধ্য এশিয়ার মুসলমান সম্রাট ছিলেন। তিনি ভারত উপমহাদেশে মুঘল সাম্রাজ্যের প্রতিষ্ঠাতা সম্রাট। তিনি তৈমুর লঙ্গ-এর সরাসরি বংশধর এবং মাতার দিক থেকে চেঙ্গিস খানের বংশধর ছিলেন। তিনি মির্জা ওমর সাঈখ বেগ এর পুত্র, এবংতৈমুরী শাসক উলুগ বেগ এর প্রপৌত্র ছিলেন। তিনি পানিপথের প্রথম যুদ্ধে দিল্লীর লোদি রাজবংশের সুলতান ইবরাহিম লোদিকে পরাজিত করে মুঘল সাম্রাজ্য প্রতিষ্ঠা করেন। তার মৃত্যুর পর তার পুত্র মির্জা হুমায়ুন সিংহাসনে আরোহণ করেন। পানি পথের যুদ্ধে তিনিই প্রথম কামানের ব্যবহার করেন। তার প্রখর রণকৌশলের কাছে হার মানে ইবরাহিম লোদি।


title: আওরঙ্গজেব

text:
আওরঙ্গজেব (), "আল-সুলতান আল-আজম ওয়াল খাকান আল-মুকাররম আবুল মুজাফফর মুহি উদ-দিন মুহাম্মদ আওরঙ্গজেব বাহাদুর আলমগীর I, বাদশা গাজী", প্রথম আলমগীর নামেও পরিচিত (), (হিন্দি: अबुल मुज़फ़्फ़र मुहिउद्दीन मुहम्मद औरंगज़ेब आलमगीर) (নভেম্বর ৩, ১৬১৮ – মার্চ ৩, ১৭০৭) ১৬৫৮ খ্রিস্টাব্দ থেকে মৃত্যুর আগ পর্যন্ত ৪৯ বছর মুঘল সাম্রাজ্যের শাসক ছিলেন। তিনি ছিলেন বাবর, হুমায়ুন, আকবর, জাহাঙ্গীর এবং শাহ জাহানের পরে ষষ্ঠ মুঘল সম্রাট। তিনি সম্রাট শাহজাহানের পুত্র।
মুঘল সম্রাট হিসেবে আওরঙ্গজেবের শাসনামল বিভিন্ন যুদ্ধের মাধ্যমে সাম্রাজ্যের সীমানা বহুদূর বিস্তার করেন। তার আমলে দক্ষিণাঞ্চলে ৪ মিলিয়ন বর্গ কিলোমিটার মুঘল সাম্রাজ্যের অন্তর্ভুক্ত হয়। তিনি ১৫৮ মিলিয়ন প্রজাকে শাসন করতেন। তার সময় মুঘল সাম্রাজ্যের বাৎসরিক করের পরিমাণ ছিল ৪৫০ মিলিয়ন ডলার। যা তার সমসাময়িক চতুর্দশ লুইয়ের আমলে ফ্রান্সের বাৎসরিক কর এর চেয়ে ১০ গুণ বেশি ছিল। তার শাসনামলে ভারত চীনকে ছাড়িয়ে পৃথিবীর সর্ব বৃহৎ অর্থনীতি হিসেবে গড়ে উঠেছিল। যার পরিমাণ ছিল ৯০ বিলিয়ন ডলার, ১৭০০ সালে সমগ্র পৃথিবীর জি ডি পি এর এক চতুর্থাংশ।


title: শাহ জাহান

text: শাহবুদ্দিন মুহাম্মদ শাহ জাহান (আরও ডাকা হয় "শাহ জাহান", "শাজাহান" বলে। ফার্সি: شاه جهان), ( জানুয়ারি ৫, ১৫৯২ – জানুয়ারি ২২, ১৬৬৬) মুঘল সাম্রাজ্যের শাসক ছিলেন যিনি ১৬২৮ খ্রিস্টাব্দ থেকে ১৬৫৮ খ্রিস্টাব্দ পর্যন্ত ভারত উপমহাদেশ শাসন করেছেন। শাহ জাহান নামটি এসেছে ফার্সি ভাষা থেকে যার অর্থ "পৃথিবীর রাজা"। তিনি ছিলেন বাবর, হুমায়ুন, আকবর, এবং জাহাঙ্গীরের পরে পঞ্চম মুঘল সম্রাট।


title: সাম্বা

text: সাম্বা (), () একধরণের ব্রাজিলীয় গান ও নৃত্য। আফ্রিকা মহাদেশের পশ্চিম আফ্রিকার দাস ব্যবসা ও আফ্রিকার ধর্মীয় সংস্কৃতি হয়ে এর উৎপত্তিগত বিকাশ লাভ ঘটেছে ব্রাজিলের বাহাই এবং রিও ডি জেনিরো প্রদেশে। ১৯২০-এর দশকে গান ও নৃত্যকলায় এটি সম্পৃক্ত হয়। এটি বিশ্বের সর্বত্র ব্রাজিলের প্রতীক এবং ব্রাজিলীয়ান উৎসবের স্বীকৃতি পায়। সবচেয়ে জনপ্রিয় ও আবেগ-অনুভূতিসম্পন্ন সাংস্কৃতিক ঐতিহ্য হিসেবে এটি ব্রাজিলের জাতীয় পরিচয় বহন করছে। সাম্বা কারিওকার প্রধান শাখা বাহাইয়ের "সাম্বা ডি রোডা" বা বৃত্তাকারে নৃত্য ২০০৫ সালে ইউনেস্কো কর্তৃক মানবধর্মী হেরিটেজের মর্যাদা পায়। সাম্বা কারিওকা রিও ডি জেনিরোতে প্রদর্শন ও নাচা হয়।


title: পেলে

text: পেলে ব্রাজিলের বিখ্যাত ফুটবল খেলোয়াড়। তাঁর পূর্ণ নাম এদসোঁ আরাঁচ দু নাসিমেঁতু (Edson Arantes do Nascimento)। ব্রাজিলের হয়ে তিনি ১৯৫৮, ১৯৬২, ১৯৬৬ ও ১৯৭০ সালের বিশ্বকাপ ফুটবল প্রতিযোগিতায় অংশ নেন।


title: বিয়ের নাচ

text: বিয়ের নাচ ("নাচের গ্রাম" নামেও পরিচিত) ফ্লেমিশ (ডাচভাষী) চিত্রশিল্পী পিটার ব্রুয়েঘল দি এলডার কর্তৃক ১৫৫৬ সালে কাঠের প্যানেলে আঁকা তৈলচিত্র। যেটি বর্তমানে ডেট্রয়েট ইন্সটিটিউট অফ আর্ট এর মিউজিয়াম, ডেট্রয়েট, মিশিগান এ সংরক্ষিত আছে। এটি ঐ ইন্সটিটিউটের পরিচালক দ্বারা ১৯৩০ সালে ইংল্যান্ডে আবিষ্কৃত হয়েছিল এবং ডেট্রয়েটে আনা হয়েছিল।ধারণা করা হয় যে এটি ব্রুগেল দ্বারা অঙ্কিত তিনটি ছবির সেটের একটি। ঐ সেটের বাকি ছবিগুলো হল কৃষকের বিয়ে (১৫৬৭) এবং কৃষকের নাচ (১৫৬৯)।


title: গিলমার দস সান্তোস নেভেস

text: গিলমার দোস সান্তোস নেভেস (; ; জন্ম: ২২ আগস্ট, ১৯৩০-২৫ আগস্ট, ২০১৩) ব্রাজিলের সান্তোসে জন্মগ্রহণকারী বিখ্যাত ফুটবল খেলোয়াড়। গিলমার নামেই সর্বাধিক পরিচিত ছিলেন। ব্রাজিল দলের পক্ষ হয়ে আন্তর্জাতিক ফুটবলে অংশগ্রহণ করেছেন। ১৯৫৮ সালের বিশ্বকাপ ফুটবল জয়ী ব্রাজিল দলের অন্যতম খেলোয়াড় ছিলেন তিনি। মাঠে তিনি গোলরক্ষকের ভূমিকায় অবতীর্ণ হতেন। ঘরোয়া ফুটবলে করিন্থিয়ান্স ও সান্তোসের পক্ষাবলম্বন করে খেলেছন।


title: বাংলাদেশে মঞ্চনাটক

text: গম্ভীরা উৎসবের মুখোশধারী নাচ মূলত কোচ সম্প্রদায়ের ধর্মীয় অনুষ্ঠান বলে বিবেচিত। ৯ম শতাব্দীতে বাংলাদেশের তান্ত্রিক বৌদ্ধধর্ম অনুষ্ঠানটি গ্রহণ করে নিজস্ব রূপ তৈরি করে যা Astamatrika নৃত্য, Mahakali Pyayakhan, দেবী Pyayakhan (কাঠমান্ডু, নেপাল) ও তিব্বতীয় বৌদ্ধ ছদ্মবেশী নাচের অনুরূপ ছিল। এইসব নাচ সাধারণত ত্তিব্বতীয় ও নেপালীয় ধর্মীয় উৎসবের সময় বৌদ্ধ মঠে অনুষ্ঠিত হত। এছাড়া এই অনুষ্ঠানগুলো বছর শেষে চৈত্রসংক্রান্তিতে এবং শোভাযাত্রা শেষের অনুষ্ঠানে পরিবেশিত হয়।


title: রোনালদিনহো

text:
রোনালদিনহো (Ronaldinho) ব্রাজিলের বিখ্যাত ফুটবল খেলোয়াড়। ইদানীং কালের সবচেয়ে আকর্ষনীয় ফুটবলার হিসেবে তিনি স্বীকৃত। তিনি স্পেনের বার্সেলোনা ক্লাবে খেলতেন।
তিনি বেশিরভাগ সময় আক্রমনাত্বক মিডফিল্ডার হিসেবে খেলেন। তিনি তার ক্যারিয়ারে ইউরোপীয় ক্লাব প্যারিস সেন্ট জার্মেই,বার্সেলোনা এবং মিলানে খেললেও তিনি মুলত ব্রাজিলের জাতীয় দলের খেলোয়ার ছিলেন। তিনি প্রায়ই তার সময়ের সর্বশ্রেষ্ঠ খেলোয়ার হিসেবে বিবেচিত হতেন। রোনালদিনহো দুইটি ফিফা ওয়ার্ল্ড প্ল্যেয়ার এবং একটি ব্যালন ডি অর পুরষ্কার লাভ করেন।


title: মরেন ম্যাগি

text: মরেন হিগা ম্যাগি (; জন্ম: ২৫ জুন, ১৯৭৬) সাঁও কার্লোসে জন্মগ্রহণকারী ব্রাজিলের বিখ্যাত প্রমিলা ট্র্যাক ও ফিল্ড অ্যাথলেট। অলিম্পিকে স্বর্ণপদক লাভ করেছেন তিনি। ১০০ মিটার হার্ডলস ও দীর্ঘ লম্ফে যথাক্রমে ১২.৭১ সেকেন্ড ও ৭.২৬ মিটার দূরত্ব অতিক্রম করে দক্ষিণ আমেরিকার বর্তমান রেকর্ডধারী তিনি। এছাড়াও, ট্রিপল জাম্পে ১৪.৫৩ মিটার দূরত্ব অতিক্রম করে দক্ষিণ আমেরিকার রেকর্ড গড়েছিলেন। ব্রাজিলের প্রথম প্রমিলা অ্যাথলেট হিসেবে ব্যক্তিগত পর্যায়ের ক্রীড়ায় অংশ নিয়ে অলিম্পিকে স্বর্ণপদক জয় করেন মরেন ম্যাগি।


title: বিয়ের নাচ

text: এই জনপ্রিয় চিত্রকর্মটিতে ১২৫ জন বিয়ের অতিথিকে ঐসময়ের বস্ত্র পরিহিত অবস্থায় দেখানো হয়েছে,এবং উপস্থাপন করা হয়েছে ক্যানভাসে স্পষ্টত বিশৃঙ্খল উপায়ে,যেখানে গাছবেষ্টিত একটি স্থানে আনন্দউৎসব উদযাপিত হচ্ছে। রমণীরা রেনেসাঁ যুগের ঐতিহ্য অনুযায়ী পরিধান করছিলো কাল পোশাক এবং পুরুষেরা পরিধান করছিল কোডপিসেস (নিম্নাঙ্গের উপরে পরিধানযোগ্য এক ধরনের থলিবিশেষ) , যা কিনা ঐসময়ের পোশাকের একটি গুরুত্বপূর্ণ অংশ ছিল। ভয়েইউরিসম(ঘনিষ্ঠ আচরণে অংশগ্রহণরত মানুষের উপর গোয়েন্দাগিরি করা) এই চিত্রকর্মটির প্রায় পুরো অংশ জুড়েই দেখানো হয়েছে


title: কার্নিভাল

text: আজ কার্নিভাল উদযাপনগুলোর মধ্যে ব্রাজিলের কার্নিভাল অতি সুপরিচিত। ২০১০ সালের গিনেস বিশ্ব রেকর্ড অনুসারে, রিউ দে জানেইরুর কার্নিভাল হল বিশ্বের সবচেয়ে বড় কার্নিভাল এবং বৃহত্তম জনপ্রিয় অনূষ্ঠান। রিউ দে জানেইরুর কার্নিভাল বিশ্বের সর্বাপেক্ষা বিখ্যাত কার্নিভাল হিসেবেও বিবেচনা করা হয়।


title: বিয়ের নাচ

text: 'দক্ষিণের রেনেসাঁর ভোজসভার গানের ধরন' বইয়ের লেখক রবার্ট কুইস্ট বলেছেন যে এই চিত্রকর্মটি 'সাতটি মারাত্মক পাপ ও গুণাবলী' সিরিজের একটি অংশ এবং চিত্রগুলি ব্রুয়েঘলের নৈতিক প্রগাঢ়তা সত্যায়ন করে ।তিনি বলেন 'কৃষকদের জন্য নাচকে নির্দোষ বা স্বাভাবিক মনে হতে পারে,তবে এটি মানব আত্মার প্রতি স্পর্শগ্রাহ্য হুমকি প্রদর্শন করে। কৃষকদেরকে বন্য এবং অবশ হিসেবে উপস্থাপন করতে নাচের কার্যকারিতা নিঃসন্দেহে আহরিত হয়েছে নৈতিক নিন্দা থেকে যা বিশ্বাস করত ঐসময়ের ধর্মীয় ও বেসামরিক কর্তৃপক্ষ অন্যদিকে রে ব্রক ব্রুয়েঘলকে বর্ণনা করেছেন "মদ্যপ,কর্মঠ ফ্লেমিশ কৃষক যার জীবন পূর্ণ ছিল নাচ,গান আর চিত্রকর্ম অঙ্কন দ্বারা - যেগুলোকে তিনি নিছক আনন্দ হিসেবে বিবেচনা করতেন" । এতে এটাই প্রতীয়মান হয় যে ব্রুয়েঘলের , নৈতিক দণ্ডমান এবং চার্চের আরোপিত জীবনমান সম্পর্কে ধারণা থাকা সত্ত্বেও তিনি এই ধরনের উৎসবে আনন্দ উপভোগ করাকে পছন্দ করতেন ।


title: পেটন লিস্ট

text: পেটন লিস্ট ফ্লোরিডাতে জন্মগ্রহণ করেন কিন্তু চার বছর বয়সেই নিউ ইয়র্ক শহরে চলে আসেন। তাঁর দুজন ভাই রয়েছেন, স্পেন্সার(তাঁর জমজ) এবং ফনিক্স। দুজনেই অভিনেতা এবং মডেল। পেটন লিস্ট এখন ক্যালিফোর্নিয়ার লস এঞ্জেলেস এ বাস করেন।


title: স্পেন্সার লিস্ট

text: লিস্টের জন্ম, মার্কিন যুক্তরাষ্ট্রের ফ্রোরিডা রাজ্যে, কিন্তু মাত্র চার বছর বয়সে তিনি নিউ ইয়র্ক রাজ্যে চলে আসেন। তার যখন ১২/১৩ বছর বয়স, এবার তিনি ক্যালিফোর্নিয়া রাজ্যের লস অ্যাঞ্জেলেস শহরে চলে আসেন। তিনি খুব কম বয়সেই অভিনয় করা শুরু করেছিলেন, একাধারে একা তবে তার যমজ বোন পেটন এর সাথে। লিস্টকে, বিভিন্ন প্রতিষ্ঠানের বিভিন্ন প্রকার প্রায় চারশোরও বেশি বাণিজ্যিক বিজ্ঞাপনে আর্বিভুত হতে দেখা যায়।


title: স্পেন্সার লিস্ট

text: লিস্টের, ছোট ভাই ফিনিক্স এবং যমজ বোন পেটন, তারা দুজনই অভিনেতা/অভিনেত্রী এবং মডেল। তিনি পেটন থেকে এক মিনিট ব্যবধানের ছোট।


title: স্পেন্সার লিস্ট

text: স্পেন্সার লিস্ট (জন্ম এপ্রিল ৬, ১৯৯৮) একজন মার্কিন কিশোর চলচ্চিত্র অভিনেতা। লিস্ট, মার্কিন টেলিভিশন চ্যানেল ফক্সে প্রচারিত কল্পবিজ্ঞান ভিত্তিক ধারাবাহিক "ফ্রিন্জিতে" অভিনয় করার জন্য পরিচিত হন, যেখানে তিনি "ইনার চাইল্ড" নামক পর্বে তিনি, গবেষণাগারে জন্মগ্রহনকারী একটি রহস্যময় শিশুর ভূমিকায় অভিনয় করেন। এ ছাড়াও তিনি, মার্কিন টেলিভিশন চ্যানেল এনবিসিতে প্রচারিত অপরাধমূলক এবং গোয়েন্দা কাহিনী সমৃদ্ধ ধারাবাহিক "" এ ও অভিনয় করেন, যেখানে তিনি মার্কিন অভিনেতা লেল্যান্ড অর্সের এর চরিত্র "কেভিন অয়াকার" এর পুত্র টেইল এর ভূমিকায় অভিনয় করেন। লিস্টকে ২০০৯ সালে, মার্কিন লেখক জ্যাক কেচসহাম এর "অফস্প্রিং" উপন্যাস অবলম্বনে নির্মিত অধীরতামূলক চলচ্চিত্র অফস্প্রিং এ আর্বিভুত হতে দেখা যায়। তিনি মার্কিন শিশুতোষ চ্যানেল ডিজনি চ্যানেল এ প্রচারিত হাস্যরসমূলক ধারাবাহিক "বাঙ্ক'ড" এ অতিথি ভূমিকায় হাজির হন, ধারাবাহিকটির "লুক'স ব্যাক" শীর্ষক পর্বে তিনি ক্যাম্প চ্যাম্পিয়ন ক্যাম্পার এর ভূমিকায় এরিক নামে অভিনয় করেন, পর্বটিতে তার সাথে তার যমজ বোন পেইটন লিস্ট অভিনয় করেন, যেখানে তার বোন একটি প্রশিক্ষণ ক্যাম্পের কাউন্সিলর এমা রোস এর ভূমিকায় অভিনয় করেছিলেন।


title: লিসা ও লেনা

text: লিসা এবং লেনা মান্টলার, (জন্ম জুন ১৭, ২০০২), আরো সহজ নামে ডাকা হয় লিসা এবং লেনা, জার্মানির স্টুটগার্টের,জন্মগতভাবে জমজ বোন। তারা ভিডিও ক্লিপ তৈরি করে সামাজিক যোগাযোগের মাধ্যমের এপ্লিকেশন মিউজিকাল.এলওয়াই এ। তারা সামাজিক যোগাযোগের মাধ্যমের অন্যান্য প্লাটফর্ম যেমন মিউজিকাল.এলওয়াই, স্নাপচ্যাট, ইন্সটাগ্রাম, ফেসবুক, এবং টুইটারেও ব্যাপক খ্যাতি লাভ করেছে। লিসা এবং লেনা পালক এবং টিম এবং টায়রা নামে তাদের আরো দুইজন ভাই-বোন রয়েছে। ডিসেম্বর ২০১৬ থেকে, "ড্রিম ইট অ্যান্ড ডু ইট" নামে তাদের নিজেদের কাপড়ের প্রতিষ্ঠান রয়েছে। তারা পূর্বে জার্মান মডেলিং কোম্পানি "কম্পোজ" এর মডেলিং করতো।


title: পেটন লিস্ট

text:
লিস্ট ২০১১ সাল থেকে “জাস্টিস” ম্যাগাজিন এর মডেল। এছাড়াও তাঁকে ‘“আমেরিকান গার্ল” ব্যাক টু স্কুল ২০০৯’ সংস্করণ এর প্রচ্ছদে দেখা যায়।
রবার্ট পেটিনসন এর ছবি “রিমেম্ভার মি”(২০১০) এ তাঁকে দেখা যায় যেখানে পেটিনসন এর চরিত্রের ছোট বোনকে একটা মেয়ে ঝাড়ি দিচ্ছে চরিত্রে। ২০১০ সালে লিস্ট ডিজনির ছবি “দা সরসারার’স এপ্রেন্টাইস” এবং লাইফটাইম মুভি নেটওয়ার্ক এর ছবি “সিক্রেট ইন দা ওয়ালস” এ ‘জেরি রায়ান’ এবং ‘কে পানাবেকার’ এর সাথে দেখা যায়। লিস্ট মডেলিং শুরু করেন নিজে এবং তাঁর ভাই স্পেন্সার এর সাথে। বিভিন্ন ফরমেট এবং বিভিন্ন কোম্পানির হয়ে তিনি চারশ এর বেশি বিজ্ঞাপন করেছেন।


title: দ্য ক্রনিকলস্ অব নার্নিয়া

text:
ইউস্টাচ ক্লেরেন্স স্কার্ব হলো
পেভেনসিদের চাচাত ভাই এবং জিল পুলের সহপাঠী। তাকে প্রথমে দুষ্টু ও খিটখিটে মেজাজের বালক হিসেবে দেখানো হয় যে পেভেনসিদের সহ্য করতে পারত না। কিন্তু পরে যখন তার লোভের কারনে সে একটি ড্রাগনের রুপ লাভ করে তখন তার বাজে আচরনগুলো দুর হয়ে যায়। ড্রাগন হয়ে বেঁচে থাকার যন্ত্রনায় সে বুজতে পারে আগে সে কতটা খারাপ ছিল। শীঘ্রই সে একজন
ভালো মানুষে পরিনত হয় এবং
আসলান তাকে আগের রুপে ফিরিয়ে আনে। এর পরের উপন্যাসগুলোতে ইউস্টাচকে আরও ভালো একজন ব্যক্তিরুপে চিত্রায়িত করা হয়েছে। সে একজন নায়ক বনে যায় যখন সে এবং জিল পোল মিলে হারিয়ে যাওয়া রাজকুমার রিলিয়ানকে এক জাদুকরীর হাত থেকে রক্ষা করে। "দ্য ভয়াজ অব দ্য ডন ট্রেডার", "দ্য সিলভার চেয়ার", এবং "দ্য লাস্ট ব্যাটল" উপন্যাসগুলোতে তাকে দেখা যায়।


title: জেসিকা চ্যাস্টেইন

text: চ্যাস্টেইন ১৯৭৭ সালের ২৪শে মার্চ ক্যালিফোর্নিয়ার স্যাক্রামেন্টো কাউন্টিতে জন্মগ্রহণ করেন। তার পিতা মাইকেল মোনাস্টেরিও ছিলেন একজন রক সঙ্গীতজ্ঞ এবং মাতা জেরি রেনি হ্যাস্টি (প্রদত্ত নাম: চ্যাস্টেইন)। তার জন্মের সময় তার পিতামাতা কিশোর-কিশোরী ছিলেন। তার দুই বোন ও দুই ভাই রয়েছে। তার বোন জুলিয়েট মাদকাসক্ত হয়ে ২০০৩ সালে আত্মহত্যা করেন। চ্যাস্টেইন তার মাতা ও সৎ বাবা মাইকেল হ্যাস্টির কাছে বড় হন। হ্যাস্টি একজন অগ্নি নির্বাপনকর্মী ছিলেন। চ্যাস্টেইন বলেন তার সৎ বাবাই প্রথম ব্যক্তি যে তার নিরাপত্তা নিশ্চিত করেছিলেন। তার মাতামহ ম্যারিলিনের সাথে তার ঘনিষ্ঠ সম্পর্ক রয়েছে। তিনি বলেন ম্যারিলিন "সর্বদা আমার প্রতি বিশ্বাস রেখেছে।"


title: জিযেলি বিন্ডচিন

text: ব্রাজিলের রিও গ্রান্ডে দো সোল শহরের হরাইজোন্টিনাতে বিন্ডচিনের জন্ম ও বেড়ে ওঠা। তাঁর মা ভানিয়া নানেনমেচার ছিলেন একজন ব্যাংকের করণিক, ও বাবা ভালদির বিন্ডচিন ছিলেন একজন বিশ্ববিদ্যালয়ের শিক্ষক ও লেখক। বিন্ডচিন বাবা-মায়ের কাছ থেকে জার্মান ধাঁচ পেয়েছেন। রাকুয়েল, গ্রাজিয়েলা, গ্যাব্রিয়েলা, রাফায়েলা, ও জমজ প্যাট্রিসিয়া নামে জিযেলের পাঁচটি বোন আছে। প্যাট্রিসিয়া জিযেলের জময বোন, এবং তাঁর জন্ম জিযেলের পাঁচ মিনিট পরে। ধর্মীয়ভাবে তিনি একজন রোমান ক্যাথলিক। বিন্ডচিন মূলত মাতৃভাষা পর্তুগীজে কথা বলেন। এছাড়াও তিনি স্পেনীয় ও ইংরেজি ভাষায়ও কথা বলতে পারেন।


title: ডেঞ্জারাস গার্লস

text: সময়টা ছিল গ্রীষ্মের ছুটির সময়। ক্যাম্প ব্লু মুন’ লরেঞ্জা রেঞ্জের অ্যাঞ্জেলিনি নামের একজন ভ্যাম্পায়ার ১৬ বছর বয়সী ডেস্টিনি ওয়েলারের গলায় দাঁত বসায়। পরবর্তীতে সে এবং তার জমজ বোন ক্লেভি রক্ত পান করার  তীর্ব  বাসনা বাড়িতে পৌছায় । তারা একটি খরগোশের রক্ত পান করে। এদিকে ডেস্টিনি খাওয়ার কিছু না পেয়ে একটি লিভারের প্যাকেট থেকে রক্ত শোষিত রক্ত পান করে। তাদের পারিবারিক বন্ধু কোচ বাওয়ার এর বাড়িতে তারা মার্জরি বাওয়ারের সাথে পরিচিত হয়, যে ছিল একজন ভ্যাম্পায়ার। মার্জরির কাছ থেকে লরেঞ্জো জানতে পারে যে সে মৃত নয় এবং সে তাদের জীবনে ফিরে আসতে পারে।


title: অপকার নীতি

text: অপকার নীতি বলে, কেবল সেইসব কার্যেরই বিরোধ করা যাবে যেগুলোর দ্বারা কেবলমাত্র অপরাধ সংঘটিত হয়, একজন ব্যক্তি যা খুশি তাই করতে পারেন যতক্ষণ না পর্যন্ত তার ফলে অন্য কোন ব্যক্তির কোনরকম অপকার হয়। যদি কোন ব্যক্তির কোন কার্য কেবল তাকেই প্রভাবিত করে, তাহলে সমাজের (যার মধ্যে সরকারও অন্তর্ভূক্ত) সেই ব্যক্তির চাহিদার বিরুদ্ধে গিয়ে তাকে থামানো উচিৎ নয়। আর এই কার্যসমূহের মধ্যে সেই সব কার্যও অন্তর্ভূক্ত হবে যেগুলোর দ্বারা ব্যক্তির নিজেরই অপকার ঘটে।


title: অপকার নীতি

text: অপকার নীতি (Harm principle) বলে যে, কোন ব্যক্তির কার্যকে কেবলমাত্র অন্য কোন ব্যক্তির ক্ষতি বা অপকার প্রতিরোধ করতেই কোন ব্যক্তির স্বাধীনতা দ্বারা হস্তক্ষেপ করা হবে। জন স্টুয়ার্ট মিল তার "অন লিবার্টি" গ্রন্থে এই নীতির কথা তুলে ধরেন। তিনি বলেন, "একটি সভ্য সমাজে কোন ব্যক্তির ইচ্ছার বিরুদ্ধে গিয়ে তার উপর তখনই ক্ষমতার সঠিক ব্যবহার করা যায়, যখন তা অন্য কোন ব্যক্তির উপর সংঘটিত অপকারকে বাঁধা দেয়ার জন্য করা হয়।" এর পূর্বে ফরাসী বিপ্লবের সময় ফ্রান্সে ১৭৮৯ সালে প্রকাশিত "ডেক্লারেশন অফ দ্য রাইটস অফ ম্যান এন্ড অফ দ্য সিটিজেন -" এ বলা হয়, "অন্য কারও ক্ষতি করে না এরকম সব কাজ করার স্বাধীনতাতেই প্রকৃত স্বাধীনতা নিহিত থাকে; তাই প্রত্যেক ব্যক্তিরই প্রাকৃতিক অধিকারের চর্চার কোন সীমাবদ্ধতা নেই যদি না তার দ্বারা সমাজের অন্য কোন ব্যক্তির একই রকম অধিকার অর্জনকে ব্যাহত হয়। এই সীমাবদ্ধতাসমূহ কেবল মাত্র আইন দ্বারাই নির্ধারিত করা যাবে।"


title: অপকার নীতি

text: এমনকি কোন ব্যক্তির নিজের করা কাজও যদি তার ক্ষতি করে, তবুও তা রাষ্ট্রের বলপ্রয়োগের ক্ষমতার ঊর্ধ্বে হবে। অপকার করা নিজে একটি অনৈতিক কার্য নয়। অন্য কোন ব্যক্তির উপর অপকার করা হলেই কেবল সেই কার্য ভুল হয়। কোন বাধ্যতামূলক কাজের ব্যর্থতার মধ্য দিয়েও অপকার হতে পারে। নৈতিকতার ফলে বাধ্যবাধকতা তৈরি হয়। কোব ব্যক্তির উপর ঋণ যেমন বর্তায় ঠিক তেমনি তার উপর দায়িত্বও বর্তাতে পারে, আর এটি দায়িত্বের ধারণার একটি অংশ যা কোন ব্যক্তি পূর্ণ বৈধভাবে বাধ্য থাকে।


title: অপকার নীতি

text: মানুষের বাকস্বাধীনতায় ঠিক কতটা সীমাবদ্ধতা আরোপ করা উচিৎ- এই নৈতিক প্রশ্নটি অপকার নীতি ও অবমাননা নীতি উভয়ের মধ্যেই প্রোথিত থাকে। যদি কোন ব্যক্তির স্বাধীন মত প্রকাশের অধিকার হিংস্রতা বা অনিষ্টকর্ম বা অনুরূপ ক্ষতির উৎপত্তি ঘটায়, তবে এটাকে অপকার নীতির আওতায় সীমাবদ্ধ করা হয়। যদি এই বাকস্বাধীনতা - মত প্রকাশের অধিকার দ্বারা জাতীয় পতাকা পোড়ানো, বিতর্কিত মিছিলের উদ্ভব ঘটে, তাহলে তাকে সাধারণত অবমাননা নীতির আওতায় সীমাবদ্ধ করা হয়।


title: অপকার নীতি

text: অপকার নীতি ও অবমাননা নীতির মধ্যকার পার্থক্যকে ভালভাবে বোঝার জন্য আরও কিছু ধারণা সম্পর্কে অবগত হওয়া প্রয়োজন। প্রথম ধারণাটি হচ্ছে, এই অপকার নীতি আসে আরেকটি নীতির থেকে, যার নাম হল "উপযোগিতার নীতি" (principle of utility)। উপযোগিতার নীতি বলে যে, মানুষের কেবল সেই সব কাজই করা উচিৎ যা সর্বাধিক সংখ্যক ব্যক্তির মধ্যে সর্বাধিক পরিমাণ সুখ তৈরি করে। সুতরাং, যদি কোন ব্যক্তি দুটো বিষয়ের মধ্যে তুলনা করেন, তাহলে তাকে সেই অপশনগুলোর মধ্যে একটা নির্ণয় করতে হবে যা বেশিরভাগ ব্যক্তিকে সুখী করবে।


title: অপকার নীতি

text: যেসব অপকার কেবল সময়ের অগ্রগতির সাথে সাথেই ধীরে ধীরে সামনে আসে, সেসব অপকারকে নির্ধারণ করার জন্যও এটা একটি গুরুত্বপূর্ণ নীতি - যেক্ষেত্রে ফলস্বরূপ ঘটা অপকারটিকে পূর্বেই ভবিষ্যদ্বাণী করা যায়, কিন্তু কার্যটির সংঘটনের সময় সেই অপকারটির অস্তিত্ব নেই। অন্যান্য সমস্যার ক্ষেত্রেও এই নীতিকে ব্যবহার করা যায়, যেমন ব্যক্তিগত সম্পত্তিতে বর্জপদার্থ ফেলার মাধ্যমে দূষিত করার ক্ষেত্রে, লাইসেন্সিং এর ক্ষেত্রে, রাজদ্রোহের ক্ষেত্রে সঠিক নৈতিক পথ বের করার জন্য এই নীতির প্রয়োজন হয়।


title: অপকার নীতি

text: দ্বিতীয় ধারণাটি হল, মিল বলেন অপকার ও অবমাননার মধ্যে একটি পার্থক্য আছে। অপকার হচ্ছে তাই যা অন্য কোন ব্যক্তির অধিকারের বিঘ্ন ঘটাবে বা অন্যদের উপকার করে এরকম কোন গুরুত্বপূর্ণ স্বার্থে ব্যাঘাত ঘটাবে। অপকারের একটি উদাহরণ হতে পারে কোন ব্যক্তিকে আক্রমণ করা, তাদেরকে আহত করা। মিলের মতে, অবমাননা হচ্ছে, সেই কাজ যা "আমাদের অনুভূতিকে আঘাত করে"। এই বিষয়টি তুলনামূলকভাবে কম গুরুত্বপূর্ণ এবং প্রতিরোধ করা উচিৎ নয়, কারণ যা একজনের অনুভূতিকে আহত করে, তা আরেকজনের অনুভূতিকে আহত নাও করতে পারে। আর তাই অবমাননা সার্বজনীন নয়।


title: বাকস্বাধীনতা

text: বাকস্বাধীনতার সীমাবদ্ধতায় অপকার নীতি ও অবমাননা নীতির ব্যাখ্যা সাংস্কৃতিক ও রাজনৈতিকভাবে বিভিন্ন হয়ে এসেছে। যেমন রাশিয়ায় অপকার ও অবমাননা নীতিকে এলজিবিটি সম্পর্কিত মত প্রকাশ ও আন্দোলনগুলোকে বন্ধ করার জন্য রাশ্যান এলজিবিটি প্রোপাগান্ডা আইন এর ন্যায্যতা প্রতিবাদনের জন্য ব্যবহার করা হয়েছে। কয়েকটি ইউরোপীয় রাষ্ট্রে যেখানে সেই সব রাষ্ট্রে বাকস্বাধীনতা প্রতিষ্ঠার জন্য গর্ব করা হয়, সেখানেও হলোকাস্ট ডিনায়াল জাতীয় মত প্রকাশ করা (যেখানে বলা হয় ইহুদিহত্যা নাজি জার্মানির উদ্দেশ্য ছিলনা ইত্যাদি) নিষিদ্ধ। এইসব দেশের মধ্যে অস্ট্রিয়া, বেলজিয়াম, চেক রিপাবলিক, ফ্রান্স, জার্মানি, হাঙ্গেরি, ইজরায়েল, লিকটেনস্টাইন, লিথুনিয়া, নেদারল্যান্ড, পোল্যান্ড, পর্তুগাল, স্লোভাকিয়া এবং সুইজারল্যান্ড।


title: অপকার নীতি

text: মিলের অপকার নীতি অবমাননা নীতি (offense principle) থেকে আলাদা। এদের পার্থক্যের ভিত্তি হচ্ছে, কোন কোন ক্ষেত্রে মানসিক ও সামাজিক অপকার শারীরিক অপকারের সাথে তুলনাযোগ্য হতে পারে। পার্থক্যটি এই অনুসিদ্ধান্তের ভিত্তিতে গৃহীত হয়েছে যে, অবমাননা আবশ্যিকভাবে অপকার সাধন না করলেও অস্বস্তি তৈরি করতে পারে। অবমাননা তখনই অপকার নীতির সাথে সামঞ্জস্যপূর্ণ হয়, কেবল যখন এর ফলে অপকারও সাধিত হয়।


title: বাকস্বাধীনতা

text: ১৯৮৫ সালে জোয়েল ফাইনবার্গ আরেকটি শব্দের সাথে আমাদেরকে পরিচয় করিয়ে দেন, যার নাম হল "অবমাননা নীতি" (offense principle)। তিনি যুক্তি দেন, মিলের অপকার নীতি অন্য ব্যক্তির অনিষ্টকর কার্য থেকে মানুষকে সম্পূর্ণ নিরাপত্তা দিতে পারে না। ফাইনবার্গ লেখেন, "কোন প্রস্তাবিত অপরাধের শাস্তিকে সমর্থন করার ক্ষেত্রে এটা সবসময়ই একটি উত্তম কারণ যে, সেই শাস্তির ফলে কার্যনির্বাহী অপরাধী তার নিজেকে ছাড়া ভিন্ন কোন ব্যক্তির কোন গুরুতর অনিষ্ট (offense) (কেবল আহত করা বা অপকার করা নয়) করতে পারবে না।" ফাইনবার্গ বলেন, কিছু ধরণের মত প্রকাশ আইনের দ্বারা নিষিদ্ধ হয় যেগুলো খুবই অবমাননাকর হয়, কিন্তু কোন ব্যক্তিকে অবমাননা করা, কারও অপকার করার চেয়ে কম গুরুতর বলে অপকার করার শাস্তি বেশি হওয়া উচিৎ। অন্যদিকে মিল অপকার নীতির ভিত্তিতে না হওয়া আইনগত শাস্তিকে সমর্থন করেন না। যেহেতু অবুমাননার মাত্রা ব্যক্তিভেদে বিভিন্ন হয়, বা কোন ব্যক্তি তার অন্যায্য কুসংস্কারের কারণে কোন মত প্রকাশকে অবমাননা বলে মনে করতে পারেন, তাই ফাইনবার্গ অবমাননা নীতি প্রয়োগের ক্ষেত্রে কয়েকটি বিষয় বিবেচনার প্রয়োজন বোধ করেন, যেগুলোর মধ্যে রয়েছে বক্তব্যের পরিমাণ, সময়কাল এবং সামাজিক মূল্য, কতটা সহজে বক্তব্যটিকে এড়িয়ে চলা যায়, বক্তব্যপ্রদানকারীর উদ্দেশ্য, অবমানিত ব্যক্তির সংখ্যা, অবমাননার মাত্রা এবং বৃহৎ পরিসরে সমাজের সাধারণ স্বার্থ।


title: মুমতাজ মহল

text: মুমতাজ মহল সাধারণ ডাকনাম আরজুমান্দ বানু বেগম (ফার্সি: ﻣﻤﺘﺎﺯ ﻣﺤﻞ; উচ্চারণ//; অর্থ "প্রাসাদের অলঙ্কার"), যিনি ভারতের আগ্রায় ১৫৯৩ খ্রিস্টাব্দের এপ্রিল মাসে জন্মগ্রহণ করেন। তার পিতা ছিলেন পারস্যের মহানুভব আবদুল হাসান আসাফ খান, যিনি সম্রাট জাহাঙ্গীরের স্ত্রী নূর জাহানের ভাই। মুমতাজ ইসলাম ধর্মে বিশ্বাসী ছিলেন। তার বিয়ে হয়েছিল মাত্র ১৯ বছর বয়সে মে ১০, ১৬১২ খ্রিস্টাব্দে যুবরাজ খুর্‌রম এর সাথে, যিনি পরবর্তীকালে মুঘল সম্রাট শাহ জাহান (প্রথম) নামে "তাখ্‌ত ই তাউস" বা "ময়ূর সিংহাসনে" বসেন। মুমতাজ শাহ জাহানের দ্বিতীয় স্ত্রী ছিলেন এবং তিনি শাহ জাহানের পছন্দের ছিলেন। মুমতাজ মৃত্যুবরণ করেন ডেক্কান বর্তমানে মধ্যপ্রদেশের অন্তর্গত বুরহানপুরে জুন ১৭, ১৬৩১ খ্রিস্টাব্দে তার চতুর্দশ সন্তান জন্মদানের সময়, এক কন্যা সন্তান জন্ম দিয়েছিলেন নাম রাখা হয়েছিল গৌহর বেগম। মৃত্যুর পর মুমতাজকে সমাহিত করা হয়েছিল আগ্রার তাজ মহলে।


title: তাজমহল

text: ১৬৩১ খ্রিষ্টাব্দে শাহজাহান, যিনি মুঘল আমলের সমৃদ্ধশালী সম্রাট ছিলেন, তাঁর দ্বিতীয় স্ত্রী মুমতাজ মহল-এর মৃত্যুতে প্রচণ্ডভাবে শোকাহত হয়ে পড়েন। মুমতাজ মহল তখন তাদের চতুর্দশ কন্যা সন্তান গৌহর বেগমের জন্ম দিতে গিয়ে মৃত্যুবরণ করেছিলেন।


title: দারা শিকোহ

text: দারা শিকোহ (১৬১৫-১৬৫৯) ছিলেন মোগল সম্রাট শাহজাহান ও তাঁর স্ত্রী মুমতাজ মহল এর বড় পুত্র। ফার্সি ভাষায় দারা শিকোহ্‌র নামের অর্থ "মহিমান্বিত"। মুঘল সাম্রাজ্যর উত্তরাধিকারী হিসাবে তিনি শাহজাহান এবং শাহজাহানের কন্যা জাহানারা বেগম দারা শিকোহকে সমর্থন করতেন। কিন্তু ছোট ভাই আওরঙ্গজেব এর সাথে সাম্রাজ্য নিয়ে যুদ্ধে দারা শিকোহ পরাজিত হন। আওরঙ্গজেবের আদেশে তাঁর শিরোচ্ছেদ করা হয়।


title: রোক্সেলানা

text: (উপপত্নী) ও পরবর্তীকালে তার বৈধ স্ত্রী এবং সম্রাটের সন্তান শাহজাদা মুহাম্মদ, মিরহিমাহ সুলতান, শাহজাদা আবদুল্লাহ, সুলতান দ্বিতীয় সেলিম, শাহজাদা বায়েজিদ এবং শাহজাদা জাহাঙ্গীরের মাতা। তিনি ছিলেন উসমানীয় ইতিহাসের সবচেয়ে প্রভাবশালী ও ক্ষমতাধর নারীদের মধ্যে একজন এবং "নারীদের সালতানাত" নামে পরিচিত শাসনকালের একজন অন্যতম ব্যক্তিত্ব। হুররেম সুলতানের হাত ধরেই উসমানীয় সাম্রাজ্যে সর্বপ্রথম নারীদের ক্ষমতা বৃদ্ধি পায়। তার স্বামী প্রথম সুলায়মানের শাসনকালে তিনি সুলতানের প্রধান স্ত্রী বা "হাসেকি সুলতান" ছিলেন। তিনি তার স্বামীর মাধ্যমে ক্ষমতা অর্জন করে উসমানীয় সাম্রাজ্যের রাজনীতিতে প্রভাব বিস্তার করেছিলেন এবং সাম্রাজ্যের রাষ্ট্রীয় কর্মকাণ্ডে সক্রিয় ভূমিকা রেখেছিলেন।


title: বেগম হজরত মহল

text: বেগম হজরত মহল (; আনুমানিক ১৮২০ - ৭ এপ্রিল ১৮৭৯) ছিলেন আওধের বেগম এবং ওয়াজেদ আলি শাহর স্ত্রী। ওয়াজেদ আলি শাহ কলকাতায় নির্বাসিত হওয়ার পর তিনি আওধের রাষ্ট্রীয় দায়িত্ব নেন। সিপাহী বিদ্রোহের সময় তিনি ইস্ট ইন্ডিয়া কোম্পানির বিরুদ্ধে বিদ্রোহ করেছিলেন। তবে শেষ পর্যন্ত তিনি পরাজিত হন। তিনি নেপালে আশ্রয় নেন। ১৮৭৯ সালে কাঠমান্ডুতে তার মৃত্যু হয়।


title: জাহানারা বেগম সাহিব

text: শাহজাদী (সার্বভৌম রাজকন্যা) জাহানার বেগম সাহিব (ইংরেজি: Jahanara Begum Sahib) (উর্দু: شاهزادی جہاں آرا بیگم صاحب) (২ এপ্রিল ১৬১৪ – ১৬ সেপ্টেম্বর ১৬৮১) ছিলেন সম্রাট শাহ জাহান ও সম্রাজ্ঞী মুমতাজ মহলের জ্যেষ্ঠ কন্যা। তিনি তার পিতার উত্তরাধিকারী এবং ষষ্ঠ মুঘল সম্রাট আওরঙ্গজেবের জ্যেষ্ঠ বোন ছিলেন।


title: এসমাত দৌলতশাহি

text: ১৯২৩ সালে এসমাত দৌলতশাহি ও ইরানের শাহেনশাহ রেজা শাহকে বিয়ে করেন। রেজা শাহ দৌলতশাহির পূর্বে কামার উল-মুলককে বিয়ে করেছিলেন এবং দৌলতশাহি ছিলেন শাহের চতুর্থ, সর্বশেষ এবং প্রিয় স্ত্রী। বিয়ের সময়ে রেজা শাহ ছিলেন তৎকালীন পাহলভি সাম্রাজ্যের যুদ্ধমন্ত্রী। এই বিয়ে থেকে দৌলতশাহি পাঁচ সন্তানের জন্ম দিয়েছিল: আবদুল রেজা পাহলভি, আহমাদ রেজা পাহলভি, মাহমুদ রেজা পাহলভি, ফাতিমেহ পাহলভি এবং হামিদ রেজা পাহলভি। ১৯২৫ সালে দৌলতশাহির স্বামী রেজা ইরানের শাহ হবার পর, তিনি একজন সম্রাজ্ঞী সঙ্গী হয়ে ওঠেন এবং ১৯৪১ সালে তার স্বামী শাহের পতন ঘটার পূর্ব পর্যন্ত ইরানের সম্রাজ্ঞী ছিলেন।


title: তাজমহল

text: তাজমহল (হিন্দি: ताज महल, উর্দু: تاج محل) ভারতের উত্তর প্রদেশে আগ্রায় অবস্থিত একটি রাজকীয় সমাধি। মুঘল সম্রাট শাহজাহান তাঁর স্ত্রী আরজুমান্দ বানু বেগম যিনি মুমতাজ মহল নামে পরিচিত, তার স্মৃতির উদ্দেশে এই অপূর্ব সৌধটি নির্মাণ করেন। সৌধটি নির্মাণ শুরু হয়েছিল ১৬৩২ খ্রিষ্টাব্দে যা সম্পূর্ণ হয়েছিল প্রায় ১৬৫৩ খ্রিষ্টাব্দে। সৌধটির নকশা কে করেছিলেন এ প্রশ্নে অনেক বিতর্ক থাকলেও, এটি পরিষ্কার যে শিল্পনৈপুণ্যসম্পন্ন একদল নকশাকারক ও কারিগর সৌধটি নির্মাণ করেছিলেন যারা উস্তাদ আহমেদ লাহুরির সাথে ছিলেন, যিনি তাজমহলের মূল নকশাকারক হওয়ার প্রার্থীতায় এগিয়ে আছেন।


title: শাহ জাহান

text: তিনি সম্রাট জাহাঙ্গীর এবং তাঁর হিন্দু রাজপুত স্ত্রী তাজ বিবি বিলকিস মাকানি-র সন্তান ছিলেন যিনি সিংহাসন আরোজনের পূর্ব পর্যন্ত শাহাজাদা "খুররাম" নামে পরিচিত ছিলেন। বাল্যকালে তিনি দাদা আকবরের প্রিয়পাত্র ছিলেন। তিনি ১৬৭২ সালে তার পিতার মৃত্যুর পর উত্তরাধিকারী হিসেবে সিংহাসনে আরোহণ করেন। তাকে মোগল সাম্রাজ্যে সর্বশ্রেষ্ঠ হিসেবে বিবেচনা করা হয়। তাঁর শাসনামলকে স্বর্ণযুগ বলা হয় এবং তার সময়ে ভারতীয় সভ্যতা সবচেয়ে সমৃদ্ধ হয়েছে। দাদা আকবরের মতো তিনিও তার সাম্রাজ্য প্রসারিত করতে আগ্রহী ছিলেন। ১৬৫৮ সালে তিনি অসুস্থ হয়ে পড়লে পুত্র আওরঙ্গজেব তাকে বন্দী করেন এবং বন্দী অবস্থায় ১৬৬৬ সালে আগ্রা ফোর্ট -এ তাঁর মৃত্যু হয়।


title: শত্রুঘ্ন

text: রাজা দশরথের স্ত্রী সুমিত্রার গর্ভজাত যমজ পুত্রের মধ্যে লক্ষ্মণ জ্যেষ্ঠ ও শত্রুঘ্ন কনিষ্ঠ । ইনি লক্ষ্মণ ও রামের অনুগত ও সহায় ছিলেন । রামের বনগমনে পুত্রশোকে দশরথ দেহত্যাগ করেন । তখন শত্রুঘ্ন ভরতের সাথে ভরতের মাতুলালয়ে ছিলেন । শত্রুঘ্নের সাথে জনক্রাজার কনিষ্ঠ ভ্রাতার অন্যতমা কন্যা শ্রুতকীর্তির বিবাহ হয় । রামের নির্বাসনে ইনি এতদূর বিরক্ত ও মর্মাহত হয়েছিলেন যে সকল অনর্থের মূল কৈকেয়ীর দাসী মন্থরাকে নিগৃহীত করেন এবং কৈকেয়ীকে কঠোর ভর্ৎসনা করেন । রাম বনবাসের পর রাজ্যভার গ্রহণ করলে শত্রুঘ্ন ভরতকে রাজকার্যে সাহায্য করেন । এসময় যমুনাতীরবাসী মহর্ষিরা মধুদৈত্যের পুত্র লবণাসুরের অত্যাচারে জর্জরিত হয়ে উঠলে শত্রুঘ্ন রামের আদেশে তার বিরুদ্ধে অভিযান করেন এবং তাকে শূলহীন দেখে আক্রমণ করে বিনষ্ট করেন । দেবতা প্রদত্ত শূলের জন্যই মধুদৈত্যের মত তার পুত্র অজেয় ছিল । লবণবধের পর শত্রুঘ্ন লবণের মথুরারাজ্য নিজের পুত্র সুবাহু ও শত্রুঘাতীকে অর্পণ করেন । এরপর শত্রুঘ্ন রামের সহিত সরযু নদীতে প্রবেশ করে যোগবলে দেহত্যাগ করেন ।


title: গ্রাফিক্স ট্যাবলেট

text: গ্রাফিক্স ট্যাবলেট (যাকে ডিজিটাইজার বা ডিজিটাল ড্রয়িং ট্যাবলেট বা পেন ট্যাবলেট বা ডিজিটাল আর্ট বোর্ড নামেও ডাকা হয়) হল এমন একটি কম্পিউটার ইনপুট ডিভাইস যা ব্যবহারকারীর হাতে আকা ছবি, এ্যানিমেশন এবং গ্রাফিক্সকে বিশেষ কলম সদৃশ স্টাইলাস দিয়ে আকাঁর সুবিধা দেয়। বাস্তবে কোন ব্যক্তি যেমন কাগজে কলম, তুলি, পেন্সিল বা এই ধরনের সামগ্রী দিয়ে ছবি আকে ঠিক তেমনি গ্রাফিক্স ট্যাবলেটে তা আকা হয়। এই সমস্ত ট্যাবলেট দিয়ে হাতে লিখা স্বাক্ষর বা ডেটা ইনপুট হিসেবে কম্পিউটারে দেয়া সম্ভব হয়। এটি দিয়ে কোন ছবিকে একটি কাগজ হতে ট্রেস করা যায় যা ট্যাবলেটের উপরিভাগে ঠিকভাবে রাখলেই শুধুমাত্র সম্ভব। এই পদ্ধতিতে ডেটা কম্পিউটারের ইনপুট করা বা ধারন করাকে ডিজিটাইজিং বলে।


title: কম্পিউটার গ্রাফিক্স

text: কম্পিউটার গ্রাফিক্‌স () কম্পিউটার বিজ্ঞানের একটি শাখা যেখানে দৃশ্যমান বিষয়বস্তু (visual content) কীভাবে ডিজিটাল উপায়ে সমন্বয় করা ও পরিবর্তন সাধন করা যায়, তা নিয়ে গবেষণা করা হয়। কম্পিউটার গ্রাফিক্‌স বলতে অনেকেই ত্রিমাত্রিক কম্পিউটার গ্রাফিক্‌স বোঝেন, তবে এই শাস্ত্রে দ্বিমাত্রিক গ্রাফিক্‌স এবং ছবি প্রক্রিয়াকরণের বিষয়গুলিও আলোচিত হয়।


title: গ্রাফিক্স

text: গ্রাফিক্স ( গ্রীকঃ "গ্রাফিকস্" , যাকে বলা হয় "অঙ্কন বিষয়ক জ্ঞান") হল এমনি একটি সদৃশ মাধ্যম যার দ্বারা কোন পৃষ্ঠের উপর (যেমন, একটি ওয়ালের উপর, একটি ক্যানভাসের উপর, একটি পর্দার উপর কিংবা একটি কাগজের উপর) কিছু ছবি বা নকশা আঁকাকে বুঝায় । যা একটি নির্দিষ্ট অর্থ প্রকাশ করে এবং তা আমাদেরকে কোন ভাবার্থ বা বিনোদন অথবা স্বচিত্রক ভাব প্রকাশ করে । এটি মূলত ব্যবহার করা হয়ঃ কোন উপাত্ত (ড্যাটা) প্রকাশের উদ্দেশ্যে, কম্পিউটার বিষয়ক নকশা বা শিল্পজাত করণে, গ্রাফিক্স আর্ট বা ছাপাখানায় অক্ষর বিন্যাসে অথবা শিক্ষামূলক বা বিনোদন মূলক সফ্ট‌ওয়্যার নির্মানে । যখন কোন কম্পিউটার দ্বারা কোন নকশা ডিজাইন করা হয় তখন তাকে বলে কম্পিউটার গ্রাফিক্স । কম্পিউটার গ্রাফিক্স এমনি একটি প্রক্রিয়া যার দ্বারা কোন সিস্টেম প্রোগ্রামিং ছাড়াই কোন ব্যক্তি দৃশ্যমান টুল ব্যবহারের মাধ্যমে একটি নকশাকে উন্নত করতে পারে ।


title: ডিজিটাল গ্রন্থাগার

text: ছাপার অক্ষরে "ডিজিটাল লাইব্রেরি" শব্দটি প্রথম ব্যবহার করা হয় ১৯৮৮ সালে কর্পোরেশন ফর ন্যাশনাল রিসার্চ ইনিশিয়েটিভ্‌সের একটি প্রতিবেদনে। আর এই ধারণাটি জনপ্রিয় হয়ে উঠে ১৯৯৪ সালের দিকে যখন এনএসএফ, ডারপা এবং নাসা বিষয়টিকে জনসমক্ষে তুলে আনে। এর আগে এ ধরনের গ্রন্থাগারকে ইলেকট্রনিক গ্রন্থাগার বা অসদ (ভার্চুয়াল) গ্রন্থাগারও বলা হত এবং এখনও ক্ষেত্রবিশেষে এই শব্দ দুটি ব্যবহৃত হতে দেখা যায়। অবশ্য বর্তমানে "ইলেকট্রনিক গ্রন্থাগার" বলতে কেবল সরকারি পোর্টালকে বোঝায়, যেমন "ফ্লোরিডা ইলেকট্রনিক পোর্টাল"।


title: ডিজিটাল গ্রন্থাগার

text: ডিজিটাল গ্রন্থাগার বলতে এমন ধরনের গ্রন্থাগার বোঝায় যেখানে সাহিত্যকর্ম, অন্যান্য গ্রন্থ বা যেকোন সংগ্রহই ডিজিটাল ফরম্যাটে সংরক্ষণ করা হয়। অর্থাৎ সাধারণ গ্রন্থাগারে যেখানে ছাপার কাগজ, মাইক্রোফর্ম বা অন্যান্য মিডিয়ার মাধ্যমে সংরক্ষণ করা হয় ডিজিটালে সেখানে কম্পিউটারের মাধ্যমে সফ্‌ট কপি সংরক্ষণ করা হয়। সফ্‌ট কপি সংরক্ষণের মাধ্যমে স্থানীয় পর্যায়ে ডিজিটাল গ্রন্থাগার গড়ে তোলা যায় আবার আন্তর্জালের মাধ্যমে তা সমগ্র বিশ্বেও ছড়িয়ে দেয়া যায়।


title: র‌্যাস্টার গ্রাফিক্স

text: একটি র‌্যাস্টার গ্রাফিক্‌স () ছবি, বা ডিজিটাল ছবি, বা বিটম্যাপ (bitmap) হল এক ধরনের উপাত্ত ফাইল বা সংগঠন যাতে সাধারণত কম্পিউটার মনিটর, কাগজ বা অন্য কোন পর্দায় প্রদর্শনযোগ্য পিক্সেল বা রঙবিন্দুর আয়তাকার গ্রিড-সংক্রান্ত তথ্য রক্ষিত থাকে। প্রতিটি পিক্সেলের রঙ আলাদাভাবে সংজ্ঞায়িত হয়। উদাহরণস্বরূপ আরজিবি রঙ জগতে বর্ণ-পিক্সেলগুলি তিনটি বিট দিয়ে নির্দেশ করা হয়, যাদের প্রতিটি লাল, সবুজ ও নীল রঙের মান নির্দেশ করে। অন্যদিকে সাদা কালো ছবির প্রতিটি পিক্সেলের জন্য মাত্র একটি বিট বরাদ্দ থাকে। র‌্যাস্টার গ্রাফিক্‌স ও ভেক্টর গ্রাফিক্‌সের পার্থক্য হল ভেক্টর গ্রাফিক্‌সে জ্যামিতিক বস্তু যেমন বক্ররেখা ও বহুভুজের সাহায্যে কোন ছবিকে উপস্থাপন করা হয়।


title: ডিজিটাল ইলেক্ট্রনিক্স

text: ডিজিটাল ইলেক্ট্রনিক্স, বা ডিজিটাল (ইলেক্ট্রনিক) বর্তনী, যা একটি ধারাবাহিক পরিসীমা পরিবর্তে অ্যানালগ স্তরের বিযুক্ত ব্যান্ড অনুযায়ী সংকেত প্রতিনিধিত্ব করে। একটি ব্যান্ডের মধ্যে সমস্ত স্তরে একই সংকেত অবস্থা প্রতিনিধিত্ব করে। অপেক্ষাকৃত উৎপাদনের সহনশীলতা কারণে অ্যানালগ সংকেত স্তরে ছোট পরিবর্তনে, সংকেত শিথিলতা বা পরাশ্রয়ী গোলমাল বিযুক্ত আচ্ছাদক অনুপস্থিত থাকে না, এবং এর ফলে সংকেত অবস্থা সংবেদনশীল বর্তনী দ্বারা উপেক্ষা করা হয়। ডিজিটাল শব্দের অর্থ যে সংকেত বা প্রতিকের দুটি নির্ধারিত স্তর থাকে। কোন অজানা অবস্থা থাকে না এবং যার স্তর দুটি সময়ের সাথে ধাপে ধাপে পরিবর্তীত হয় এবং ধাপ সমূহের মান নির্দিষ্ট থাকে। ইলেক্ট্রনিক্সের যে শাখায় সংখ্যা (ডিজিটাল), সংকেত এবং বিভিন্ন ডিজিটাল বর্তনীতে এর গঠন, কার্য-প্রণালী, ডিজাইল সম্পর্কে বিস্তারিত বিশ্লেষন ও আলোচনা করা হয় তাকে ডিজিটাল ইলেক্ট্রনিক্স বলে। কম্পিউটার ও মোবাইল ডিজিটাল ইলেক্ট্রনিক্সের একটি জনপ্রিয় উদাহরণ। ডিজিটাল বর্তনী তৈরী হয় লজিক গেট, মাল্টিপ্লেক্সের, ডেকোডার ইত্যাদি দিয়ে।


title: ডিজিটাল স্বাক্ষরতা

text: ডিজিটাল লিটারেসি বা ডিজিটাল স্বাক্ষরতা এই একুশের দশকে তার নিজস্ব জায়গা তৈরি করে নিয়েছে। এটি হল ডিজিটাল প্রযুক্তির মাধ্যমে তথ্য তৈরী করার এবং বিশ্লেষন করার ক্ষমতা। বিভিন্ন বয়সের ছাত্রছাত্রীবৃন্দের কলেজে বা চাকুরিক্ষেত্রে সাফল্যের জন্য প্রয়োজন এই বিষয়ে নৈপুণ্যের বিকাশ। এই কারণে শিক্ষক-শিক্ষিকাগণ শ্রেণীকক্ষে প্রযুক্তিবদ্যাকে আনয়নের জন্য হরেকরকম উপকরণ ব্যবহার করছেন। ঐতিহাসিক ঘটনাবলী সম্পর্কে মতামত প্রকাশ থেকে শুরু করে বৈজ্ঞানিক গবেষণা সংক্রান্ত বিষয়গুলির লিখিত রূপায়ণ প্রভৃতি বিভিন্ন ক্ষেত্রে প্রশিক্ষকদের অনেক সুযোগ সুবিধার প্রাপ্তি ঘটেছে যাতে তারা নতুন প্রযুক্তিবিদ্যা উত্থাপন করতে পারেন যা ছাত্রছাত্রীদের প্রয়োজনীয় দক্ষতা অর্জনের ক্ষেত্রে উপভোগ্য হয়ে উঠবে।


title: ডিজিটাল অবজেক্ট আইডেন্টিফায়ার

text: ডিজিটাল অবজেক্ট আইডেন্টিফায়ার () বা ডিওআই () হচ্ছে একটি নিখুত রাশিমালা যা ইলেকট্রনিক ডকুমেন্ট বা প্রকাশনাকে নির্দেশিত করতে ব্যবহৃত হয়। বিষয় সম্পর্কিত বিভিন্ন মেটাডেটা ডিওআই নম্বরে সংযুক্ত থাকে। এসকল মেটাডেটার মধ্যে থাকে বিষয়বস্তুটির অবস্থান, যেমন: যে ইউআরএল বা ওয়েব ঠিকানায় গেলে বিষয়টি পাওয়া যাবে ইত্যাদি। কোনো ডকুমেন্টের ডিওআই নম্বর অপরির্তনযোগ্য, যদিও এর মেটাডেটা পরিবর্তিত হতে পারে। কোনো ডকুমেন্ট (যেমন: বই বা প্রকাশনা) ডিওআই নম্বর দ্বারা শনাক্ত করা বা নির্দেশ করা শুধুমাত্র একটি ইউআরএল দ্বারা নির্দেশ করার চেয়ে অনেক নির্ভরযোগ্য। কারণ ইউআরএল সহজেই পরিবর্তিত হতে পারে, এবং তখন বিষয়টি খুঁজে পাওয়া দুষ্কর হয়ে পড়ে। কিন্তু ডিওআই নম্বর থাকলে, প্রকাশককে শুধুমাত্র ডিওআই নম্বরের মেটাডেটা থেকে ইউআরএলটি হালনাগাদ করলেই কাজ হয়ে যায়।


title: চিত্রলেখ (গণিত)

text: গণিত ও কম্পিউটার বিজ্ঞানে গ্রাফ () হল গ্রাফ তত্ত্বে আলোচিত মৌলিক বিষয়বস্তু। সাধারণভাবে গ্রাফ হল "বিন্দু", "নোড", বা "শীর্ষবিন্দু" নামক বস্তসমূহের একটি সেট, যে বস্তুগুলি একে অপরের সাথে "রেখা" বা "ধার" বা "এজ"-এর মাধ্যমে সংযুক্ত। একটি সঠিক গ্রাফ সংজ্ঞানুযায়ী "নির্দিক", এবং এটিতে "ক" বিন্দু থেকে "খ" বিন্দুগামী রেখা এবং "খ" বিন্দু থেকে "ক" বিন্দুগামী রেখাকে একই বস্তু ধরা হয়। অন্যদিকে একটি "সদিক গ্রাফ" (দিগ্রাফ বা নির্দেশিত গ্রাফ)-এ এই দুইটি রেখাকে আলাদা দিকনির্দেশী ধার (আর্কস বা নির্দেশিত প্রান্ত) হিসেবে ধরা হয়।


title: মহম্মদ আতাউল গণি ওসমানী

text: মুক্তির সংগ্রামে এমএজি ওসমানীর হাতে কোনো নৌবাহিনী ছিল না। তবে নিয়মিত নৌবাহিনীর কিছু অফিসার এমএজি ওসমানীর সঙ্গে সার্বক্ষণিক যোগাযোগ রাখতেন৷ তাছাড়া ফ্রান্সের জলাভূমিতে থাকা পাকিস্তানের ডুবোজাহাজের কিছু সংখ্যক কর্মীও মুক্তিবাহিনীর সাথে নিয়মিত যোগাযোগ রাখতেন৷ কিছুদিন পর এম এ জি ওসমানী তাদের এবং কিছু সংখ্যক গেরিলা যুবক নিয়ে একটি নৌ-কমান্ডো বাহিনী গঠন করেন। আগস্টের মাঝামাঝিতে তাঁরা নদীপথে শত্রুর চলাচল প্রায় রুদ্ধ করে দেন। নৌবাহিনী গঠনের ফলে একটা বড় ধরনের সংকটের অবসান হলেও দেশ স্বাধীন হবার আগে আগে আরও একটা সঙ্কট এম এ জি ওসমানী অনুভব করেন। সেটা হচ্ছে তাঁর হাতে কোনো বিমানবাহিনী ছিল না। শেষের দিকে দুটি হেলিকপ্টার, ও একটি অটার আর তাঁর নিজের চলাচলের জন্য একটি ডাকোটা নিয়ে ছোট্ট একটি বিমানবাহিনী গঠন করেছিলেন তিনি৷


title: মহম্মদ আতাউল গণি ওসমানী

text: বিশ্ববিদ্যালয় শেষ করে ওসমানী তৎকালীন সেনাবাহিনীতে যোগ দেন৷ ১৯৩৯ সালে তিনি রয়্যাল আর্মড ফোর্সে ক্যাডেট হিসেবে যোগ দেন। দেরাদুনে ব্রিটিশ - ভারতীয় মিলিটারি একাডেমীতে প্রশিক্ষণ শেষে তিনি ১৯৪০ সালে ব্রিটিশ সেনাবাহিনীতে যোগ দেন কমিশনড অফিসার হিসেবে। সেসময় দ্বিতীয় বিশ্বযুদ্ধ চলছিলো। ব্রিটিশ সেনাবাহিনীর একটি ব্যাটেলিয়ানের কমান্ডার হিসেবে তিনি বার্মা (মিয়ানমার) সেক্টরে কাজ করেন। ১৯৪২ সালে মেজর পদে উন্নীত হন। ১৯৪২ সালে ওসমানী ছিলেন ব্রিটিশ সাম্রাজ্যের সর্বকনিষ্ঠ মেজর। ১৯৪৫ সালে দ্বিতীয় বিশ্বযুদ্ধ শেষ হলে ওসমানী ব্রিটিশ সেনাবাহিনীতে লং কোর্স পরীক্ষা দিয়ে উচ্চস্থান লাভ করেন৷ সে বছর তিনি ইন্ডিয়ান পলিটিক্যাল সার্ভিসের জন্যও মনোনীত হন৷ কিন্তু তিনি সামরিক বাহিনীতেই থেকে যান৷ দেশবিভাগের পর ১৯৪৭ সালের ৭ই অক্টোবর ওসমানী পাকিস্তান সেনাবাহিনীতে যোগ দেন। এসময় তাঁর পদমর্যাদা ছিল লেফটেন্যান্ট কর্নেলের। ১৯৪৯ সালে তিনি চীফ অফ জেনারেল স্টাফের ডেপুটি হন। ১৯৫১ সনে তিনি ইস্ট বেঙ্গল রেজিমেন্ট এর ১ম ব্যাটেলিয়নের অধিনায়ক নিযুক্ত হন৷ এর পর তিনি চট্টগ্রাম সেনানিবাস প্রতিষ্ঠা করেন৷ ১৯৫৫ সাল পর্যন্ত তৎকালীন পূর্ববাংলার আরও কয়েকটি আঞ্চলিক স্টেশনের দায়িত্বও তিনি সফলতার সাথে পালন করেন৷ পরবর্তীকালে তিনি ১৪তম পাঞ্জাব রেজিমেন্ট এর ৯ম ব্যাটেলিয়ানের রাইফেলস কোম্পানির পরিচালক, ইস্ট পাকিস্তান রাইফেলস (ই.পি.আর.)-এর অতিরিক্ত কমান্ড্যান্ট, সেনাবাহিনীর জেনারেল স্টাফ অফিসার প্রভৃতি দায়িত্ব পালন করেন। ১৯৫৬ সালে তিনি কর্নেল পদমর্যাদা লাভ করেন এবং সেনাবাহিনীর হেডকোয়ার্টারের জেনারেল স্টাফ এন্ড মিলিটারি অপারেশনের ডেপুটি ডিরেক্টরের দায়িত্ব পান। ১৯৬৫ সালের পাক-ভারত যুদ্ধে তিনি পাকিস্তানের হয়ে যুদ্ধ করেন৷ 'ডেপুটি ডাইরেক্টর অব মিলিটারি অপারেশন' হিসেবে যুদ্ধরত বিভিন্ন সামরিক হেড কোয়ার্টারে যোগাযোগ করতেন তিনি ৷ পাক-ভারত যুদ্ধ যখন শেষ হয় তখন তাঁর বয়স চল্লিশের উপরে৷ ১৯৬৬ সালের মে মাসে তিনি পাকিস্তান সেনাবাহিনী থেকে অবসরকালীন ছুটি নেন এবং পরের বছর (১৯৬৭ সালের ১৬ ফেব্রুয়ারি) অবসর গ্রহণ করেন।


title: ১৯৭১ সালের অস্থায়ী বাংলাদেশ সরকার

text: মুক্তিযুদ্ধকে সুসংগঠিত করার লক্ষ্যে কর্নেল এম এ জি ওসমানীকে সশস্ত্র বাহিনীর প্রধান রূপে (commander-in-chief) এবং লে কর্নেল আবদুর রবকে চিফ অফ স্টাফ এবং গ্রুপ ক্যাপ্টেন এ কে খন্দকারকে ডেপুটি চিফ অফ স্টাফ রূপে নিযুক্ত করে সমগ্র বাংলাদেশ কে একাধিক (গঠনতান্ত্রিক ভাবে ১১টি) সেক্টরে বিভক্ত করা হয়। ঐসব সেক্টর কে আবার সেক্টর কমান্ডাররা তাদের নিজ নিজ সুবিধা মত সাব সেক্টরে ভাগ করে নিয়েছিলেন। এছাড়াও কর্নেল ওসমানী তিনটি ব্রিগেড আকারের ফোর্স গঠন করেছিলেন যেগুলোর নামকরণ করা হয় তাদের অধিনায়কদের নামের অদ্যাংশ দিয়ে ( এস ফোর্স, কে ফোর্স, জেড ফোর্স )।


title: মহম্মদ আতাউল গণি ওসমানী

text: ওসমানী'র নির্দেশনা অনুযায়ী সমগ্র বাংলাদেশকে ১১টি সেক্টরে ভাগ করা হয়। প্রতিটি সেক্টরের সেক্টর কমান্ডার হিসেবে এক একজন সেনাবাহিনীর অফিসারকে নিয়োগ দেয়া হয়। বিভিন্ন সেক্টর ও বাহিনীর মাঝে সমন্বয়সাধন করা, রাজনৈতিক নেতৃত্বের সাথে যোগাযোগ রাখা, অস্ত্রের যোগান নিশ্চিত করা, গেরিলা বাহিনীর প্রশিক্ষণের ব্যবস্থা করা - প্রভৃতি কাজ সাফল্যের সাথে পালন করেন ওসমানী। ১২ এপ্রিল থেকে এম. এ. জি. ওসমানী মন্ত্রীর সমমর্যাদায় বাংলাদেশ সেনাবাহিনীর প্রধান সেনাপতি হিসেবে যুদ্ধ পরিচালনার দায়িত্বভার গ্রহণ করেন৷ রণনীতির কৌশল হিসেবে প্রথমেই তিনি সমগ্র বাংলাদেশকে ভৌগোলিক অবস্থা বিবেচনা করে ১১টি সেক্টরে ভাগ করে নেন এবং বিচক্ষণতার সাথে সেক্টরগুলো নিয়ন্ত্রণ করতে থাকেন৷ পাকিস্তানি সেনাবাহিনী ছিল দক্ষ এবং সংখ্যায় অনেক বেশি৷ এই বিবেচনায় ওসমানীর রণকৌশল ছিল প্রথমে শত্রুকে নিজেদের ছাউনিতে আটকে রাখা এবং তাদেরকে যোগাযোগের সবগুলো মাধ্যম হতে বিছিন্ন করে রাখা৷ এজন্য এম. এ. জি. ওসমানী মে মাস পর্যন্ত নিয়মিত পদ্ধতিতে যুদ্ধ পরিচালনা করেন৷ মে মাসের পর তাঁর মনে হয় প্রয়োজনের তুলনায় অনেক কমসংখ্যক সৈন্য নিয়ে শত্রুকে ছাউনিতে আটকে রাখা গেলেও ধ্বংস করা সম্ভব নয়৷ এ বিষয়টি তিনি সরকারকে জানিয়ে যুদ্ধে কৌশলগত পরিবর্তন আনেন৷ প্রাক্তন ইপিআর এর বাঙালি সদস্য, আনসার, মোজাহেদ, পুলিশ বাহিনী ও যুবকদের নিয়ে একটি গণবাহিনী বা গেরিলাবাহিনী গঠন করেন।


title: এম হামিদুল্লাহ খান

text: অতঃপর ১১ নং সেক্টর এবং জেডফোর্সের অধিনায়ক মেজর জিয়ার রহমান তাঁকে ১১ নম্বর সেক্টরে 'সাব সেক্টর কমান্ডার' নিযুক্ত করেন। ১০ই অক্টোবরে মেজর জিয়াউর রহমান নিযুক্ত মেজর তাহের ২ নভেম্বরে আহত হলে তিনি ১৯৭১-এর ৩ নভেম্বর থেকে সেক্টরের কমান্ডারের দায়িত্ব লাভ করেন। তিনি পাক সেনাদের সঙ্গে যুদ্ধে অসীম সাহসিকতার পরিচয় দেন। স্বাধীনতা যুদ্ধে প্রবাসী সরকারে বাংলাদেশ ফোর্সেস সর্বাধিনায়ক এম এ জি ওসমানী এম এ জি ওসমানী তাঁকে সাহসিকতার স্বীকৃতিস্বরূপ ফিল্ড প্রমোশন দিয়ে স্কোয়াড্রন লীডার পদে উন্নীত করে। বাংলাদেশের মহান স্বাধীনতা যুদ্ধে ১১ নম্বর সেক্টরের কমান্ডার ছিলেন তিনি। মুক্তিযুদ্ধে বীরত্বপূর্ণ অংশগ্রহণ ও সবিশেষ অবদান রাখায় তিনি বীরপ্রতীক খেতাবে ভূষিত হন।


title: সামসুল আলম সিদ্দিকী

text: এস এ সিদ্দিকী পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টে চাকরি করতেন। ১৯৭১ সালে এ রেজিমেন্টের মূল অবস্থান ছিল জয়দেবপুরে। একটি কোম্পানি ছিল ময়মনসিংহে ইপিআর বাহিনীর ২ নম্বর উইং হেডকোয়ার্টার এলাকায়। এ কোম্পানিতে কর্মরত ছিলেন এস এ সিদ্দিকী। মুক্তিযুদ্ধ শুরু হলে তিনিসহ বাঙালি সৈনিকেরা কোনো দিকনির্দেশনা না পাওয়ায় তাৎক্ষণিক সিদ্ধান্ত নিতে না পারলেও ২৭ মার্চ রাতে তাঁরা অবাঙালি ইপিআরদের হাতে আক্রান্ত হন। এ দলের অধিনায়ক নূরুল ইসলাম ইপিআর উইং হেডকোয়ার্টার থেকে প্রায় আধা মাইল দূরে সড়ক বিভাগের রেস্টহাউসে ছিলেন। এ সময় বাঙালি ইপিআর সেনারা বিদ্রোহ করেন এবং দ্বিতীয় ইস্ট বেঙ্গল রেজিমেন্টের এস এ সিদ্দিকীসহ বেশির ভাগ বাঙালি সেনা তখন বাঙালি ইপিআর সেনাদের সঙ্গে যোগ দিয়ে পাকিস্তানিদের বিরুদ্ধে যুদ্ধ করেন। এস এ সিদ্দিকী প্রতিরোধযুদ্ধ শেষে প্রথমে ৩ নম্বর সেক্টরের আশ্রমবাড়ি সাব-সেক্টরে এবং পরে নিয়মিত মুক্তিবাহিনীর এস ফোর্সের অধীনে যুদ্ধ করেন। আখাউড়াসহ আরও কয়েকটি স্থানে সাহসিকতার সঙ্গে যুদ্ধ করেন।


title: মহম্মদ আতাউল গণি ওসমানী

text: পাকিস্তানী বাহিনী ১৬ ডিসেম্বর ১৯৭১ তারিখে মুক্তিবাহিনী ও ভারতীয় সামরিক বাহিনীর যৌথ কমান্ডের কাছে আত্মসমর্পণ করে। বাংলাদেশ স্বাধীন হয়। এই আত্মসমর্পণ অনুষ্ঠানে মুক্তিবাহিনীর প্রধান সেনাপতি জেনারেল ওসমানী অনুপস্থিত ছিলেন। আত্মসমর্পণ অনুষ্ঠানে ওসমানী উপস্থিত না থাকার কারণ ছিল আর্মি প্রটোকল।আত্মসমর্পণ অনুষ্ঠানে ভারতের পক্ষ থেকে উপস্থিত ছিলেন ভারতীয় সেনাবাহিনীর পূর্ব ফ্রন্টের অধিনায়ক লেফটেন্যান্ট.জেনারেল জগজিৎ সিং অরোরা। অন্যদিকে পাকিস্তানের পক্ষে উপস্থিত ছিলেন পাকিস্তানের পূর্বাঞ্চলীয় সৈন্যবাহিনী প্রধান লেফটেন্যান্ট জেনারেল এএকে নিয়াজী। এরা দুজনেই ছিলেন আঞ্চলিক প্রধান।অন্যদিকে ওসমানী ছিলেন বাংলাদেশ সেনাবাহিনীর প্রধান।তাই সেনাবাহিনীর প্রটোকল রক্ষার্থে কোন সেনাবাহিনীর আঞ্চলিক প্রধানের সাথে তিনি কোন অনুষ্ঠানে উপস্থিত হতে পারেন না।ওসমানি নিজেই এ বিতর্কের জবাব দিয়ে গেছেন।


title: কাজী মুহাম্মদ শফিউল্লাহ

text: ১৯৭০ সালে মেজর পদে পূর্ব পাকিস্তানে আসেন কে এম শফিউল্লাহ৷ ১৯৭২ সালের ৫ এপ্রিল প্রধানমন্ত্রী শেখ মুজিবুর রহমান কে এম শফিউল্লাহকে ডেকে সেনাপ্রধানের দায়িত্ব নিতে বলেন, তখন দেশের সামরিক বাহিনীর প্রধান অধিনায়কের দায়িত্বে এম এ জি ওসমানী (অক্রিয় জেনারেল) ছিলেন। শফিউল্লাহর পদবী তখন লেঃ কর্নেল ছিলো (যুদ্ধের সময় পদোন্নতিপ্রাপ্ত), তিনি সেনাপ্রধান হতে অনিচ্ছা প্রকাশ করলেও প্রধানমন্ত্রীর নির্দেশে তাঁকে সেনাপ্রধানের দায়িত্ব নিতে হয় এবং তাকে পূর্ণ কর্নেল পদে উন্নীত করা হয়৷১৯৭৩ সালের মাঝামাঝি ব্রিগেডিয়ার এবং একই বছরের ১০ অক্টোবর তিনি মেজর-জেনারেল পদবী লাভ করেন, তার সঙ্গে জিয়াউর রহমানও পদোন্নতি পেয়ে উপসেনাপ্রধান হয়েছিলেন। ১৯৭৫ সাল পর্যন্ত শফিউল্লাহ সেনাপ্রধানের দায়িত্ব পালন করেন৷ ১৯৭৬ সাল থেকে ১৯৯১ সাল পর্যন্ত ১৬ বছর তিনি বিভিন্ন দেশে বাংলাদেশের নিযুক্ত রাষ্ট্রদূত হিসেবে কাজ করেছেন। এর মধ্যে রয়েছে মালয়েশিয়া, কানাডা, সুইডেন আর ইংল্যান্ড। ১৯৯৫ সালে আওয়ামী লীগে যোগদান করেন এবং ১৯৯৬ সালে আওয়ামী লীগের মনোনয়নে সংসদ নির্বাচনে অংশ নিয়ে নির্বাচিত হন।


title: আবু ওসমান চৌধুরী

text: মুক্তিযুদ্ধ চলাকালে আবু ওসমান চৌধুরী পাকিস্তান সেনাবাহিনীর একজন মেজর পদে কুষ্টিয়ায় কর্মরত ছিলেন। অপারেশন সার্চলাইট-এর সংবাদ পেয়ে ২৬শে মার্চ সকালে বেলা ১১টায় তিনি চুয়াডাঙার ঘাঁটিতে পৌঁছে পাকিস্তান সেনাবাহিনীর বিরুদ্ধে বিদ্রোহ ঘোষণা করেন এবং মুক্তিযুদ্ধে সসৈন্য যোগ দেন। এর আগে ১৯৭১ সালের ৬ মার্চ আবু ওসমান চৌধুরী পদ্মা মেঘনার ওপারে কুষ্টিয়া থেকে বরিশাল জেলা পর্যন্ত বিস্তীর্ণ এলাকাকে দক্ষিণ-পশ্চিম রণাঙ্গণ নামকরণ করে সে রণাঙ্গণের অধিনায়কত্ব গ্রহণ করেন৷ পরে ১৯৭১ সালের ১০ এপ্রিল বাংলাদেশ সরকার তাঁকে দক্ষিণ পশ্চিমাংসের আঞ্চলিক কমান্ডার হিসেবে নিযুক্ত করেন৷ মে মাসের শেষার্ধে প্রধান সেনাপতি এম এ জি ওসমানী দক্ষিণ-পশ্চিম রণাঙ্গনকে দুই ভাগ করে ৮নং ও ৯নং সেক্টরদ্বয় গঠন করেন এবং ৮ নং সেক্টরের দায়িত্বে আবু ওসমানকে নিয়োগ করা হয়৷ প্রাথমিকভাবে সে সময় ওই সেক্টরের অপারেশন এলাকা ছিল কুষ্টিয়া, যশোর, খুলনা, বরিশাল, ফরিদপুর ও পটুয়াখালী জেলা৷ মে মাসের শেষে অপারেশন এলাকা সংকুচিত করে কুষ্টিয়া ও যশোর, খুলনা জেলা সদর, সাতক্ষীরা মহকুমা এবং ফরিদপুরের উত্তরাংশ নিয়ে এই এলাকা পুনর্গঠন করা হয়৷ এই সেক্টরের প্রধান ছিলেন আবু ওসমান চৌধুরী এবং পরে মেজর এম এ মঞ্জুর৷


title: মোহাম্মদ ওসমান গনি

text: ১৯৭০ সালের জাতীয় নির্বাচনে আইনশৃঙ্খলা রক্ষার দায়িত্ব পালন শেষে দিনাজপুর সার্কিট হাউসে ছিল এক কোম্পানি পাকিস্তানি সেনা। কোম্পানিটি পাকিস্তানে ফিরে যাওয়ার অপেক্ষায় ছিল। মার্চ মাসে তাদের যাত্রা বাতিল করা হয়। ২৮ মার্চ বিকেলে এফএফ রেজিমেন্ট ইপিআর সেক্টরে গোলাবর্ষণ করে। সেক্টর হেডকোয়ার্টারের অবস্থান ছিল কুঠিবাড়িতে। এ সময় সেখানে ইপিআরদের নেতৃত্ব দেওয়ার মতো বাঙালি কর্মকর্তা কেউ ছিলেন না। এমনকি সেক্টরের সবচেয়ে প্রবীণ বাঙালি সুবেদার মেজরও অনুপস্থিত ছিলেন। এ অবস্থায় ইপিআর মর্টার প্লাটুনের বাঙালি সেনারা মর্টারসহ কুঠিবাড়ি থেকে বেরিয়ে যান। তাঁরা কাঞ্চনে অবস্থান নিয়ে সার্কিট হাউস লক্ষ্য করে পাল্টা গোলাবর্ষণ করেন। মর্টার প্লাটুন তাদের রিয়ার হেডকোয়ার্টার স্থাপন করে কাঞ্চনে। ২৯ মার্চ রাতে দিনাজপুর সেক্টরের বাঙালি ইপিআররা একযোগে বিদ্রোহ করে কাঞ্চনে সমবেত হন। ওসমান গনি পার্বতীপুর থেকে ৩০ মার্চ কাঞ্চনে পৌঁছে বিদ্রোহী ইপিআরদের সঙ্গে যোগ দেন। তাঁকে রিয়ার হেডকোয়ার্টারের দায়িত্ব দেওয়া হয়। প্রতিরোধযুদ্ধে তাঁর ভূমিকা ছিল গুরুত্বপূর্ণ। দিনাজপুর শহরে অবস্থানরত পাকিস্তান সেনাবাহিনী কাঞ্চনের রিয়ার হেডকোয়ার্টারে কয়েকবার আক্রমণ করে। ওসমান গনি সহযোদ্ধাদের নিয়ে দক্ষতার সঙ্গে এ আক্রমণ প্রতিহত করেন। তাঁর নেতৃত্ব ও পরিচালনায় ইপিআর সেনারা সাহসিকতার সঙ্গে পাকিস্তান সেনাবাহিনীর বিরুদ্ধে যুদ্ধ করেন। ৩১ মার্চ দিনাজপুর শহর মুক্ত হয়। কয়েক দিন পর রংপুর ও সৈয়দপুর থেকে আগত পাকিস্তানি সেনারা দিনাজপুর শহরে নিয়ন্ত্রণ প্রতিষ্ঠার জন্য তাঁদের আক্রমণ করে। অব্যাহত আক্রমণের মুখে কাঞ্চনে অবস্থানরত ওসমান গনিরা দুই ভাগে বিভক্ত হয়ে দুই স্থানে যান। একটি দলের নেতৃত্বে ছিলেন তিনি। ১২ এপ্রিল ওসমান গনি তাঁর দলের সহযোদ্ধাদের নিয়ে বিরলে অবস্থান নেন। পাকিস্তান সেনাবাহিনীর সঙ্গে কয়েক দিন ধরে তাঁর দলের যুদ্ধ হয়। পাকিস্তানিরা ভারী অস্ত্র ও সাঁজোয়া যান নিয়ে কয়েকবার তাঁদের আক্রমণ করে। ওসমান গনি সহযোদ্ধাদের নিয়ে বীরত্বের সঙ্গে যুদ্ধ করেন। কিন্তু তাঁরা সেখানে টিকে থাকতে ব্যর্থ হন। এরপর তিনি সহযোদ্ধাদের নিয়ে পশ্চাদপসরণ করে নানাবাড়ি নামক স্থানে অবস্থান নেন। দু-তিন দিন পর পাকিস্তানিরা সেখানে আক্রমণ করে। তখন সেখানে ছোটখাটো যুদ্ধ হয়। তাঁরা পিছে হটে কিশোরীগঞ্জে যান। ২৪ এপ্রিল পাকিস্তান সেনাবাহিনীর বিরাট দল ওসমান গনির দলকে আক্রমণ করে। তখন তিনি সহযোদ্ধাদের নিয়ে পাল্টা আক্রমণ চালান। তাঁদের আক্রমণে পাকিস্তান সেনাবাহিনীর বেশ ক্ষতি হয়। এরপর পাকিস্তানিরা ভারতীয় ভূখণ্ডে অনবরত শেলিং করতে থাকে। এতে জানমালের বেশ ক্ষয়ক্ষতি হয়। ভারতীয় কর্তৃপক্ষ ক্ষয়ক্ষতি এড়াতে তাঁকে সহযোদ্ধাসহ ভারতে যাওয়ার অনুরোধ করে। তখন তিনি বাধ্য হয়ে সহযোদ্ধাদের নিয়ে ভারতে যান। ভারতে পুনঃসংগঠিত হওয়ার পর ওসমান গনি ৬ নম্বর সেক্টরে মুক্তিযোদ্ধা প্রশিক্ষণ কার্যক্রমের সঙ্গে যুক্ত ছিলেন। বিভিন্ন শিবিরে আশ্রয় নেওয়া ছাত্র-যুবকদের মধ্যে যাঁরা মুক্তিযুদ্ধে যেতে ইচ্ছুক, তাঁদের মধ্যে থেকে তিনি মুক্তিযোদ্ধা বাছাই করেন এবং প্রশিক্ষণ দেন।


title: লাটাগুড়ি

text: প্রকৃতি পর্যটনকে ভিত্তি করে উত্তরবঙ্গের পর্যটন মানচিত্রে বর্তমানে অন্যতম গন্তব্যস্থান হিসেবে লাটাগুড়ির নাম বিবেচিত হয়ে থাকে। গরুমারা ও চাপরামারি বন্যপ্রাণ অভয়ারণ্যে প্রবেশ করার জন্য অনুমতিপত্র এই লাটাগুড়িতে অবস্থিত বন বিভাগের অফিস থেকেই সংগ্রহ করতে হয়। চাপরামারি বন্যপ্রাণ অভয়ারণ্যটি লাটাগুড়ি থেকে ৩০ কিলোমিটার দূরে অবস্থিত। এছাড়া এই শহরে একটি "প্রকৃতি তথ্যকেন্দ্র" ("Nature Interpretation Center") রয়েছে, যেখানে স্থানীয় বিভিন্ন প্রাণী ও উদ্ভিদের সম্পর্কে বিস্তারিত তথ্য সংরক্ষিত আছে। এখানে একটি ডিয়ার পার্ক ও ছোটখাটো কিছু প্রদর্শনীও আছে। পর্যটকদের সুবিধার্থে লাটাগুড়িতে বেশ কিছু ছোট ছোট রেস্তোরাঁ, ধাবা ও কিছু থাকার হোটেল, রিসর্ট ও পর্যটন আবাসও গড়ে উঠেছে। এর মধ্যে অরণ্য হোটেলটির বুকিং পশ্চিমবঙ্গ পর্যটন বিভাগ থেকে করা যায়। লাটাগুড়ি থেকে সড়কপথে মাত্র ১৪ কিলোমিটার দূরে মূর্তি নদীও তার নির্জন সৌন্দর্যের জন্য বিখ্যাত।


title: পশ্চিমবঙ্গের ভূগোল

text: পশ্চিমবঙ্গের উত্তর দিকের নদীগুলির মধ্যে (১) মেচি, (২) বালাসন, (৩) মহানন্দা, (৪) তিস্তা, (৫) জলঢাকা, (৬) তোর্সা, (৭) রায়ডাক, (৮) সঙ্কোশ, (৯) কালজানি প্রভৃতি প্রধান । মহানন্দা ছাড়া এইসব নদী উত্তরের হিমালয় পর্বত থেকে উৎপন্ন হয়ে দার্জিলিং, জলপাইগুড়ি ও কোচবিহার জেলার উপর দিয়ে দক্ষিণ-পূর্ব দিকে প্রবাহিত হয়ে বাংলাদেশে প্রবেশ করেছে । তিস্তা উত্তরবঙ্গের সবচেয়ে গুরুত্বপূর্ণ নদী । হিমবাহ থেকে উৎপন্ন হওয়ায় তিস্তা ও জলঢাকা নদী দুটি অত্যন্ত খরস্রোতা এবং এইসব নদীতে সারাবছরই জল থাকে । উত্তরবঙ্গের নদীখাতগুলি পলি, বালি ও নুড়ি প্রভৃতি জমে উঁচু হয়ে যাওয়ায় বর্ষার সময় এইসব নদীতে কখনও কখনও বন্যা দেখা যায় । এই নদীগুলির সমভূমি অংশে নৌকা চালানো যায় ।


title: উত্তরবঙ্গের চা শিল্প

text:
১৮৪২ সালে দার্জিলিং জেলা এবং উত্তরবঙ্গের সন্নিহিত এলাকায় চা গাছের চারা বপন করা হয়।
ছোট চা উৎপাদকেরা বা ছোট চা বাগান মূলত উত্তর দিনাজপুর, জলপাইগুড়ি, কোচবিহার এবং দার্জিলিং পাহাড়ের পাদদেশে অবস্থিত।
স্থানীয় চা উৎপাদনের বিপণন সুবিধার জন্য ১৯৭৬ সালে শিলিগুড়ি চা নিলাম কেন্দ্র প্রতিষ্ঠিত হয়। এই চা নিলাম কেন্দ্রটি উত্তরবঙ্গের চা উৎপাদকদের চা বিক্রয়ের জন্য নিলাম কেন্দ্র চা পরিবহনের সময় অত্যন্ত হ্রাস করেছে কারণ এই নিলাম কেন্দ্র গঠনের পূর্বে চা উৎপাদকরা তাদের চা গুয়াহাটি চা নিলাম কেন্দ্রের বাজারে বিক্রি করতেন যা শিলিগুড়ি থেকে প্রায় ৫০০ কিলোমিটার দূরে অবস্থিত।


title: ভালুকপুং

text:
ভালুকপুং () ব্রহ্মপুত্র নদের উত্তর পারে তেজপুরএর থেকে প্রায় ৬০ কি: মি: দূরে অবস্থিত একটি অতি মনোরম ও প্রাকৃতিক দৃশ্যে ভরপুর স্থান।
ভালুকপুং অসমএর সীমায় এবং অরুণাচল প্রদেশএর অকা পর্বতমালার পাদদেশে অবস্থিত। এর জীয়াভরলী নদী ও কাছের পর্বতমালার দৃশ্য অতি মনোরম। প্রতি বছরেই বৃহৎ সংখ্যক প্রকৃতিপ্রেমী ও বনভোজনকারীর দল এখানে সমাগত হয়। জীয়াভরলী নদীতে পাহাড়ী মাছ ধরার (নিয়ন্ত্রিত) সুবিধা থাকা ও কাছে নামেরি রাষ্ট্রীয় উদ্যান অবস্থিত হওয়ার জন্য এর আকর্ষণ অারো বাড়ছে। । এখানে একটি গরম জলের প্রস্রবণ (পুং, উঁহ) আছে। এখানে অসম সরকারের পর্যটন বিভাগের দ্বারা পরিচালিত ও থাকা-খাওয়ার ভাল সুবিধা থাকা একটি পর্যটনগৃহও অাছে। ভালুকপুং বাণ রজার নাতি ভালুকের একসময়ের রাজধানী ছিল।


title: এম. পি. বিড়লা তারামণ্ডল

text: এম. পি. বিড়লা তারামণ্ডল হল ভারতের পশ্চিমবঙ্গ রাজ্যের রাজধানী কলকাতা শহরের একটি মহাকাশচর্চা কেন্দ্র ও প্ল্যানেটরিয়াম জাদুঘর। এটি সাঁচীর বৌদ্ধ স্তুপের আদলে নির্মিত একটি একতলা ভবনে অবস্থিত। দক্ষিণ কলকাতার জওহরলাল নেহেরু রোডে ভিক্টোরিয়া মেমোরিয়াল হল, সেন্ট পল'স ক্যাথিড্রাল ও ময়দানের সংযোগস্থলে অবস্থিত এই প্ল্যানেটরিয়ামটি এশিয়ার বৃহত্তম প্ল্যানেটরিয়াম তথা বিশ্বের দ্বিতীয় বৃহত্তম প্ল্যানেটরিয়াম। উল্লেখ্য, ভারতে আরও দুটি বিড়লা প্ল্যানেটরিয়াম আছে। এগুলি হল বি. এম. বিড়লা প্ল্যানেটরিয়াম (চেন্নাই) ও বিড়লা প্ল্যানেটরিয়াম (হায়দ্রাবাদ)।


title: অর্জুন (গোয়েন্দা চরিত্র)

text: অর্জুন হল সমরেশ মজুমদার সৃষ্ট বাংলা সাহিত্যের একটি জনপ্রিয় গোয়েন্দা চরিত্র। অর্জুন সিরিজের প্রথম বই "খুনখারাপি" প্রকাশিত হয় ১৯৮৪ সালে। এই সিরিজের প্রধান পটভূমি উত্তরবঙ্গ। অর্জুনের বাড়ি জলপাইগুড়ি শহরে। তবে উত্তরবঙ্গের বাইরে, এমনকি বিদেশেও অর্জুনের কয়েকটি অভিযান রয়েছে। অর্জুনের গুরু প্রাক্তন গোয়েন্দা অমল সোম। এছাড়াও আছেন মজাদার চরিত্র মেজর এবং বিষ্টুসাহেব যারা প্রায়শই অর্জুনের সংগী হয়েছেন বিভিন্ন অভিযানে। অর্জুন নিজের গোয়েন্দা পরিচয় পছন্দ করেনা। সত্যসন্ধানী বলে থাকে।


title: বগুড়া

text: বগুড়া উত্তরবঙ্গের একটি শিল্প ও বাণিজ্যিক শহর। এটি রাজশাহী বিভাগ-এর অন্তর্গত। বগুড়াকে "উত্তরবঙ্গের প্রবেশদ্বার" বলা হয়; মূলতঃ ঢাকা থেকে উত্তরবঙ্গের বেশিরভাগ জেলায় বগুড়া হয়ে যেতে হয় বলে এমনটি বলা হয়। বগুড়া শহরে "শহীদ চান্দু" নামে একটি আন্তর্জাতিক মানের ক্রিকেট স্টেডিয়াম রয়েছে; এছাড়া শহীদ জিয়াউর রহমান মেডিকেল কলেজ (সরকারি) শহর থেকে সামান্য দুরেই অবস্থিত। বগুড়া দইয়ের জন্য খুব বিখ্যাত। বগুড়া শহরে থেকে ১১ কিঃমিঃ উত্তরে মহাস্থানগড় অবস্থিত, যা একসময় প্রাচীন বাংলার রাজধানী ছিল এবং সেসময় পুণ্ড্রনগর নামে পরিচিত ছিল। বাংলাদেশের মুক্তিযুদ্ধের সেক্টর কমান্ডার এবং জেড ফোর্সের প্রধান মেজর জিয়াউর রহমান বগুড়ার জেলার গাবতলী উপজেলায় জন্মগ্রহন করেন।


title: গোরক্ষবাসলি

text:
গোরক্ষবাসলি হল পশ্চিমবঙ্গের উত্তর চব্বিশ পরগণা জেলায় কলকাতার নিকটবর্তী দমদমে অবস্থিত নাথযোগীদের একটি প্রসিদ্ধ সাধনতীর্থকেন্দ্র। গাজন ও শিবরাত্রিতে বিশেষ উৎসব-অনুষ্ঠানের সময় গোরক্ষনাথের ভক্ত বিভিন্ন শাখার নাথযোগীরা এখানে সমবেত হন। মাঘী পূর্ণিমার সময় এখানে বেশ বড় মেলা হয়।
এখানে মন্দিরের মধ্যে গোরক্ষনাথ, মৎস্যেন্দ্রনাথ ও দত্তাত্রেয়ের নরমূর্তি-সদৃশ তিনটি মূর্তি আছে। মূর্তিগুলির পরনে গেরুয়া বসন, কানে কুণ্ডল, শেলীনাদ ইত্যাদি বর্তমান। মন্দিরের উত্তর-পশ্চিমে একটি প্রোথিত ত্রিশূলের পাশে ধুনী জ্বালানো থাকে। মন্দিরের মধ্যে কপিলমুনির শ্বেতপাথরের একটি ছোট মূর্তি আছে। মন্দিরের উল্টোদিকে ভৈরব, বিষ্ণু, হনুমান, কালী, মনসা সহ একটি শিবমন্দির আছে। মন্দিরের ভিতর বাগানের মধ্যে যোগীদের ছোট-ছোট কয়েকটি সমাধি সহ একটি বড় লাল সমাধি আছে।
দমদমের এই গোরক্ষক্ষেত্রটি কত পুরানো, তা জানা যায় না। কথিত আছে, কপিলমুনি প্রাচীনকালে এখানে সাধনা করতেন। তারপর গোরক্ষনাথ এসে এখানে ধুনীর আগুন প্রজ্জ্বলিত করেন, যে আগুন এখনও জাজ্জ্বল্যমান।দীনেশচন্দ্র সেনের মতে, গোরক্ষনাথই কালীঘাটের কালীকে প্রতিষ্ঠা করেছিলেন। উল্লেখ্য, নেপালে ও সিকিমে শক্তি উপাসক গোরক্ষনাথের নামে বহু মন্দির-গুম্ফা আছে। নাথযোগীদের বেশভূষা, আচার-আচরণের সঙ্গে ইন্দো-মঙ্গোলয়েত জাতির প্রভাব লক্ষ্য করা যায়।


title: উত্তরবঙ্গ বিশ্ববিদ্যালয়

text: উত্তরবঙ্গে শিলিগুড়ি ও বাগডোগরা বিমানবন্দরের মধ্যবর্তী রাজা রামমোহনপুর অঞ্চলে ৩৩০ একর জমির উপর গড়ে উঠেছে উত্তরবঙ্গ বিশ্ববিদ্যালয়। প্রতিবছর ৩৬ হাজারেরও বেশি স্নাতক ও দেড় হাজারেরও বেশি স্নাতকোত্তর ও গবেষক ছাত্রছাত্রী বিভিন্ন বিষয়ে পঠনপাঠনের জন্য এই বিশ্ববিদ্যালয়ে ভর্তি হন। এই ছাত্রছাত্রীরা যে শুধু উত্তরবঙ্গ থেকে আসেন তাই নয়, পশ্চিমবঙ্গের অন্যান্য অঞ্চল, সিক্কিম, বিহার, এমনকি ভুটান, নেপাল ও বাংলাদেশের মতো সার্কভুক্ত নানা দেশ থেকেও ছাত্রছাত্রীরা এখানে পড়াশোনার জন্য আসেন। তাই বর্তমানে এটি পশ্চিমবঙ্গের অন্যতম বৃহৎ বিশ্ববিদ্যালয়ে পরিণত হয়েছে।


title: বীরভূম কয়লা খনি অঞ্চল

text: বীরভূম কোলফিল্ডটি ভারতের পূর্ব দিকে অবস্থিত পশ্চিমবঙ্গ রাজ্যের একটি বিশাল কয়লা ক্ষেত্র। বীরভূম ভারতে বৃহত্তম কয়লাভিত্তিক একটি রিজার্ভ হিসেবে ৬ বিলিয়ন টন কয়লাভিত্তিক সংরক্ষণাগারের প্রতিনিধিত্ব করে। এই কোলফিল্ডটি ২০১৬ সালে চালু হয়।এই কোলফিল্ডের প্রধান কয়লা খনি গুলি হল দেউচা-পাঁচামি, দেওয়ানগঞ্জ, হরিণসিঙ্গা প্রভৃতি।কয়লা খনি গুলিতে কয়লা ভূগর্ভের গভীর সঞ্চিত রয়েছে। ফলে এই কয়লা উত্তলনের জন্য উন্নত প্রযুক্তির প্রয়োজন।জিওলজিক্যাল সার্ভের রিপোর্ট অনুযায়ী, দেউচা ব্লকে মজুত কয়লা রয়েছে ভূগর্ভের ৩৩০ মিটার থেকে ৩৯০ মিটার পর্যন্ত স্তরে। তার আগে পর্যন্ত রয়েছে কালো পাথর। সাধারণত খনিতে কয়লা স্তরের গভীরতা হয় ১৩০ থেকে ২০০ মিটার। ফলে এত নীচ থেকে কয়লা তোলার দক্ষতা দেশের কোনও সরকারি বা বেসরকারি সংস্থার নেই। শুধু অস্ট্রেলিয়া বা হল্যান্ডের কিছু সংস্থার এমন অভিজ্ঞতা রয়েছে।


title: বিপিন রাওয়াত

text:
বিপিন রাওয়াত ভারতীয় সেনাবাহিনীর একজন সক্রিয় জেনারেল এবং তিনি ভারতের বর্তমান সেনাপ্রধান (চীফ অব দ্যা আর্মি স্টাফ)। ২৬তম আর্মি চীফ হিসেবে তিনি ২০১৬ এর ৩১ ডিসেম্বর জেনারেল দলবীর সিং সোহাগ এর কাছ থেকে সেনাপ্রধানের দায়িত্ব বুঝে নেন।
বিপিন ভারতের উত্তরখণ্ড প্রদেশের পৌরি গাড়ওয়াল জেলায় ১৯৫৮ সালে জন্মগ্রহণ করেন। তার পিতাও তার মত সেনাবাহিনীর জেনারেল ছিলেন তবে সেনাপ্রধান ছিলেননা, তার পিতার নাম হচ্ছে লক্ষণ সিং রাওয়াত। রাওয়াত লেখাপড়া করেন ক্যামব্রিয়ান হল (দেহরাদুন), সিমলার সেন্ট এডওয়ার্ড স্কুল এবং অবশেষে 'ভারতীয় সামরিক একাডেমী'তে, যেখান থেকে ভালো ফলাফল করে 'সম্মানের তরবারী' লাভ করেছিলেন। তিনি তামিলনাড়ুর 'প্রতিরক্ষা সেবা স্টাফ কলেজ' থেকে স্টাফ কোর্স এবং যুক্তরাষ্ট্রের ফোর্ট লেভেনওয়ার্থ থেকে 'উচ্চতর আদেশ প্রশিক্ষণ' লাভ করেন। এছাড়া তিনি তামিলনাড়ুর মাদ্রাজ বিশ্ববিদ্যালয় থেকে প্রতিরক্ষাবিদ্যায় এমফিল করেন।


title: বিমান বাহিনী প্রধান (ভারত)

text: বিমান বাহিনী প্রধান বা চীফ অব দ্যা এয়ার স্টাফ হচ্ছে ভারতীয় বিমান বাহিনীর সর্বোচ্চ পদ। পদটি সংক্ষেপে সিএএস নামে পরিচিত। বর্তমান বিমান বাহিনী প্রধান হচ্ছেন এয়ার চীফ মার্শাল বীরেন্দ্র সিংহ ধনোয়া যিনি ২০১৬ সালের ৩১ ডিসেম্বর তারিখে এয়ার চীফ মার্শাল অরুপ রাহা'র কাছ থেকে দায়িত্বভার গ্রহণ করেন।


title: সেনাবাহিনী প্রধান (ভারত)

text: সেনাবাহিনী প্রধান বা সেনাপ্রধান বা সেনাধ্যক্ষ (ইংরেজিতে চীফ অব দ্যা আর্মি স্টাফ) হচ্ছে ভারতীয় সেনাবাহিনীর মূল অধিনায়কের পদমর্যাদা যেটা একজন জেনারেলকে দেওয়া হয়। এই পদমর্যাদাটি ভারতীয় প্রতিরক্ষা বাহিনীর একটি অন্যতম গুরুত্বপূর্ণ পদ কারণ এ পদধারী জেনারেল একটি বড় সৈন্যবাহিনীর প্রধান অধিনায়ক বা আদেশদানকারী কর্তা হিসেবে কাজ করেন।


title: কোদানদেরা মদপ্পা কারিয়াপ্পা

text: ফিল্ড মার্শাল কোদানদেরা মদপ্পা কারিয়াপ্পা (ইংরেজিতে K. M. Cariappa বা Kodandera "Kipper" Madappa Cariappa) (জন্মঃ ২৮ই জানুয়ারী, ১৮৯৯; মৃত্যুঃ ১৫ই মে, ১৯৯৩) হলেন ভারতীয় সেনাবাহিনীর প্রথম ভারতীয় হিসেবে সেনাপতি প্রধান (কমান্ডার-ইন-চীফ)। ১৯৪৭ সালের ভারত-পাকিস্তান যুদ্ধের সময় তিনি পশ্চিমা ভারতীয় সেনাবাহিনীদেরকে নেতৃত্ব দেন। ভারতীয় আর্মি অফিসার ফিল্ড মার্শালের সর্বোচ্চ ফাইভ স্টার র‍্যাংক খেতাব এই পর্যন্ত মাত্র দুইজন পেয়েছেন, তিনি হলেন তাদের মধ্য একজন। অন্যজন্য হলেন ফিল্ড মার্শাল শ্যাম মানেকশ’। তার ক্যারিয়ার চুড়ান্ত অবস্থায় এসে, তিনি ১৯৪৯ সালে ভারতীয় সেনাবাহিনীর কমান্ডার-ইন-চীফ হয়েছিলেন।


title: সেনাবাহিনী প্রধান (ভারত)

text: সেনাবাহিনী প্রধানের কার্যালয় বিষয়ক বিধিমালা ১৯৫৫ সালে ভারতীয় সংসদ এক আইনের মাধ্যমে পাশ করে, আইনটি 'দ্যা কমান্ডার-ইন-চীফ চেঞ্জ ইন ডেজিগনেশন এ্যাক্ট' নামে পরিচিত ছিলো। সেনাবাহিনীর কমান্ডার-ইন-চীফ পদটি এই চীফ অব আর্মি স্টাফ দ্বারা বাতিল করা হয়। সেনাবাহিনী প্রধানের কার্যালয়টি নতুন দিল্লীর রাইজিনা হিলের কেন্দ্রীয় সচিবালয় ভবনের সাউথ ব্লকে অবস্থিত।


title: দলবীর সিং সোহাগ

text: দলবীর সিং সোহাগ (জন্মঃ ২৮ ডিসেম্বর ১৯৫৪) ভারতীয় সেনাবাহিনীর একজন অবসরপ্রাপ্ত জেনারেল যিনি ২০১৪ সালের ৩১ জুলাই হতে ২০১৬ সালের ৩১ ডিসেম্বর পর্যন্ত ভারতীয় সেনাবাহিনীর প্রধান কর্মকর্তা (সেনাপ্রধান) হিসেবে দায়িত্ব পালন করেন । সেনাপ্রধান হওয়ার পূর্বে তিনি উপসেনাপ্রধান ছিলেন ।


title: আব্দুল হামিদ খান (জেনারেল)

text:
আব্দুল হামিদ খান পাকিস্তান সেনাবাহিনীর একজন জেনারেল ছিলেন এবং তিনি ১৯৭১ সালের পাক-ভারত যুদ্ধ সময়কালের প্রধান সেনা কর্মকর্তা হিসেবে দায়িত্ব পালন করেন।
হামিদের জন্ম ১৯১৭ সালের ২৯ এপ্রিল। তিনি ইন্ডিয়ান মিলিটারি একাডেমী, দেহরাদুন এ অধ্যায়ন করে ১৯৩৯ সালের ১৫ জুলাই ব্রিটিশ ভারতীয় সেনাবাহিনীর সমারসেট লাইট ইনফ্যান্ট্রি রেজিমেন্টে অস্থায়ীভাবে কমিশনপ্রাপ্ত হন, ১১ আগস্ট ১৯৩৯ তারিখ থেকে তার কাজকর্ম শুরু হয়, তাকে স্থায়ী কমিশন দেওয়া হয়েছিলো ১৭ দিন পর অর্থাৎ ২৮ তারিখে। ১৯৪০ সালের ২৮ নভেম্বর তিনি লেফটেন্যান্ট এবং পরের মাসের ২৩ তারিখে তিনি অস্থায়ী ক্যাপ্টেন পদবীতে পদোন্নতি পান। তাকে ১০ম বেলুচ রেজিমেন্টে (বর্তমানে বৃহৎ বেলুচ রেজিমেন্ট) বদলী করা হয় ১৯৪২ সালের অক্টোবরে, তিনি ওটির ৩য় ব্যাটেলিয়নে নিয়োগ পেয়েছিলেন।


title: পরমশিব প্রভাকর কুমারমঙ্গল

text: ১৯৬৩ সালের মে মাসে পরমশিব জেনারেল পদে ইস্টার্ন কমান্ডের অধিনায়ক হিসেবে নিয়োগ পান। ১৯৬৪ সালের নভেম্বরে তিনি সেনাবাহিনীর ডেপুটি প্রধান হন এবং ১৯৬৫ সালের ১৫ই জানুয়ারি তিনি সেনাবাহিনীর ভাইস প্রধান হন। ৮ জুন ১৯৬৬ সালে, জেনারেল কুমারমঙ্গল সেনাবাহিনীর প্রধান হিসেবে, সম্মানজনক পদে প্রথম ভারতীয় গোলন্দাজ অফিসার এবং প্যারাট্রপারের দায়িত্ব নেন। সেনাপ্রধান হিসেবে তার মেয়াদ অকীর্তিত হলেও পুনর্গঠন সেবা, অস্ত্রশস্ত্রের আধুনিকীকরণ, প্রশিক্ষণ এবং কৌশলপদ্ধতি যা তিনি ১৯৬৫-এর যুদ্ধ থেকে অর্জন করেছেন তা ছিল পরিশ্রান্তকর। ৭ জুন, ১৯৬৯ সালে অবসর গ্রহণের আগমুহূর্ত পর্যন্ত তিনি টানা ৩৬ বছর ভারতীয় সেনাবাহিনীতে কর্মরত ছিলেন। ১৯৭০ সালে তিনি পদ্মবিভূষণ পদকে ভূষিত হন।


title: বিক্রম সিং

text:
বিক্রম সিং ভারতীয় সেনাবাহিনীর একজন জেনারেল ছিলেন যিনি ৩১ মে ২০১২ থেকে ৩১ জুলাই ২০১৪ মেয়াদে সেনাপ্রধান হিসেবে দায়িত্ব পালন করেন। সেনাবাহিনী প্রধান হওয়ার আগে বিক্রম ইস্টার্ন কমান্ডের অধিনায়ক ছিলেন। শিখ হিসেবে বিক্রম দ্বিতীয় জেনারেল (যোগীন্দার যশবন্ত সিং এর পর) যিনি সেনাপ্রধানের পদ পর্যন্ত আসতে পেরেছিলেন। বিক্রম সেনাবাহিনী প্রধান থাকাকালীন তিন সেনাস্টাফ প্রধানদের সভার সভাপতিত্বও করেন।
১৯৭২ সালের ৩১ মার্চ বিক্রম শিখ লাইট ইনফ্যান্ট্রি রেজিমেন্টে কমিশনপ্রাপ্ত হন, তিনি ন্যাশনাল ডিফেন্স একাডেমী'তে ৪০তম ব্যাচে প্রশিক্ষণরত ছিলেন। বিক্রম পদাতিক বিদ্যালয়ে 'সেরা পদাতিক তরুণ কর্মকর্তা' হওয়ার গৌরব অর্জন করেছিলেন; এছাড়া তিনি কমান্ডো কোর্স এবং ট্যাকটিক্স কোর্সেও ভালো ফলাফল করেন। পদাতিক বিদ্যালয়ে পরে তিনি প্রশিক্ষক হয়ে যান।


title: কে ভি কৃষ্ণ রাও

text:
জেনারেল কোটিকালাপুড়ি ভেঙ্কট কৃষ্ণ রাও ভারতীয় সেনাবাহিনীর ১৪তম প্রধান ছিলেন। তিনি ১৯২৩ সালে জন্মগ্রহণ করেন এবং ২০১৬ সালে মারা যান। তিনি জম্মু-কাশ্মীর, নাগাল্যান্ড, মণিপুর এবং ত্রিপুরা রাজ্যের গভর্নর ছিলেন। ১৯৪২ সালে রাও ব্রিটিশ ভারতীয় সেনাবাহিনীতে ২য় লেফটেন্যান্ট হিসেবে কমিশন পেয়েছিলেন। ১৯৭১ সালের ভারত-পাকিস্তান যুদ্ধে রাও পূর্ব পাকিস্তানে ৮ম মাউন্টেন ডিভিশনের নেতৃত্ব দিচ্ছিলেন এবং পূর্ব পাকিস্তানের উত্তর-পূর্বাঞ্চল এলাকা তিনি পাকিস্তান সেনাবাহিনীর হাত থেকে মুক্ত করেছিলেন।
কে ভি কৃষ্ণ রাও ১৯৪২ সালের ৯ই আগস্ট ব্রিটিশ ভারতীয় সেনাবাহিনীর মাহার রেজিমেন্টের দ্বিতীয় ব্যাটেলিয়নে কমিশনপ্রাপ্ত হয়েছিলেন। দ্বিতীয় বিশ্বযুদ্ধে তিনি তরুণ অফিসার হিসেবে বার্মা, নর্থ-ওয়েস্ট ফ্রন্টিয়ার এবং বেলুচিস্তান এলাকায় যুদ্ধ করেছিলেন।


title: বৃহৎ হ্রদসমূহ

text: বৃহৎ হ্রদসমূহ (অন্য নাম- Laurentian Great Lakes, বা Third Coast, বা Great Lakes of North America) উত্তর আমেরিকাতে কানাডা ও আমেরিকা যুক্তেরাষ্ট্রের সীমাতে অবস্থিত কিছুসংখ্যক নির্মল জলের হ্রদর সমষ্টি৷ এই হ্রদসমূহ সেইন্ট লরেন্স নদী (Saint Lawrence River)র মাধ্যমে আটলান্টিক মহাসাগরের সঙ্গে সংযোজিত ৷ সুপিরিয়র হ্রদ (Superior Lake), মিচিগান হ্রদ (Michigan Lake), হুরন হ্রদ (Huron Lake), এরি হ্রদ (Erie lake) ও অন্টারিয় হ্রদ (Ontario lake) এর এই সমষ্টি পৃথিবীর মধ্যে অবস্থিত বৃহৎ নির্মল জলের হ্রদের সমষ্টি ও এই সমষ্টি বিশ্বের প্রায় ২১% জল বহন করছে৷ এই হ্রদ সমষ্টির মোট পৃষ্ঠতল (total surface) , ও মোট আয়তন ৷ এই হ্রদসমূহের সমুদ্রের মতো বৈশিষ্ট্য, যেমন- সামুদ্রিক ঢেউয়ের মতো ঢেউ, বাতাস, তীব্র স্রোত , গভীরতা, বৃহৎ আকার আদির জন্য এই পাঁচটি হ্রদকে ’"inland seas’" বলেও উল্লেখ করা হয় ৷ সুপিরিয়র হ্রদ আকারে বিশ্বের দ্বিতীয় বৃহৎ হ্রদ ও মিচিগান হ্রদ কেবল একটি দেশের মধ্যে সীমাবদ্ধ হ্রদসমূহের ভিতরে বৃহত্তম।


title: নিকারাগুয়া হ্রদ

text:
৮০০১ বর্গ কিলোমিটার উপরিতলের ক্ষেত্রফল বিশিষ্ট লেক নিকারাগুয়া মধ্য আমেরিকার বৃহত্তম ও টিটিকাকা হ্রদের পরে লাতিন আমেরিকার দ্বিতীয় বৃহত্তম হ্রদ। এর জল মিষ্ট বা স্বাদু। এই হ্রদের জলে প্রায় ৪০০ ছোটবড় দ্বীপের দেখা পাওয়া যায়। এর মধ্যে হ্রদের উত্তরভাগে জাপাতেরা (স্পেনীয় উচ্চারণ 'থাপাতেরা') ও মধ্যভাগে অবস্থিত ওমেতেপে দ্বীপদু'টি বৃহত্তম। এই দ্বীপগুলি মূলত আগ্নেয়গিরিজাত। শুধুমাত্র ওমেতেপে দ্বীপটিতেই দুটি আগ্নেয়গিরি দেখতে পাওয়া যায়। এর মধ্যে কনসেপসিওন পর্বতটির উচ্চতা ১৬১০ মিটার, অন্যদিকে মাদেরাস পর্বতটির উচ্চতা ১৩৪০ মিটার। ভূতাত্ত্বিকদের মতে আদতে এই দ্বীপটি ছিল দু'টি পৃথক আগ্নেয়গিরিকে কেন্দ্র করে গড়ে ওঠা দু'টি পৃথক দ্বীপ। কিন্তু পরবর্তী কালে দুই আগ্নেয়গিরি সঞ্জাত লাভাপ্রবাহের দ্বারা দু'টি দ্বীপ পরস্পর যুক্ত হয়ে আজকের ওমেতেপে দ্বীপটি গঠিত হয়।
হ্রদের মধ্যে অবস্থিত অসংখ্য দ্বীপের মধ্যে দক্ষিণপ্রান্তে কোস্তা রিকা সীমানার কাছাকাছি সোলেনটিনামে দ্বীপপুঞ্জ বোধহয় সবচেয়ে পরিচিত। সান কার্লোস শহরের ১০-৩০ কিলোমিটার পশ্চিমে চারটি বড় দ্বীপ, (পশ্চিম থেকে পূর্বে) "মানসারানসিতো", "মানসারন", "সান ফের্নান্দো" ও "লা ভেনাদা" এবং আরও ৩২টি ছোট ছোট দ্বীপ নিয়ে গঠিত এই দ্বীপপুঞ্জটি শিল্পী ও যাজক এর্নেস্তো কার্দেনাল'এর বাসস্থান হিসেবে ৬০'এর দশকের মাঝামাঝি থেকে বিখ্যাত হয়ে ওঠে। হ্রদের মধ্যে অবস্থিত অন্যান্য দ্বীপের মতো এই দ্বীপগুলোও আগ্নেয়গিরিজাত।


title: এরহাই হ্রদ

text: এরহাই হ্রদ মালভূমিতে যেন মুক্তো; অপূর্ব এর নৈসর্গিক শোভা। হ্রদের বিখ্যাত জায়গাগুলোর মধ্যে রয়েছে ছোট ছোট দ্বীপ। যেমন জিনসুও, চিওয়েন ও য়ুজি। চারটি ভূখণ্ড যেগুলোর নাম ম্যালিয়ান, ম্যান্ডারিন, ডাক, কিংশা ও দ্যাগুয়াপেং। হ্রদের চারটি বাঁকও নয়ন জুড়ানো। এসব মোহিনী দৃশ্য ছাড়াও এখানে রয়েছে তিন বুরুজের ছায়া, তিন খিলানের পাথুরে সেতু ইত্যাদি। ইর হ্রদের চার পাশে রয়েছে অনেক নয়নাভিরাম দ্রষ্টব্যস্থল। যেমন ইরহাই উদ্যান, জি-ঝাউ মধ্যসাগর প্যাভিলিয়ন, স্বর্গীয় আয়না প্যাভিলিয়ন, ছোট পুতুও পাহাড় ইত্যাদি। স্খানীয় বাই জনগোষ্ঠীর গুরুত্বপূর্ণ খাদ্যের উৎস এ হ্রদ। বাইরা প্রশিক্ষিত পাখির (করমোর‌্যান্টস) সাহায্যে মাছ ধরে। এ পাখি হ্রদ থেকে মাছ ধরে জেলেদের কাছে নিয়ে আসে।


title: কোটপেক কালদেরা

text: কালদেরা ডে কোটপেক () মধ্য আমেরিকার এল সালভাদোরে অবস্থিত আগ্নেয়গিরির অগ্ন্যুৎপাতের ফলে সৃষ্ট জ্বালামুখ। নহুয়াতল ভাষায় এ জ্বালামুখটি ‘সাপের পাহাড়’ নামে পরিচিত। ৭২০০০ বছর থেকে ৫৭০০০ বছর পূর্বে বেশ কয়েকবার বড় ধরনের আগ্নেয়গিরি সংঘটিত হবার ফলে প্রস্থরখণ্ড বেরিয়ে এসে এ জ্বালামুখের সৃষ্টি হয়। এরপর থেকেই কালো চকচকে আগ্নেয়গিরিজাত পাথর ও লাভা প্রবাহের ফলে জ্বালামুখের পশ্চিম প্রান্ত গঠন করে। এছাড়াও, ছয়টি আগ্নেয়গিরিজাত লাভার উঁচুস্তর গঠন করে। সর্বকনিষ্ঠ চূড়াটি ‘সেরো পাচো’ নামে পরিচিত। এটি খ্রিস্ট-পূর্ব ৮০০০ সালে গঠিত হয়েছে।


title: রবীন্দ্র সরোবর, কলকাতা

text: হ্রদের পশ্চিমভাগে কয়েকটি কামান রয়েছে। ১৯২০-এর দশকে খননকার্য চালানোর সময় এগুলি পাওয়া গিয়েছিল। মনে করা হয়, বাংলার শেষ স্বাধীন নবাব সিরাজদ্দৌলার কামান এগুলি। হ্রদাঞ্চলে একটি সাফারি উদ্যান ও শিশু উদ্যান রয়েছে, যার কেন্দ্রে রয়েছে একটি পদ্মপুকুর ও একটি সুইমিং পুল। ১৯৮৫ থেকে ১৯৮৯ সালের মধ্যে এখানে একটি টয়ট্রেনও চলত, যেটি শিশুদের মধ্যে খুব জনপ্রিয় ছিল। আজও হ্রদের ধারে তার ট্র্যাক দেখতে পাওয়া যায়। রবীন্দ্র সরোবর হ্রদাঞ্চলে বেশ কয়েকটি রোয়িং (নৌকাবাইচ) ও সুইমিং (সাঁতার) ক্লাব আছে। রোয়িং ক্লাবগুলি হ্রদের উত্তরভাগে এবং সুইমিং ক্লাবগুলি এর দক্ষিণভাগে অবস্থিত। ১৮৫৮ সালে ব্রিটিশরা কলকাতায় নৌকাবাইচকে জনপ্রিয় করার উদ্দেশ্যে ভারতের প্রাচীনতম ক্যালকাটা রোয়িং ক্লাব (সিআরসি) স্থাপন করে। রবীন্দ্র সরোবর হ্রদাঞ্চলের অন্যান্য রোয়িং ক্লাবের মধ্যে রয়েছে বেঙ্গল রোয়িং ক্লাব, লেক ক্লাব ও কলকাতা বিশ্ববিদ্যালয় রোয়িং ক্লাব। ভারতের অন্যতম প্রসিদ্ধ ও প্রাচীনতম সুইমিং ক্লাব ইন্ডিয়ান লাইফ সেভিং সোসাইটি (পোষাকি নাম আন্ডারসন ক্লাব)-এর প্রধান কার্যালয় এই হ্রদাঞ্চলেই অবস্থিত।


title: তিতিকাকা হ্রদ

text: এই হ্রদের অভ্যন্তরে ছোট বড় মোট ৪১টি দ্বীপ রয়েছে। এগুলির অনেকগুলিই ঘনবসতিপূর্ণ। এগুলির অনেকগুলিতেই আবার ইনকা যুগের নানা নিদর্শনও রক্ষিত আছে। বিশেষ করে ইসলা দেল সোল (সূর্যর দ্বীপ বা সূর্যদ্বীপ) দ্বীপটির নাম এই বিষয়ে সবিশেষ উল্লেখযোগ্য। এছাড়াও বেশ কটি উপদ্বীপও এই হ্রদের অন্যতম বৈশিষ্ট্য। এদের মধ্যে কোপাকাবানা উপদ্বীপটি সবচেয়ে বড়। এই উপদ্বীপটিই হ্রদটিকে উত্তর ও দক্ষিণ অংশে ভাগ করে ফেলার জন্য দায়ী। এই উপদ্বীপের প্রায় সমগ্রটাই বর্তমানে বলিভিয়ার মধ্যে পড়ে।


title: তিতিকাকা হ্রদ

text: তিতিকাকা (; কেচুয়া তিতিকাকা কুচা) পূর্ব-মধ্য দক্ষিণ আমেরিকার একটি হ্রদ। এটি বিশ্বের সর্বোচ্চ নৌচলাচলযোগ্য হ্রদ। সমুদ্রসমতল থেকে এর উচ্চতা ৩৮১০ মিটার। ৮০৮৮ বর্গকিলোমিটার বিস্তৃত এই হ্রদটি দক্ষিণ আমেরিকার সর্ববৃহৎ, মতান্তরে দ্বিতীয় বৃহত্তম হ্রদ। (মারাকাইবো হ্রদের বিস্তৃতি যদিও এর চেয়েও বেশি, সমুদ্রের সাথে সংযোগ থাকার কারণে অনেক বিশেষজ্ঞই তাকে পুরোপুরি হ্রদ বলে গণ্য করেন না।) হ্রদটি দক্ষিণ-পূর্ব পেরু থেকে পশ্চিম বলিভিয়ায় বিস্তৃত। আন্দিজ পর্বতমালার আলতিপ্লানো উচ্চভূমিতে অবস্থিত এই হ্রদটির পশ্চিমের ৪৯১৬ বর্গকিলোমিটার অঞ্চল পেরুর মধ্যে পড়ে ও পূর্বদিকের ৩৩৭২ বর্গকিলোমিটার পড়ে বলিভিয়ায়। এর সর্বাধিক দৈর্ঘ্য ১৯৬ কিমি ও গড় প্রস্থ ৫৬ কিমি। অর্থাৎ, আয়তনে এটি জার্মানির বিখ্যাত হ্রদ বোডেনজে'র তুলনায় ১৫.৫ গুণ বড় ও ভূমধ্যসাগরীয় দ্বীপ কর্সিকার প্রায় সমান। বর্তমানে হ্রদটি প্রবলভাবে দূষিত। বিশেষজ্ঞদের মতে তিতিকাকার জৈববৈচিত্র আজ জলদূষণ ও মানুষের আমদানি বিভিন্ন নতুন প্রজাতির উপদ্রবে বিশেষভাবে বিপন্ন। এই কারণে ২০১২ সালেই "গ্লোবাল নেচার ফান্ড" এই হ্রদকে সেই বছরের বিপন্নতম হ্রদ (Threatened lake of the year) বলে অভিহিত করে।


title: ইলিয়াম্পু

text: ইলিয়াম্পু (স্পেনীয় ভাষায়: Illampú) পশ্চিম বলিভিয়ায়, লা পাস শহরের উত্তরে, আন্দেস পর্বতমালার পূর্ব কর্দিলেরা পর্বতশ্রেণীর উত্তরভাগে অবস্থিত একটি পর্বত। এর পশ্চিমে তিতিকাকা হ্রদ অবস্থিত। তিতিকাকা হ্রদের তীর থেকে এই পর্বতের দৃশ্য সমগ্র উত্তর ও দক্ষিণ আমেরিকার সবচেয়ে সুদৃশ্য দৃশ্যগুলির একটি। মূল পর্বত থেকে তিনটি প্রধান শৃঙ্গ উপরে উঠে গেছে। এদের মধ্যে সবচেয়ে উত্তরেরটিকে আলাদা করে নেভাদা ইলিয়াম্পু বলে ডাকা হয়; এটির উচ্চতা ৬,৩৬৮ মিটার। ইলিয়াম্পুর দক্ষিণের পর্বতশৃঙ্গটির নাম আনকোহুমা, যেটি ইলিয়াম্পু থেকে খানিকটা উঁচু। এই দুই পর্বতশৃঙ্গের মধ্যবর্তী ম্যাসিফ অঞ্চলে গ্লাসিয়ার হ্রদ (Laguna Glaciar) অবস্থিত, যা বিশ্বের ১৭তম সর্বোচ্চ হ্রদ।


title: আজটেক সাম্রাজ্য

text: আজটেক সম্যাজ্য সূচনা হবার অনেক আগে থেকেই মেক্সিকো উপত্যকা ছিল পূর্নাঙ্গ সভ্যতার প্রাণকেন্দ্র। উর্বর অববাহিকার এই উপত্যকা ছিল সমুদ্রপৃষ্ঠ থেকে ২৪০০ মি উচ্চতায় এবং পাঁচটি হ্রদের সংযোগস্থলে। ১০০ থেকে ৬০০ সাল পর্যন্ত এ অঞ্চলে টিওটিহুকানরা (Teotihuacán) শাসন করে। টিওটিহুকানদের পতনের পর টলটেক (Toltec) জাতি উত্তরাঞ্চল থেকে এসে মধ্য মেক্সিতোতে বসবাস শুরু করে। এ জাতি দশম ও একাদশ শতাব্দিতে ব্যাপক উন্নতি অর্জন করতে সমর্থ হয়। ত্রয়োদশ শতাব্দিতে নাহুতলভাষি (Nahuatl) মিত্রবাহিনী তাদের আক্রমণ করে এবং মেক্সিকো উপত্যকা দখল করে নেয়। এ মিত্রবাহিনীর নেতৃত্বে ছিল মেক্সিকা জনগোষ্ঠী। নাহুতলভাষি এ জনগোষ্ঠীই পরবর্তীকালে আজটেক নামে পরিচিতি পায়।


title: উত্তরপশ্চিম অধীনস্থ অঞ্চলসমূহ

text: ভৌগলিক বৈশিষ্ট্যের মধ্যে অন্তর্ভুক্ত রয়েছে গ্রেট বিয়ার হ্রদ, কানাডার মধ্যে সম্পূর্ণরূপে বৃহত্তম হ্রদ, এবং গ্রেট স্লেভ হ্রদ, উত্তর আমেরিকার সবচেয়ে গভীরতম জলের অংশ যা , সেইসাথে ম্যাকেঞ্জি নদী এবং নাহান্নি ন্যাশনাল পার্ক রিজার্ভ এর গিরিখাত, যেটি একটি জাতীয় উদ্যান এবং ইউনেসকো বিশ্ব ঐতিহ্যবাহী স্থান। কানাডীয় আর্কটিক দ্বীপপুঞ্জ এর আঞ্চলিক দ্বীপগুলোর মধ্যে রয়েছে ব্যাংকস দ্বীপ, বার্ডেন দ্বীপ, প্রিন্স প্যাট্রিক দ্বীপ, ও parts of ভিক্টোরিয়া দ্বীপের অংশ এবং মেলভিল দ্বীপ। এর সর্বোচ্চ বিন্দু হচ্ছে ইউকনের সীমান্তের কাছাকাছি নির্ভানা পর্বত, এটির উচ্চতা ।


title: কলকাতা পুলিশ

text: কলকাতা পুলিশ ফোর্স হলো পশ্চিম বঙ্গ রাজ্যের দুটি পুলিশ ফোর্সের মধ্যে একটি (অন্যটি হল পশ্চিমবঙ্গ পুলিশ, যা একটি পৃথক অধিক্ষেত্র)। কোলকাতা পুলিশের কাজ হল কোলকাতা মহানগর এলাকায় পুলিশি কাজ, ভারতের মধ্যে যেটা ১৮৬৬ সালের 'কলকাতা পুলিশ' আইন' এবং ১৮৬৬ সালের 'কোলকাতা উপ-পৌর পুলিশি আইন'-এর অধীনে সংজ্ঞায়িত।


title: কালমিকিয়া

text: কালমিকিয়া প্রজাতন্ত্র (; , "Haľmg Tañğç" ) রাশিয়ার একটি কেন্দ্রশাসিত অঞ্চল ও প্রজাতন্ত্র). ২০১০ সালের রুশ আদমশুমারি অনুযায়ী প্রজাতন্ত্রটির জনসংখ্যা ২,৮৯,৪৮১। প্রজাতন্ত্রটির রাজধানী শহরের নাম এলিস্তা। কালমিকিয়া প্রজাতন্ত্রটি রাশিয়ার ইউরোপীয় অংশের দক্ষিণ-পশ্চিমভাগে অবস্থিত। এর উত্তরে ও উত্তর-পশ্চিমে ভোলগোগ্রাদ ওবলাস্ত, উত্তর ও পূর্বে আসত্রাখান ওবলাস্ত, দক্ষিণে দাগেস্তান, দক্ষিণ-পশ্চিমে স্তাভরোপোল ক্রাই এবং পশ্চিমে রোস্তভ ওবলাস্ত। প্রজাতন্ত্রের দক্ষিণ-পূর্ব সীমান্তে কাস্পিয়ান সাগর অবস্থিত।


title: কোল্লাম শহরের কেন্দ্রস্থল

text:
কোল্লাম শহরটি ভারতের কেরালা রাজ্যের কুলাম শহরের প্রধান কেন্দ্রীয় বাণিজ্যিক জেলা।পুরাতন কুইন এর প্রাক্তন পৌরসভার মধ্যে সম্পূর্ণরূপে অবস্থিত, এটি পূর্বে চিন্নাকাদ, পূর্বে পশ্চিমে থ্যাংজেসি, উত্তরে কাচারি এবং দক্ষিণে মুন্দাকালাল দ্বারা আবদ্ধ।এলাকাটি জনপ্রিয়ভাবে তার ব্যবসায়িক কার্যক্রমের জন্য পরিচিত।কোলমাল পূর্বে বাণিজ্য একটি আন্তর্জাতিক সমষ্টিগত ছিল এবং আজ একটি সমৃদ্ধ বাণিজ্যিক কেন্দ্র অবশেষ।
কোল্লামের ডাউনটাউন এলাকায় একটি লম্বা ব্যবসায়িক ইতিহাস রয়েছে।মার্কো পোলো, ভেনেসিয়ান ভ্রমণকারী, যিনি 1২75 সালে চীফ সার্ভিসে কুবলা খান ছিলেন, পশ্চিমের উপকূলের কোল্লাম এবং অন্যান্য শহর পরিদর্শন করেন তার চীনা ম্যান্ডারিন হিসেবে। তিনি উল্লেখ করেছেন যে, পুরনো কোল্লামটি ভারতের পশ্চিম উপকূলে একমাত্র শহর ছিল যেখানে বহু-পুরোনো ভবন ছিল, কিছু কিছু এখনও দাঁড়িয়ে আছে।,"তিনি খ্রিস্টান এবং ইহুদিদের "কোলুম" (কোল্লাম) এবং সেইসাথে চীন ও আরবের ব্যবসায়ীদের মধ্যে বসবাস করেন।পোলো তাঁর লেখাগুলিতে কোল্লামের একটি বিস্তারিত বিবরণ রেখেছেন, যা " ত্রিভঙ্কর রাজ্য ম্যানুয়াল " এর পুনরাবৃত্তির মধ্যে পড়েছে।,"বড় বড় কাপড়, সবজি, স্থিরীকৃত, ফার্মাসিউটিক্যালস এবং মশলা পাইকারি-খুচরা বিক্রেতা এই পুরানো শিল্পকেন্দ্রের শহরতলী এলাকায় ব্যবসা করে এবং ডাউনটাইম এলাকার অনেক হোটেল আছে।কোল্লাম পোর্ট এর প্রক্সিমিটি এই অঞ্চলের ভারত মধ্যে সবচেয়ে বড় ব্যবসায়িক কেন্দ্রগুলির একটি।কোল্লাম মিউনিসিপাল কর্পোরেশন এর ভবনও রয়েছে।


title: কোতা

text: কোতা (ইংরেজি:Kota), ভারতের ছত্তিসগড় রাজ্যের বিলাসপুর জেলার একটি নগর পঞ্চায়েত-শাসিত শহর ।


title: মীর জুমলা

text:
৮। গাণ্ডিকোটা
আধুনিক মাদ্রাজের কুডাপ্পা আর অনন্তপুর জেলার গাণ্ডিকোটার রাজা ছিলেন তিম্মা নায়ার(তেলুগু সূত্রে প্রেমাসানি চিনা(চিন্না), তিম্মা নায়ডু)। তিনি বিজয়নগরের এবং জিল্লালার রেড্ডিদের করদ রাজা ছিলেন। পেন্নার উপত্যকার অন্যতম গুরুত্বপূর্ণ এলাকা গাণ্ডিকোটা। এর দুর্গ বিষয়ে আলোচনা করতে গিয়ে তাভার্নিয়ে বলেছেন, এটি গোলকুণ্ডার অন্যতম শক্তিশালী প্রতিরক্ষা ব্যবস্থা। কুডাপ্পা জেলার য়ারামালাই পাহাড়ের ওপর সমুদ্র তল থেকে ১৬৭০ ফুট উঁচুতে অবস্থিত। পাহাড়ের পাদদেশেই শহরটি। দুই সাম্রাজ্যবাদী সুলতানি রণনীতিতেই এই অঞ্চল্টাকে গুরুত্ব দেওয়া হয়। গোলকুণ্ডা কয়েকবার চেষ্টা করেও গাণ্ডিকোটার রাজাকে দমন করতে পারে নি।


title: কালকা-সিমলা রেল

text: ব্রিটিশ ভারতের গ্রীষ্মকালীন রাজধানী সিমলার সাথে যোগাযোগ রক্ষার জন্য কলকা-সিমলা রেলওয়ে স্থাপিত হয়। বর্তমানে সিমলা হিমাচল প্রদেশের রাজধানী এবং কলকা হরিয়ানা প্রদেশের পাঞ্চকুলা’র একটি শহর। পুরো ট্রেন রাস্তায় দুইধারে দর্শনীয় প্রকৃতি এর চোখ ধাধানো প্রকৃতির মাঝে এই রেললাইন, ভ্রমন পিপাসুদের আকর্ষন করে। ট্রেন সমুদ্রপৃষ্ঠ থেকে ৬৫৬ মিঃ উচুতে অবস্থিত শহর কলকা অতিক্রম করার পরপর ট্রেন পাহাড়ে পাদদেশের প্রবেশ করে এবং এর পরপরই ট্রেনটি পাহাড়ে চড়ার জন্য প্রস্তুতি গ্রহণ করে।


title: কোচি

text: কোচি () বা কোচিন দক্ষিণ-পশ্চিম ভারতের কেরালা অঙ্গরাজ্যের একটি বন্দর শহর। এটি এরনাকুলম জেলার একটি শহর ও পৌর কর্পোরেশনাধীন এলাকা। কেরালা রাজ্যের সবচেয়ে বড় এই শহরটি মালাবার উপকূলে আরব সাগরের তীরে অবিস্থিত। শহরটি একটি সরু ভূখণ্ডের উত্তর প্রান্তে অবস্থিত। এটি দৈর্ঘ্যে ১৯ কিলোমিটার এবং প্রস্থে বহুস্থানে ১ মাইলেরও কম প্রশস্ত। এটি ভারতের মূল ভূখণ্ড থেকে সমুদ্র প্রণালী দ্বারা এবং পশ্চিম ঘাট থেকে আগত নদীসমূহের মোহনা দ্বারা বিচ্ছিন্ন। বর্ষাকালে এই খাঁড়িগুলিতে নৌচালনা করা গেলেও শুষ্ক মৌসুমে এগুলির গভীরতা ২ ফুটেরও কম হয়ে যায়, ফলে মে থেকে আগস্ট পর্যন্ত এগুলিতে কোন নৌপরিবহন সম্ভব হয় না। বড় জাহাজগুলিকে শহর থেকে প্রায় ৪ কিলোমিটার দূরে নোঙর ফেলতে হয়। কোচি মালাবার উপকূলের সবচেয়ে গুরুত্বপূর্ণ বন্দর। এটি কেরালা রাজ্যের নারকেল তেল উৎপাদনের কেন্দ্র। নারকেল থেকে প্রস্তুত বিভিন্ন দ্রব্য এখানকার প্রধান রপ্তানি দ্রব্য। চাল বাইরে থেকে আমদানি করা হয়। কোচিতে জাহাজ নির্মাণ, করাত কল, মাছ ধরা এবং নারকেলের ছোবড়ার পাটি বানানো এখানকার প্রধান শিল্প। এখানে রয়েছে সরকারী জাহাজ নির্মাণ কারখানা ( কোচিন শিপ ইয়ার্ড )। কেন্দ্রীয় মৎস্য শিকার কেন্দ্র এবং মৎস্য গবেষণাগার কোচিনে অবস্থিত। এছাড়া কোচিতে একটি তৈল শোধনাগার আছে। এই শহরে আঞ্চলিক কাঁচামাল সরবরাহের উপর ভিত্তি করে রপ্তানীযোগ্য নারিকেল তেল, দড়ি ও মশলা শিল্প গড়ে উঠেছে।


title: ক্রাকাতোয়া

text: ক্রাকাতোয়া (ইন্দোনেশীয় ভাষায় নাম - Krakatau "ক্রাকাতাউ", পর্তুগিজ ভাষায় Krakatao "ক্রাকাতাও") হল ইন্দোনেশিয়ার জাভা দ্বীপ ও সুমাত্রার মধ্যকার সুন্দা প্রণালীতে অবস্থিত একটি আগ্নেয় দ্বীপ। এই নামটি এক গুচ্ছ দ্বীপের জন্য ব্যবহৃত হয়, যাদের মধ্যে প্রধান হল রাকাতা নামের দ্বীপটি। এখানকার অগ্নেয়গিরিটি হতে বহুবার ভয়াবহ অগ্ন্যুৎপাত হয়েছে। এর মধ্যে সবচেয়ে ভয়াবহ ঘটনাটি ঘটে ১৮৮৩ সালের আগস্ট মাসের ২৬ ও ২৭ তারিখে।


title: ভারতীয় ব্যবস্থাপনা সংস্থা কোঝিকোড়

text: মূল ক্যাম্পাস কেরালা রাজ্যের কোঝিকোড় শহরের একটি উপ-নগর এলাকা কুনারামালামে অবস্থিত (পূর্বে কালিকট নামে পরিচিত)। কোঝিকোড় কেরালায় দ্বিতীয় বৃহত্তম শহর। ক্যাম্পাস দুটি পাহাড় জুড়ে ছড়িয়ে রয়েছে যা পশ্চিমাঘাট পর্বতের অংশ। শ্রেনি কক্ষের পাশাপাশি ক্যাম্পাসে ছাত্র, অনুষদ (ফ্যাকাল্টি) এবং দর্শকদের জন্য আবাসিক সুবিধা রয়েছে। প্রায় ৮০০ জন শিক্ষার্থীর ক্যাম্পাসে থাকার জন্য ১৩ টি হোস্টেল রয়েছে। ১০০ একর জমির উপর প্রতিষ্ঠিত হয়েছে প্রতিষ্ঠানটি। ক্যাম্পাসটি জলের জন্য বৃষ্টিপাতের জলপ্রবাহের উপর নির্ভর করে।


title: কারাল সভ্যতা

text: পেরুর প্রশান্ত মহাসাগরীয় উপকূলের উত্তর-মধ্য অঞ্চলে নর্তে চিকো অঞ্চলের অবস্থান, রাজধানী লিমা থেকে ১৫০ - ২০০ কিলোমিটার উত্তরে। এর দক্ষিণে "লুরিন" উপত্যকা ও উত্তরে কাসমা অঞ্চল। চারটি উপকূলীয় উপত্যকা উয়াউরা, সুপে, পাতিভিলচা ও ফোর্তালেজা নিয়ে এই অঞ্চলটি গড়ে উঠেছে। এর মধ্যে শেষের তিনটি উপত্যকা সমুদ্র উপকূল দিয়ে পরস্পর যুক্ত। কিন্তু এদের মিলিত আয়তন মাত্র ১৮০০ বর্গকিলোমিটার । অথচ এই স্বল্প জায়গাতেই কারাল সভ্যতার অনেকগুলি কেন্দ্র আবিষ্কৃত হয়েছে। এর থেকে বিশেষজ্ঞরা এই সভ্যতার যথেষ্ট ঘন জনবিন্যাসের কথা আন্দাজ করে থাকেন।


title: স্টকহোম সিনড্রোম

text: স্টকহোম সিনড্রোম হল জিম্মিদের মধ্যে দেখা যায় এমন একটি মানসিক অবস্থা, যার দরুন জিম্মিরা তাঁদের অপহরণকারীদের প্রতি আনুগত্য ও আবেগপ্রবণ টান অনুভব করে। ১৯৭৩ সালে সুইডেনের রাজধানী স্টকহোমে সংঘটিত এক ব্যাংক ডাকাতির ঘটনার সময় ৬ দিন ধরে জিম্মি হয়ে থাকা ব্যক্তিরা তাঁদের আটককারী ডাকাতদের প্রতি দূর্বলতা প্রকাশ করেছিল - এই ঘটনার পর থেকেই এধরনের আচরণকে স্টকহোম সিনড্রোম বলা হয়ে থাকে।


title: স্টকহোম

text: স্টকহোম সুইডেনের পূর্ব উপকূলে ম্যালারেন হ্রদের (Mälaren) মোহনায় অবস্থিত। স্টকহোম-সংলগ্ন অঞ্চলে অবস্থিত স্টকহোম দ্বীপপুঞ্জ প্রাকৃতিক সৌন্দর্যের জন্য বিখ্যাত। পানিপথের আধিক্যের কারণে স্টকহোমকে অনেক সময় "স্ক্যান্ডিনেভিয়ার ভেনিস" বলা হয়।


title: সাইটোসল

text: সাইটোসল কথাটি প্রথম ব্যবহার করা হয় ১৯৬৫ সালে এইচ এ লার্ডে র দ্বারা, আলট্রাসেন্ট্রিফিউগেশনএর ফলে কোষের অবদ্রব্য অংশ পড়ে থাকে এবং কোষের ভাঙ্গনের ফলে যে তরল পাওয়া যেত তাকে বোঝানো হত। কিন্তু কোষ ভাংগনের ফলে দ্রাব্য তরল এবং কোষ সাইটোপ্লাজমের দ্রাব্য অংশ একই নয়, সাধারনত একে সাইটোপ্লাসমিক ফ্রেকশন বলে। বর্তমানে সাইটোসল বলতে বোঝানো হয় কোনো সম্পূর্ন কোষের সাইটোপ্লাজমের তরল অবস্থা। সাইটোপ্লাসমের মধ্যস্থ অরগ্যানিলস ব্যতীত বাকি অংশকে সাইটোসল বলা হয়। কোনো রকম ভ্রান্ত ধারনা যাতে তৈরী না হয়, তাই সাইটোসল বোঝাতে ভগ্ন কোষের নির্যাস এবং সম্পূর্ন কোষের দ্রাব্য অংশ উভয়ই বোঝানো হয় এবং "জলীয় সাইটোপ্লাজম" বলতে বোঝানো হয় জীবিত সাইটোপ্লাজমের জলীয় অংশ।


title: স্টকহোম

text: স্টকহোম বা স্টকহলম (, সুয়েডীয় ভাষায়: Stockholm, "স্তক্‌হল্‌ম্", আ-ধ্ব-ব: ['stɔkhɔlm]) সুইডেনের রাজধানী ও প্রধান শহর। সুইডেনের সরকার, আইনসভা ও সুয়েডীয় রাষ্ট্রপ্রধান রাজা কার্ল ষোড়শ গুস্তাফ-এর নিবাস এ শহরেই অবস্থিত।


title: স্টকহোম মেট্রো

text: স্টকহোম মেট্রো বা স্টকহলম মেট্রো ( "স্তকহল্ম্‌স তুন্নেলবানা") হচ্ছে সুইডেন রাষ্ট্রের রাজধানী স্টকহলমের পাতাল রেল সেবা। এটি স্তুরস্তকহল্ম্‌স লুকালত্রাফীক সংস্থার (Storstockholms Lokaltrafik, সংক্ষেপে এসএল) একটি অংশ।


title: ডাউন সিন্ড্রোম

text:
ডাউন সিন্ড্রোম ()( সংক্ষেপে DS বা DNS), এটা ট্রাইসোমি ২১ নামেও পরিচিত। এটি একটি জেনেটিক রোগ যেখানে ২১ নং ক্রোমোজোমে আরেকটি অতিরিক্ত ক্রোমোজোম বিদ্যমান। এই রোগে শিশুর শারীরিক বৃদ্ধি ব্যাহত হয় ও বুদ্ধিমত্তা স্বাভাবিকের তুলনায় কম থাকে। ডাউন সিন্ড্রোমে আক্রান্ত প্রাপ্তবয়স্ক তরুণের গড় আইকিউ (IQ) ৫০ যা ৮-৯ বছরের সুস্থ শিশুর সমান।
আক্রান্ত শিশুর পিতামাতা জেনেটিকভাবে স্বাভাবিক থাকে। অতিরিক্ত ক্রোমোজোমের ঘটনা দৈবক্রমে ঘটে থাকে এরকম সন্তান জন্মদানের সম্ভাবনা ২০ বছর বয়সী মায়েদের ক্ষেত্রে ০.১% এরও কম এবং ৪৫ বছর বয়সী মায়েদের ক্ষেত্রে তা ৩% পর্যন্ত বৃদ্ধি পায়। এই সম্ভাবনার উপর প্রভাব ফেলতে পারে এরকম আচরণগত কার্যক্রম বা পরিবেশগত বিষয়াবলী সম্পর্কে জানা যায় নি। বাচ্চা গর্ভে থাকা অবস্থায় স্ক্রিনিং পরীক্ষার মাধ্যমে অথবা জন্মের পর সরাসরি পর্যবেক্ষণ ও জেনেটিক পরীক্ষার মাধ্যমে এই রোগ শনাক্ত করা যায়। গর্ভাবস্থায় ভ্রুণটি ডাউন সিন্ড্রোমে আক্রান্ত বলে নিশ্চিত হলে গর্ভপাতের পরামর্শ দেয়া হয়। ডাউন সিন্ড্রোমের রোগীকে সারাজীবন কিছু রোগের স্ক্রিনিং পরীক্ষা করাতে হয়।
এই রোগের কোনো প্রতিকার নেই। শিক্ষা, যথাযথ যত্ন ও ভালোবাসা রোগীর জীবনমান উন্নয়নে ভূমিকা রাখে। কিছু কিছু ডাউন সিন্ড্রোমের শিশুকে স্বাভাবিক বিদ্যালয়ের শ্রেনীকক্ষে শিক্ষা দেওয়া গেলেও অন্যের ক্ষেত্রে বিশেষায়িত প্রতিষ্ঠানে শিক্ষা দিতে হয়। কেউ কেউ মাধ্যমিক বিদ্যালয় শেষ করতে পারে, খুব অল্পসংখ্যক উচ্চমাধ্যমিক পর্যন্ত যেতে পারে।
উন্নত বিশ্বে এই রোগীরা ৫০-৬০ বছর পর্যন্ত বাঁচে
ক্রোমোজোম সংক্রান্ত রোগের মধ্যে ডাউন সিন্ড্রোম প্রথম সারির একটি রোগ। প্রতিবছর জন্মগ্রহণকারী ১০০০ হাজার শিশুর মধ্যে ১ জন ডাউন সিন্ড্রোম নিয়ে জন্মায়
২০১৩ সালে ডাউন সিন্ড্রোমের রোগী ছিল প্রায় ৮.৫ মিলিয়ন এবং মৃত্যুবরণ করে ৩৬০০০ জন যেখানে ১৯৯০ সালে মারা গিয়েছিলো ৪৩০০০ জন।
জন ল্যাংডন ডাউন (John Langdon Down) নামে একজন ব্রিটিশ ডাক্তার ১৮৬৬ সালে প্রথমবার এই রোগের পূর্ণাঙ্গ বর্ণনা দেন তাই তাঁর নামে এই রোগের নামকরণ করা হয়।
১৮৩৮ সালে Jean-Étienne Dominique Esquirol ও ১৮৪৪ সালে Édouard Séguin এই রোগ সম্পর্কে অল্পবিস্তর বর্ণনা করেন। Jérôme Lejeune নামে ফ্রান্সের গবেষক ১৯৫৯ সালে আবিষ্কার করেন যে ২১ নং ক্রোমোজোমে দুটির স্থলে তিনটি ক্রোমোজোম বিদ্যমান।


title: কুশিং সিন্ড্রোম

text:
কুশিং সিন্ড্রোম (ইংরেজি:Cushing Syndrome) হল, কর্টিসল হরমোনের নিয়ন্ত্রণহীন বৃদ্ধির ফলে উদ্ভূত সকল সমস্যা। উচ্চমাত্রায় গ্লুকোকর্টিকয়েড ড্রাগ গ্রহণ কিংবা অতিরিক্ত কর্টিসল, অ্যাড্রেনোকর্টিকোট্রপিক হরমোন (ACTH) এর কারণেও হতে পারে।
পিটুইটারি গ্রন্থিতে টিউমার হলে অতিরিক্ত ACTH ক্ষরণ হয় যা অ্যাড্রেনাল গ্রন্থিকে কর্টিসল তৈরিতে উদ্বুদ্ধ করে। গ্লুকোকর্টিকয়েড জনিত কারণ ছাড়া এই কারণই ৭০ ভাগ দায়ী। কুশিং রোগ থেকে কুশিং সিন্ড্রোম পৃথককরণের সহজ উপায় হল কুশিং সিন্ড্রোমে ACTH এর মাত্রা কম থাকে। এর কারণ কর্টিসল নেগেটিভ ফিডব্যাক মেকানিজম এর মাধ্যমে হাইপোথ্যালামাস এবং সম্মুখ পিটুইটারিকে নিবারণ করে থাকে।


title: সোডিয়াম হাইপোক্লোরাইট

text: সোডিয়াম হাইপোক্লোরাইট একটি রাসায়নিক যৌগ যার সংকেত NaClO । এটি একটি সোডিয়াম ক্যাটায়ন() এবং একটি হাইপোক্লোরাইট এনায়ন () নিয়ে গঠিত। এটাকে হাইপোক্লোরাস এসিডের সোডিয়াম লবণ বলা হয়। পানিতে দ্রবীভূত অবস্থায় এটি সাধারণত ব্লিচ বা তরল ব্লিচ নামে পরিচিত। ব্যবহারিক এবং রাসায়নিকভাবে ক্লোরিন থেকে সোডিয়াম হাইপোক্লোরাইট পাওয়া যায়। কীটনাশক এবং ব্লিচিং এজেন্ট হিসেবে সোডিয়াম হাইপোক্লোরাইট বহুল ব্যবহৃত হয়।


title: সরোপোডোমর্ফা

text: সরোপোডোমর্ফা (উচ্চারণ: সও-রো-পও-ডো-মর্-ফা; ˌsɔːrəˌpɒdəˈmɔːrfə) গ্রীক শব্দ। এর অর্থ "টিকটিকির মত পা-ওয়ালা প্রাণী"। এরা হল লম্বা গলাবিশিষ্ট তৃণভোজী সরিস্কিয়ান ডাইনোসরদের একটি অধুনা-বিলুপ্ত ক্লেড। সমস্ত সরোপড ও তাদের বিবর্তনীয় জ্ঞাতিরা এদের অন্তর্গত। সরোপড-রা সাধারণত হত বিশালায়তন, চতুষ্পদ, খুব লম্বা গলা ও লেজের অধিকারী এবং পৃথিবীর ইতিহাসে সর্বকালের বৃহত্তম স্থলচর প্রাণীগোষ্ঠী। বিবর্তনের ধারায় সরোপডদের পূর্বসূরী "প্রোসরোপড"-রা ছিল ক্ষুদ্রতর ও ক্ষেত্রবিশেষে দ্বিপদ গমনে সক্ষম। মেসোজোয়িক মহাযুগের অধিকাংশ জুড়ে সরোপোডোমর্ফরা ছিল প্রধান স্থলচর তৃণভোজী। আজ থেকে ২৩ কোটি বছর আগে মধ্য ট্রায়াসিকে এদের আবির্ভাব ও ৬ কোটি ৬০ লক্ষ বছর আগে ক্রিটেশিয়াস যুগের শেষে এদের বিলুপ্তি।


title: এক্সওয়াইওয়াই সিনড্রোম

text: এক্সওয়াইওয়াই সিনড্রোম বা ৪৭,এক্সওয়াইওয়াই একটি জিনগত অবস্থা। এতে পুরুষের অতিরিক্ত একটি ওয়াই ক্রোমোজোম থাকে।  খুব অল্প কিছু লক্ষণ এই সিনড্রোমের দরুণ দেখা যায়। এর লক্ষণের মধ্যে রয়েছে গড়পড়তার চেয়ে বেশি উচ্চতা, ব্রণ ও বুদ্ধিবৃদ্ধিজনিত সমস্যা।  অবশ্য এই সিনড্রোম ব্যক্তির বংশধারণ ক্ষমতায় কোন প্রভাব ফেলে না।


title: ভের্নার কার্ল হাইজেনবের্গ

text: ওয়ার্নার কার্ল হাইজেনবার্গ () (৫ই ডিসেম্বর, ১৯০১ - ১লা ফেব্রুয়ারি, ১৯৭৬) ছিলেন একজন জার্মান তাত্ত্বিক পদার্থবিদ এবং কোয়ান্টাম বলবিদ্যার উদ্ভাবক। ১৯২৫ সালে ম্যাক্স বর্ন ও পাসকুয়াল জর্ডানের সাথে মিলে হাইজেনবের্গ কোয়ান্টাম বলবিদ্যার ম্যাট্রিক্স ভিত্তিক ব্যাখ্যা প্রদান করেন। তিনি অনিশ্চয়তা নীতির জন্য বিখ্যাত, যা তিনি ১৯২৭ সালে প্রকাশ করেন। কোয়ান্টাম বলবিদ্যার আবিষ্কারক হিসাবে এবং এর ব্যবহারিক প্রয়োগ হিসাবে হাইড্রোজেনের বহুরূপতা আবিষ্কারে অবদান রাখার জন্য হাইজেনবার্গকে ১৯৩২ সালে পদার্থবিদ্যায় নোবেল পুরস্কার দেয়া হয়। দ্বিতীয় বিশ্বযুদ্ধের সময় তিনি নাৎসি জার্মান পারমাণবিক অস্ত্র প্রকল্পের প্রধান বিজ্ঞানী ছিলেন। হাইজেনবার্গ জার্মান রিসার্চ কাউন্সিলের সভাপতি ছিলেন, পারমাণবিক পদার্থবিজ্ঞান কমিশনের চেয়ারম্যান, পারমাণবিক পদার্থবিজ্ঞান বিভাগের চেয়ারম্যান এবং আলেকজান্ডার ভন হ্যাম্বোল্ট ফাউন্ডেশনের সভাপতি ছিলেন।


title: সত্যেন্দ্রনাথ বসু

text: ঢাকা বিশ্ববিদ্যালয়ে বসু তত্ত্বীয় পদার্থ বিজ্ঞান ও এক্সরে ক্রিস্টালোগ্রাফির ওপর কাজ শুরু করেন। এছাড়া তিনি শ্রেণী কক্ষে কোয়ান্টাম বলবিদ্যা পড়াতেন। ক্লাসে একদিন আলোকতড়িৎ ক্রিয়া ও অতিবেগুনি বিপর্যয় পড়ানোর সময় তিনি শিক্ষার্থীদের বর্তমান তত্ত্বের দূর্বলতা বোঝাতে এই তত্ত্বের সঙ্গে পরীক্ষালব্ধ ফলাফলের ব্যতয় তুলে ধরেন। সে সময় তিনি ঐ তত্ত্ব প্রয়োগ করতে গিয়ে একটি ভুল করেন। পরে দেখা যায় তার ঐ ভুলের ফলে পরীক্ষার সঙ্গে তত্ত্বের অনুমান মিলে যাচ্ছে! (বসু পরে তার ঐদিনের লেকচারটি একটি ছোট নিবন্ধ আকারে "Planck's Law and the Hypothesis of Light Quanta" নামে প্রকাশ করেন।)


title: আর্থার কেলি

text: আর্থার কেলি () (১৬ই আগস্ট, ১৮২১—২৬শে জানুয়ারি, ১৮৯৫) একজন ব্রিটিশ গণিতবিদ। তিনি বিপরীত ম্যাট্রিক্সের ধারণাসহ ম্যাট্রিক্সের তাৎপর্য তুলে ধরেন এবং এটা তিনি ১৮৫৩ খ্রিস্টাব্দে প্রকাশ করেন। পরবর্তীতে তিনি ১৮৫৮ খ্রিস্টাব্দে তাঁর পত্রিকা “Memoir on the theory of Matrices” এ প্রথমে বিশ্লেষণমূলকভাবে ম্যাট্রিক্সকে প্রকাশ করেন। এ কারণে তাকে ম্যাট্রিক্স এর ”জনক” বলা হয়। বিখ্যাত পদার্থবিজ্ঞানী হাইজেনবার্গ ১৯২৫ খ্রিস্টাব্দে কোয়ান্টাম বলবিদ্যায় ম্যাট্রিক্সের প্রথম ব্যবহার শুরু করেন। গণিতে সমীকরণ জোটের সমাধান , পরিসংখ্যানের সম্ভাবনা তত্ত্বে , উচ্চতর অর্থনীতিতে, ব্যবসায় গণিতে আয়-ব্যয় হিসাব বিনিয়োগ করতে হবে তা বিপরীত ম্যাট্রিক্সের সাহায্যে সহজে নির্ণয় করা যায়।


title: মারগারেট ওকলি ডেহফ

text: মারগারেট বেল (ওকলি) ডেহফ (১১ই মার্চ, ১৯২৫- ৫ ফেব্রুয়ারি,১৯৮৩) একজন ভৌত রসায়নবিদ এবং জৈব তথ্যবিজ্ঞানের অন্যতম পথপ্রদর্শক। ডেহফ জর্জটাউন বিশ্ববিদ্যালয় মেডিকাল সেন্টারের অধ্যক্ষ এবং ন্যাশনাল বায়োমেডিকাল রিসার্চ ফাউন্ডেশন (এনবিআরএফ)এর গবেষক বায়োকেমিস্ট। এখানেই তিনি জৈবরসায়ন ক্ষেত্রে গাণিতিক ও কম্পিউট্যাশনাল নিয়মের ব্যবহারের সূচনা করেন। তার কর্মজীবন উৎসর্গ করেন জীববিজ্ঞান এবং চিকিৎসায় কম্পিউট্যাশনাল প্রযুক্তির উন্নয়নে। বিশেষ করে, প্রোটিনের উৎপত্তি এবং নিউক্লিক এসিডের ডাটাবেস এবং এর তথ্যের ব্যাপারে প্রশ্ন উত্থাপনে। তিনি প্রথম সাবস্টিটউশন ম্যাট্রিকস এবং পয়েন্ট এক্সেপ্টেড মিউটেশন, এমিনো এসিডের জন্য এক- বর্ণী কোড নকশা করেন। এতে এমিনো এসিড সিকুয়েন্সে তথ্যের আকার কমে আসে এবং পাঞ্চ-কার্ড কম্পিট্যাশন সময়ে তা অত্যন্ত কার্যকরী হয়েছিল।


title: আলেকজান্ডার গ্রাহাম বেল

text: আলেকজান্ডার গ্রাহাম বেল (৩রা মার্চ, ১৮৪৭ - ২রা আগস্ট, ১৯২২) প্রখ্যাত বিজ্ঞানী ও উদ্ভাবক। টেলিফোনের অন্যতম আবিষ্কারক হিসেবে তিনি সবচেয়ে পরিচিত। তাকে "বোবাদের পিতা" তথা "দ্য ফাদার অফ দ্য ডিফ" নামে ডাকা হতো। তার বাবা, দাদা এবং ভাই সবাই একক অভিনয় ও বক্তৃতার কাজে জড়িত ছিলেন এবং তার মা ও স্ত্রী উভয়েই ছিলেন বোবা। এ কারণেই বোবাদের জীবনযাত্রার মান উন্নয়নে তিনি অনেক গবেষণা করেছেন। টেলিফোন উদ্ভাবনের আগে থেকেই তিনি শ্রবণ ও কথন সংশ্লিষ্ট গবেষণা নিয়োজিত ছিলেন। ১৮৭৬ সালে তাকেই টেলিফোনের প্রথম মার্কিন পেটেন্টের সম্মানে ভূষিত করা হয়।


title: শ্রেণীবিন্যাসবিদ্যা (জীববিজ্ঞান)

text: শ্রেণীবিন্যাসবিদ্যায় উল্লেখযোগ্য অবদান রেখেছেন সুইডিস প্রকৃতিবিদ কার্ল লিনিয়াস (২৩ মে, ১৭০৭-১০ জানুয়ারি, ১৭৭৮)। ১৭৩৫ সালে উপসালা বিশ্ববিদ্যালয় থেকে চিকিৎসাশাস্ত্রে ডিগ্রি লাভের পর তিনি উক্ত বিশ্ববিদ্যালয়ের অ্যানাটমির অধ্যাপক নিযুক্ত হয়েছিলেন।বিভিন্ন ধরণের উদ্ভিদ, বিশেষ করে ফুল সংগ্রহ ও জীবের শ্রেণীবিন্যাসে তাঁর অত্যন্ত আগ্রহ ছিল। তিনিই সর্বপ্রথম জীবের পূর্ণ শ্রেণীবিন্যাসের এবং নামকরণের ভিত্তি প্রবর্তন করেন। অসংখ্য জীবনমুনার বৈশিষ্ট্য পর্যবেক্ষণ করে তিনি জীবজগৎকে দুটি ভাগে যথা উদ্ভিদজগৎ ও প্রাণীজগৎ হিসেবে ভাগ করেন। "Systema Naturae" গ্রন্থের দশম সংস্করণে (১৭৫৮) লিনিয়াস জীবের নামকরণের ক্ষেত্রে দ্বিপদ নামকরণ নীতি প্রবর্তন করেন এবং গণ ও প্রজাতির সংজ্ঞা দেন। উদ্ভিদ ও প্রাণীর আকৃতি, গঠন, ও বৈশিষ্ট্য পর্যবেক্ষণ করে তাদের নামকরণ করা হয়।


title: ভূ-কারিগরি প্রকৌশল

text: আধুনিক জিওটেকনিক্যাল ইঞ্জিনিয়ারিং এর সূচনা ১৯২৫ সালে কার্ল তারজাঘির হাত ধরে। তিনি মাটির কণাগুলোর আচরণ ও বৈশিষ্ট্য ব্যাখ্যায় বলবিদ্যার সফল প্রয়োগ করেন। ফলে, মৃত্তিকা বলবিদ্যা নামে বলবিদ্যার একটি স্বতন্ত্র শাখা প্রতিষ্ঠিত হয়। তাই কার্ল তারজাঘিকে মৃত্তিকা বলবিদ্যার জনক হিসেব অভিহিত করা হয়। কার্ল তারজাঘি কার্যকর পীড়নের মূলনীতিগুলো দাঁড় করান, এবং ব্যাখ্যা করেন যে, মাটির কৃন্তন শক্তিমাত্রা (Shear Strength) মূলত কার্যকর পীড়ন দ্বারাই নিয়ন্ত্রিত হয়। তারজাঘির আবিষ্কৃত তত্ত্বের মধ্যে আরো আছে -- মাটির ভারবহন ক্ষমতা সংক্রান্ত তত্ত্ব, এবং কর্দমাক্ত মাটির দৃঢ়ীকরণের দরুন মাটির দেবে যাওয়ার ঘটনা পূর্বাভাস ব্যাখ্যা করার তত্ত্বাদি। জিওটেকনিক্যাল ইঞ্জিনিয়ারিং এ এই বিশাল অবদানের জন্য তাঁকে এ শাস্ত্রের জনক বলা হয়।


title: জ্যাক কিলবি

text: জ্যাক সেন্ট ক্লেয়ার কিলবি (নভেম্বর ৮, ১৯২৩ - জুন ২০, ২০০৫) বিখ্যাত মার্কিন তড়িৎ প্রকৌশলী। তিনি ২০০০ সালে পদার্থবিজ্ঞানে যৌথভাবে নোবেল পুরস্কার লাভ করেন। কিলবি সমন্বিত বর্তনীর মূল উদ্ভাবকদের একজন। তিনি ১৯৫৮ সালে টেক্সাস ইনস্ট্রুমেন্ট্‌স-এ কাজ করার সময় প্রথম এই বর্তনী তৈরি করেন। একটিমাত্র সিলিকনের অণুচিলতে বা মাইক্রোচিপের উপরে স্থাপিত পরস্পরের সাথে সংযুক্ত বহুসংখ্যক ট্রানজিস্টরের ব্যবস্থাকে সামগ্রিকভাবে "সমন্বিত বর্তনী" বলা হয়।


title: মৃত্তিকা বলবিদ্যা

text: বলবিদ্যা বিজ্ঞানের একটি প্রাচীন শাখা হলেও মৃত্তিকা বলবিদ্যা শাখাটি অধুনা প্রতিষ্ঠিত। মৃত্তিকা বলবিদ্যার সূচনা ১৯২৫ সালে কার্ল তারজাঘির হাত ধরে। তিনি মাটির কণাগুলোর আচরণ ও বৈশিষ্ট্য ব্যাখ্যায় বলবিদ্যার সফল প্রয়োগ করেন। ফলে, মৃত্তিকা বলবিদ্যা নামে বলবিদ্যার একটি স্বতন্ত্র শাখা প্রতিষ্ঠিত হয়। তাই কার্ল তারজাঘিকে মৃত্তিকা বলবিদ্যার জনক হিসেব অভিহিত করা হয়। কার্ল তারজাঘি কার্যকর পীড়নের মূলনীতিগুলো দাঁড় করান, এবং ব্যাখ্যা করেন যে, মাটির কৃন্তন শক্তিমাত্রা (Shear Strength) মূলত কার্যকর পীড়ন দ্বারাই নিয়ন্ত্রিত হয়। তারজাঘির আবিষ্কৃত তত্ত্বের মধ্যে আরো আছে -- মাটির ভারবহন ক্ষমতা সংক্রান্ত তত্ত্ব, এবং কর্দমাক্ত মাটির দৃঢ়ীকরণের দরুন মাটির দেবে যাওয়ার ঘটনা পূর্বাভাস ব্যাখ্যা করার তত্ত্বাদি।


title: জর্জ কেলি

text:
স্যার জর্জ কেলি, ষষ্ঠ ব্যারনেট (ডিসেম্বর ২৭, ১৭৭৩ - ডিসেম্বর ১৫, ১৮৫৭) ইংল্যান্ডের ইয়র্কশায়ারে জন্মগ্রহণকারী একজন ইংরেজ প্রকৌশলী। তাকে অ্যারোনটিক্যাল প্রকৌশলের অন্যতম অগ্রদূত হিসেবে জ্ঞান করা হয়।
বাতাসের চেয়ে ভারী একটি কৃত্রিম যন্ত্র কী কী অবস্থায় বাতাসে ভাসতে পারে, তার বৈজ্ঞানিক শর্তাবলী তিনিই প্রথম খুঁটিয়ে দেখেন। এ হিসেবে বায়ুগতিবিজ্ঞানের (Aerodynamics) জন্ম বলা যায় তারই হাতে। পাখির মত নড়নক্ষম পাখা দিয়ে যে এ ধরনের উড্ডয়ন সম্ভব নয়, বরং এর পাখা হতে হবে উড়ন্ত কাঠবিড়ালির পাখার মত স্থির, তা তিনিই প্রথম দেখান। বিমানের পাখা থাকবে, লেজ থাকবে, কাঠামোটি মসৃণ হবে এবং রাডার থাকবে- এ ধরনের পরিকল্পনা তিনিই প্রথম করেন। তিনি বলেন, বিমানের ওজন এমন হওয়া সম্ভব যা দিয়ে বহু দূরের পথ অতিক্রম করা যায়। কি ধরনের ইঞ্জিন এবং প্রচালকের প্রয়োজন তা-ও তিনি ব্যাখ্যা করেন, যদিও সে সময় অত শক্তিশালী ইঞ্জিন বা প্রচালক ছিলনা। ১৮৫৩ সালে তিনি মানুষ বহন করার যোগ্য একটি গ্লাইডার নির্মাণ করেন। কিন্তু ষাট বছর বয়সে গ্লাইডারে চড়ার সাধ ছিলনা বলেই হয়তোবা নিজে না চড়ে তার কোচয়ানকে চড়তে বলেন। কোচোয়ান প্রথমে রাজি না হলেও পরবর্তীকালে চড়তে বাধ্য হয়। তিনি সেটি উড়াতে সক্ষম হয়েছিলেন এবং তার কোচয়ানও প্রাণে মারা যায়নি। তার তৈরি গ্লাইডার বিমান চালানার ইতিহাসে প্রথম উল্লেখযোগ্য পরিমাণ সাড়া জাগাতে সক্ষম হয়েছিল।


title: লা লা ল্যান্ড (চলচ্চিত্র)

text: লা লা ল্যান্ড হল ২০১৬ সালের মার্কিন রোমান্টিক সংগীতধর্মী কৌতুকপূর্ণ নাট্য চলচিত্র। যেটি রচনা এবং পরিচালনা করেছেন ড্যামিয়েন শ্যাজেল এবং এতে একজন জ্যাজ পিয়ানো বাদক এবং উঠতি নায়িকায় ভূমিকায় অভিনয় করেছেন রায়ান গসলিং ও এমা স্টোন। লস অ্যাঞ্জেলেসে তাদের পরস্পরের সাথে পরিচয় হয় এবং প্রেমে পড়ে। ছবির নাম দিয়ে লস অ্যাঞ্জেলেস শহরকে এবং বাগধারা "বাস্তবতার স্পর্শের বাইরে" উভয়ই বুঝানো হয়েছে।


title: লা লা ল্যান্ড (চলচ্চিত্র)

text: চেজল চেয়ছিল লস এঞ্জলস কে ছবিটির জন্য প্রাথমিকভাবে নির্ধারণ করতে, এটা মন্তব্য করে যে "“এই শহরের কিছু কাব্যিক জিনিস আছে বলে আমি মনে করে, যে শহর নির্মিত হয়েছে মানুষের অবাস্তব স্বপ্ন দ্বারা এবং যার জন্য লোক তাদের সবকিছু বাজি রাখে সেটার জন্য।" ছবিটির প্রধান আলোকচিত্র শুরু হয় আগস্ট ১০, ২০১৫ সালে, এবং লস এঞ্জেলস এর ৬০টিরও বেশি স্থানে চিত্রগ্রহণ করা হয় যার মধ্যে ছিল ডাউনটাউন ট্রলি, হলিউড হিলস, এঞ্জেলস ফ্লাইট, কলোরাডো স্ট্রিট, সাউথ সাদেনা, গ্রান্ড সেন্ট্রাল মার্কেট, হেরমোসা বিচ, ওয়টাস টাওয়ার এর বিভিন্ন বাড়িতে। ৪০ দিন সময় লেগেছে ছবিটির চিত্রগ্রহণ শেষ করতে এবং শেষ হয় ২০১৫ সালের সেপ্টেম্বর এর মাঝা-মাঝি।


title: লা লা ল্যান্ড (চলচ্চিত্র)

text:
নিজে একজন ড্রামার হিসাবে, ডেমিয়েন চেজল সংগীতধর্মী ছবি করার অনুকূল মনোভাব ছিল। সে ২০১০ সালে “লা লা ল্যান্ড” রচনা করে, জীবনের সেই সময় যখন চলচিত্র শিল্প তার নাগালের বাইরে ছিল। ছবিটি সম্পর্কে তার উদ্দেশ্য ছিল “পুরনো সংগীতগুলো বাস্তব জীবনে নেয়া যেখনা সবকিছু সবসময় ঠিকমত যায় না,” এবং সৃষ্টিশীল মানুষদের শ্রদ্ধা এবং অভিবাদন যারা তাদের স্বপ্নের পিছু নিয়ে লস এঞ্জেলস এসেছে। সে ছবিটির ধারণা করতে শুরু করেন যখন সে হার্ভাড ইউনিভার্সিটি এর একজন ছাত্র ছিল, তার সহপাঠী “জাস্টিন হার্টীজ” এর সাথে। তারা তাদের অনুসন্ধান চালিয়ে যান অগ্রজদের নিবন্ধের মাধ্যমে বোস্টন এর একজন জাজ সংগীতকার সম্পর্কিত একটি স্বল্প ব্যায়ের গীতিনাট্য “গাই এন্ড মাদালিন অন এ পার্ক বেঞ্চ”। চেজেল চালিত হন ১৯২০ দশকের বর্ণসঙ্গিত চলচিত্রের প্রথার মাধ্যমে যেমন "মানহাট্টা "(১৯২১) কিংবা "ম্যান উইথ এ মুভি ক্যামেরা" (১৯২৯), যেই ছবিগুলো অন্যান্য শহরকে শ্রদ্ধা করেছে। স্নাতক শেষে তারা দুজন লস এঞ্জেলস এ যান ২০১০ সালে এবং সেখানে রচনা শুরু করেন, এবং কিছু অদল বদল করেন যেমন বোস্টনের বদলে লস এঞ্জেলেস শহর ব্যবহার করেন।
প্যারিস কিংবা সান ফ্রান্সিসকোর আকর্ষণের সাথে তুলনা করার চেয়ে সে দৃষ্টি দিতে লাগল এর গুণ এবং উপাদানকে যেমনঃ ট্রাফিক, আঁকাবাঁকা হওয়া এবং আকাশ যেগুলো লস এঞ্জেলসকে অন্যান্য শহরের বৈশিষ্ট্য। ছবিটির ভঙ্গি এবং স্বর অনুপ্রাণিত হয়েছে "জ্যাকুয়াস ডেমি" এর "দা আম্ব্রেলাস অফ চেয়ারবার্গ" এবং "দা ইয়াং গার্ল অব রকফোর্ট", বিশেষ করে সাম্প্রতিক যেটি ছিল বেশি নৃত্য এবং জাজ নির্ভর। ছবির মধ্যে বেশ কিছু দৃশ্য ছিল হলিউড ক্লাসিক ছবিসমূহ যেমন- "ব্রডওয়ে মেলডি অব ১৯৪০", "সিঙ্গিং ইন দা রেইন" এবং "দা ব্যান্ড ওয়াগন" এর। এর মধ্যে তার পূর্ববর্তি কাজ "হুইপলাশ"(২০১৪) এর কিছু ছায়া পাওয়া যায় চরিত্র এবং বিষয় পরিণতকরণে। চেজল বলেছে "“উভয়টিই হচ্ছে শিল্পী হওয়ার সংগ্রাম নিয়ে এবং তোমার স্বপ্ন মিলের জন্য। "“লা লা ল্যান্ড”" হচ্ছে সামান্য একটু কম ক্রোদ্ধ এই ব্যাপারে।”" সে বলেছে উভয় ছবিই তার অভিজ্ঞতার প্রতিচ্ছবি একজন চলচিত্র নির্মাতা হিসাবে হলিউডের সোপান ধরে উপরে উঠার জন্য। "“লা লা ল্যান্ড”" বিশেষ করে অনুপ্রাণিত হয়েছে তার অভিজ্ঞতা থেকে, যুক্তরাষ্ট্রের পূর্ব উপকূল থেকে লস এঞ্জেলস এ আসা, যেটা অনেকটা এরকম “এগুলোসবই টুকরো বিপণীবিতান আর মুক্তরাস্তা।”


title: লা লা ল্যান্ড (চলচ্চিত্র)

text: অন্যান্য অভিনেতা ও অভিনেত্রীদের মধ্যে আছেন জেকে সিমনস, সনিয়া মিজুনো, জেসিকা রথ, কালি হার্নান্ডেজ, ফিন উইথরক, রজমারি ডেউইথ, জন লেজেন্ড, জেসন ফাঞ্চ, মেগান ফে ঘোষণা করা হয় ২০১৫ সালের জুলাই এবং আগস্ট এর দিকে। লেজেন্ড কেইথ চরিত্রে অভিনয় করে, যেখানে সে মূলধারার জাজ পারফর্মার এবং “দা মেসেঞ্জার” ব্যান্ডের দলনেতা যাতে সেবাস্টিন যোগ দেয়।


title: লা লা ল্যান্ড (চলচ্চিত্র)

text: "পিটার ট্রাভার্সের রোলিং স্টোন" লা লা ল্যান্ডকে চার তারকার মধ্যে চার তারকাই দেয় এটি বর্ণানা করে যে "“একটি গরম চমৎকার ঘটনা”" এবং এর সংগীত পরিমাণ, প্রথম দৃশ্য এর প্রশংসা করে। সে ছবিটিকে বছরের প্রিয় ছবি হিসাবে আখ্যায়িত করে। "চিকাগো ট্রিভিউনের" সমালোচক মাইকেল ফিলিপস একইভাবে প্রথম দৃশ্যের প্রশংসা করেব এবং স্টোনের অভিনয়েরও প্রশংসা করেন এবং বলেন যে “লা লা ল্যান্ড দেখার জন্য সে যথেষ্ট কারণ হতে পারে।” ছবিটিতে গসলিং এর নৃত্য এবং মধ্য দৃশ্যগুলোর ব্যাপারে কম উৎসাহী হয়ে ফিলিপস ছবিকে চার তারকার মধ্যে চার তারকাই শুধু দেননি তিনি ঘোষণা দেন যে “বছরের সবচেয়ে তৃপ্তিদায়ক ছবি” হিসাবে।”